
1. [bookmark: _Toc34052348]ОБЩА ИНФОРМАЦИЯ 

	Бюджетна линия
	BG16RFOP002-5.005-0001:
 „Подкрепа за ефективно и ефикасно изпълнение на дейностите, свързани с програмирането, управлението, наблюдението, оценката и контрола на ОПИК и ОПИМСП съгласно действащото законодателство и съществуващите добри практики”

	Договор
	93/10.09.2019г.
Извършване на Междинна оценка на Оперативна програма „Иновации и конкурентоспособност“ 2014-2020 

	Срок на договора  
	10.09.2019-10.03.2020 г.

	Възложител
	Министерство на икономиката, 
ГД „Европейски фондове за конкурентоспособност“ 

	Изпълнител
	ДЗЗД „ОПИК Евалюейшън Консулт“ 

	Предмет на документа
	Обобщен доклад от извършената междинна оценка на ОПИК 2014-2020

	Дата
	06.03.2020 г. 

	Място
	Министерство на икономиката – гр. София, ул. „6-ти Септември“ № 21







2. [bookmark: _Toc34052349]ЦЕЛИ И ОБХВАТ НА ДОКЛАДА

Основната цел на Обобщения доклад от извършената Междинна оценка на ОПИК 2014-2020 е да синтезира констатациите и изводите от анализираната информация, както и препоръките за оптимизиране на изпълнението, изведени от предходните дейности. Докладът съдържа основни раздели, съгласно техническата спецификация на Възложителя.
В обхвата на Обобщения доклад са включени следните точки:
1)	Описание на използваните методи за извършване на оценката. 
2)	Обобщен анализ на събраната информация и описание на основните резултати.
3)	Основни изводи и заключения от направените анализи/оценки. 
4)	Препоръки за оптимизиране за всяка от констатираните проблемни области.
6)	Приложения. 




3. [bookmark: _Toc34052350]ОПИСАНИЕ НА ИЗПОЛЗВАНИТЕ МЕТОДИ ЗА ИЗВЪРШВАНЕ НА ОЦЕНКАТА

3.1. [bookmark: _Toc34052351]Методи за събиране и обработка на информация и данни

В работата си по изготвяне на МО на ОПИК оценителният екип приложи следните методи за събиране и обработка на информация и данни:
· Кабинетно проучване на релевантните източници  на  информация и свързани документи;
· Подготовка на списък с необходима конкретна информация, която да се поиска официално от Възложителя;
· Собствени проучвания за събиране на количествени и качествени данни; 
· Дълбочинни интервюта– общо 21 бр.
· с представители на УО – 4 бр.
· с представители на УО, регионални сектори – 7 бр. 
· с представители на КН – 8 бр.  
· с представители на ФМФИБ – 2 бр. 
· Анкетни проучвания – 2 броя:
· сред бенефициенти 
· сред членове на КН
· Фокус групи – 2 броя 
· с представители на УО и ФНФИБ 
· с представители на потенциални бенефициенти
· Изследване на казуси.
Описание на приложените методи
Кабинетното проучване включва извършването на преглед и анализ на относимостта на наличната информация и литература по темата, на релевантните източници на информация и свързаните документи, което създава основата за последващия анализ. Кабинетното проучване се отнася до работата с вторични източници на информация и в този смисъл не генерира нови данни. Въпреки това използването на метода способства за акумулиране на ново познание, тъй като кабинетното проучване може да даде алтернативна интерпретация на вече съществуващи данни или изследвания. Приложението на този метод е от особена важност за всеки анализ и оценка, тъй като позволява да се предотврати възпроизвеждането на вече проведени анализи и прави възможна концентрацията върху постигането на ново знание. 
Кабинетното проучване е от особена важност при инвентаризацията на съществуващата информация, като дава възможност да се направи точна преценка за необходимостта от допълнителна информация, която да се натрупа посредством другите методи за събиране на данни.
В рамките на кабинетното проучване екипът на Консултантът направи преглед на основни нормативни и стратегически документи, очертаващи рамката за изпълнение на програмата; на самата ОПИК и наличните документи за нейното изпълнение, както и на наличните количествени данни, необходими за оценка на ефективността и ефикасността на програмата.
След извършеното кабинетно проучване, информацията се систематизира и инвентаризира, като са идентифицирани информационните липси и е направен план за бъдещото информационно осигуряване на оценката. Част от информацията се набави чрез качествени проучвания (фокус групи, анкетни проучвания, дълбочинни интервюта), друга се изиска по официален път от Възложителя или се допълнително се проучи от официални източници на информация, като НСИ, Евростат, МФ и др. 
Успоредно с кабинетното проучване се направи и проучване на казуси, като част от етапа на подготовка на работата по МО. Проучването на казуси послужи за:
· илюстриране на ситуацията: казусът е инструмент, който може да се използва за добавяне на реализъм на оценката;
· проучване: извеждането на хипотези за бъдещи изследвания, идентифициране на различните гледни точки на заинтересованите страни;
· критичен анализ: проверка и потвърждаване на твърдение относно програма, проект или стратегия;
· анализ на изпълнението: изследва се разпространението на дадени услуги и механизми, често на различни места;
· анализ на въздействието на програмите: разбиране на същността на процесите, които предизвикват въздействията.
За провеждане на качествените проучвания са приложени различни методи на изследване, които да осигурят представяне на информация по различни канали и така да задълбочат характера на изследването и да осигурят надеждност и представителност на резултатите. Така чрез провеждането на онлайн анкетни проучвания се събира по-голям обем информация и се достига до по-голям брой заинтересовани страни. Дълбочинните интервюта се проведоха с ключови за процеса на изпълнение заинтересовани лица, а фокус групите дават възможност за дискусии.  
Проведени са две онлайн анкетни проучвания чрез платформата SurveyMonkey (https://www.surveymonkey.com/). Платформата предоставя възможност за подходяща визуализация на въпросите, директно получаване и обработка на отговорите, проследимост и ясни резултати от проведените анкетни проучвания. Въпросниците са оптимално дълги, за да не загубят вниманието на анкетирания, но са подбрани ключови въпроси, които да наберат информация за позитивите и негативите при изпълнението на програмата, откритите ползи, препоръки за подобрени и др. 
На всеки от бенефициентите на ОПИК в периода 2014-2018 г. е предоставена възможност за участие в изследването чрез попълване на онлайн анкетна карта, линкът, към която е изпратен на имейл адрес на бенефициента.
Дълбочинните интервюта са проведени с вътрешни заинтересовани страни, с ключови фигури, тясно обвързани с изпълнението на програмата по предварително подготвен въпросник. Целта на интервютата е да се види вътрешния поглед за изпълнението на програмата. 
Фокус групата цели да събере външни и вътрешни заинтересовани страни, като с помощта на медиатор, се проведе целенасочена дискусия по темата ефективност и ефикасност, ползи, предимства и недостатъци при изпълнението на ОПИК в периода 2014-2018 г.
Където е приложимо екипът на ДЗЗД „ОПИК Евалюейшън консулт“ приложи метода на триангулацията, който включи кръстосана проверка на получените данни и заключения, чрез използване на различни източници на информация и използването както на качествени, така и на количествени методи за събиране и анализ на данни с цел достигане на потенциално адекватно ниво на достоверност. 

3.2. [bookmark: _Toc34052352]Методи за извършване на анализ и оценка 

В работата си по изготвяне на МО на ОПИК оценителният екип приложи следните методи за анализ и оценка:
· Анализ и оценка на съдържанието на документи, вкл. анализ и сравнителна оценка на съответствието и степента на постигнатите резултати;
· Сравнителен и дескриптивен анализ; 
· Факторен анализ; 
· Описателна статистика;
· Иконометрични модели;
· Оценка на процесите.
Описание на приложените методи
Анализ и оценка на съдържанието на документи – анализът и оценката на съдържанието представляват съвкупност от приложни систематични процедури за обективно определяне на съдържанието в текст, напр. стратегически документи, оценки и доклади за тяхното изпълнение.
[bookmark: _Hlk32833146]Дескриптивният анализ е основен модел за оценка на общото състояние на изследваните показатели с помощта на подходящи обобщаващи характеристики – разпределение на честотите на изследвания индикатор, средни величини и т.н. 
[bookmark: _Hlk32833141]Сравнителният анализ дава възможност, чрез съпоставка на идентични индикатори, измерени в различен времеви интервал или сред различни подгрупи на генералната съвкупност, да бъдат отчетени отклоненията в стойностите им.
[bookmark: _Hlk32833116][bookmark: _Hlk32833127]Факторен анализ – използва се за въвеждането на групи от единици (като физически лица, компании, региони, сектори) въз основа на сходства между тях или между променливи. Използва се, за да се оценят и групират източници на информация, с цел намаляване на сложността.
[bookmark: _Hlk32833122]Описателна статистика – включва анализ на честотите (брой пъти, в които променливите могат да бъдат идентифицирани) в допълнение към средните стойности (средно аритметично) и междинните стойности.
Иконометрични модели - Иконометричните и входно-изходните модели оценяват стойността на основните ефекти на дадена интервенция. Иконометричните и входно-изходни модели се прилагат за оценка на реалните ефекти от дадени интервенции. По този начин е осигурен количествен анализ за провеждане на оценка на изпълнението на целите и приоритетите и приноса на ОПИК.
Статистическият анализ е използван за анализиране на информацията, получена от различни инструменти и техники за количествено събиране на данни.  
[bookmark: _Hlk32833103]Оценка на процесите (processes evaluation) – с този тип оценка се анализира ефективността на работата/процесите/системите и се предлагат подходящи мерки с оглед на тяхното ускоряване и подобряване. Оценката на процесите помага на заинтересованите страни да разберат как са постигнати резултатите и въздействието от програмата. Фокусът е върху вида и количеството на извършените услуги, бенефициентите на тези услуги, вложените ресурси, срещнати практически проблеми и начинът, по който са разрешени.

3.3. [bookmark: _Toc34052353]Методи за формиране на извадката за проведените анкетни проучвания – сред бенефициенти и сред членове на Комитета за наблюдение

При изготвянето на МО на ОПИК са проведени две анкетни проучвания:
1) Анкетно проучване сред бенефициенти на ОПИК 2014-2020
Изследването цели да установи мнението на бенефициентите по ОП „Иновации и конкурентоспособност“ 2014-2020 година по въпроси, свързани с анализа и оценката на:
· ефективността и ефикасността на изпълнение на програмата;
· приноса на ОПИК за постигане целите на стратегически документи;
· промените в нуждите на развитието;
· други ключови аспекти при прилагането на ОПИК 2014-2020, включително и въздействието върху околната среда при прилагането на програмата.
Методика на изследването
Изследваната съвкупност, наричана генерална, се формира от всички бенефициенти с приключили или в процес на изпълнение договори – 1935 броя, в периода 2014-2018 година. Обемът ѝ възлиза на 1593 предприятия и организации.
На всеки от бенефициентите е предоставена възможност за участие в изследването чрез попълване на онлайн анкетна карта, линкът, към която е изпратен на имейл адрес на бенефициента. УО на ОПИК предостави контакти на всички бенефициенти по програмата в периода 2014-2018г. За разпространение на анкетните карти до бенефициентите е използвана платформата Survey Monkey, която позволява проследимост и ясни резултати от проведените анкетни проучвания.
В периода 11-22.11.2019 г. е събрана емпирична информация от 426 бенефициента, които представляват 27% от генералната съвкупност.
При този обем на генерална съвкупност и извадка, максималната стохастична (случайна), грешка при гаранционна вероятност 95%, на различните относителни дялове е:
	Относителен дял
	5%
	10%
	15%
	20%
	30%
	40%
	50%

	
	95%
	90%
	85%
	80%
	70%
	60%
	50%

	Максимална грешка
	1,8%
	2,4%
	2,9%
	3,3%
	3,7%
	4,0%
	4,1%



Доколкото стохастичната грешка зависи от абсолютния, а не от относителния обем на извадката, размерът ѝ е напълно приемлив за целите на изследването.
Описанието на данните е на основата на едномерни и двумерни разпределения, обобщаващи статистически характеристики – относителен дял, средна аритметична на скалата от 2 до 5, стандартно отклонение.
Факторите, чието влияние основно се проверява са: приоритетна ос, икономически сектор на бенефициента, категория на предприятието по брой заети и район. За установяване на разлики се използват тестове за сравняване на зависими и независими извадки, а за установяване на взаимозависимости - рангов коефициент на корелация.

2) Анкетно проучване сред членове на КН на ОПИК 2014-2020
След старта на програмата сътрудничеството с партньорите продължава в Комитета за наблюдение (КН) на ОПИК. Ето защо изследването има за цел да осигури информация за ролята и участието на партньорите в изпълнението на ОПИК 2014-2020.
Методика на изследването 
Комитетът за наблюдение на ОПИК 2014-2020 има 54 члена с право на глас, от които 4-ма от Министерство на икономиката. Следователно представителите на партньорските организации в КН са 50. Големият им брой, териториалната им разпръснатост и голямото разнообразие от представени заинтересовани страни налага изчерпателно им включване в изследването.
На всяка от партньорските организации е предоставена възможност за участие в изследването чрез попълване на онлайн анкетна карта, линкът, към която е изпратен на имейл адрес чрез Секретариата на КН.
В периода 13–25.11.2019 г. е събрана емпирична информация от 24 партньорски организации, които представляват 48% от всички партньорски организации в КН.
Описанието на данните е на основата на двумерни разпределения по тип институция/организация, съдържащи абсолютни и относителни честоти (брой и %), средни оценки и коефициенти на вариация (отношение на стандартното отклонение към средната).

4. [bookmark: _Toc34052354]ОБОБЩЕН АНАЛИЗ НА СЪБРАНАТА ИНФОРМАЦИЯ И ОПИСАНИЕ НА ОСНОВНИТЕ РЕЗУЛТАТИ

В рамките на Междинната оценка на ОПИК 2014-2020 са извършени четири основни дейности. Проучванията, анализите и оценките по всяка дейност следват последователността на предварително дефинирани от Възложителя оценъчни въпроси. Обобщен анализ на събраната информация и описание на основните резултати представяме по реда на извършените дейности и техните съставни точки.

4.1. [bookmark: _Toc34052355]Дейност 1 Анализ и оценка на ефективността и ефикасността на изпълнението на ОПИК
В обхвата на доклада от дейност 1 попадат два основни оценъчни компонента, а именно:
1) [bookmark: _Hlk29476701][bookmark: _Hlk26011679]Съответствие на обявените процедури със Стратегията на ОПИК 2014-2020 по отношение на: 
· специфичните цели и приоритети на оперативната програма;
· нуждите на целевите групи;
· предвидените за финансиране типове дейности в рамките на съответния инвестиционен приоритет.
2) Оценка на ефективността и ефикасността при изпълнението на ОПИК от гледна точка на постигнатите резултати, индикатори и цели на ниво приоритетна ос и оперативна програма

Анализ и оценка на съответствието на обявените процедури със специфичните цели и приоритети на ОПИК 2014-2020
Стратегическата рамка на ОПИК 2014-2020, като част от общата политическа и стратегическа рамка за прилагане на ЕСИФ в България, е тясно обвързана с целите за стимулиране на  растежа на икономиката и за повишаване на заетостта, както и с приноса на България за постигането на трите взаимно допълващи се типа растеж, залегнали в Стратегията „Европа 2020“.
Съгласно информацията от публикувания Годишен доклад за изпълнението на ОПИК 2014-2020 г. към 31.12.2018 г., по програмата са обявени общо 52 процедури (34 процедури чрез конкурентен подбор, от които 23 процедури чрез подбор по подхода ВОМР, 13 процедури чрез директно предоставяне, както и 5 процедури за техническа помощ по Приоритетна ос 5).
[bookmark: _Hlk32655380]От извършения преглед и сравнителна оценка на съответствието на обявените процедури по ОПИК със стратегическата рамка и конкретно по отношение на специфичните цели и приоритети на оперативната програма и предвидените типове дейности (Приложение 1 към доклада), може да се направи извода, че е налице съответствие на обявените процедури с  общата стратегическа рамка на програмата, както и съответствие между всички предвидени дейности по процедурите със залегналите в стратегическата рамка специфичните цели и приоритети.   
По всяка обявена процедура допустими за финансиране са дейности, които са пряко насочени към постигане на съответната дефинирана цел на процедурата, която от своя страна е пряко обвързана и формулирана в съответствие с конкретни специфични цели и приоритети на програмата. Анализът показва, че е спазвана ясна логика при определяне на целите на стратегическата рамка и целта на съответната процедура, като същевременно дефинициите позволяват да се получи конкретна представа за приноса на съответната цел на процедурата за постигне на специфичните цели на програмата. 
Приносът на всяка процедура за постигане на дадена специфична цел по съответен инвестиционен приоритет на програмата е изследван и оценен чрез прилагането на експертни методи, основани на задълбочен анализ на съдържанието на стратегическата рамка на програмата и конкретното съдържание и логика на отделните процедури. За постигането на необходимата конкретизация на оценъчната процедура са използвани предефинирани критерии за оценка (Таблица 1) и тристепенна относителна скала за класификация на приноса – висок / среден / нисък. 

[bookmark: _Toc32837798][bookmark: _Toc34055137]Таблица 1 Критерии за оценка на приноса на обявените процедури
	№
	Критерии
	Резултат

	К1
	Целта на процедурата съответства на специфична цел на ОПИК
	ДА / НЕ

	К2
	Допустимите за финансиране дейности съответстват на индикативно заложените групи дейности към съответната специфична цел в ОПИК
	ДА / НЕ

	К3
	Допустимите кандидати съответстват на индикативно заложените целеви групи към съответната специфична цел в ОПИК
	ДА / НЕ



Механизмът за оценка на приноса на обявена процедура за постигане на дадена специфична цел по съответния инвестиционен приоритет има следната логическа структура:

	Процедурата отговаря на три критерия
	Принос във висока степен 

	Процедурата отговаря на два критерия
	Принос в средна степен

	Процедурата отговаря на един критерий
	Принос в ниска степен



Резултатът от извършената оценка на приноса на обявените процедури за постигане на специфичните цели по инвестиционните приоритети на програмата показва, че всички обявени процедури допринасят във висока степен за постигане на специфичните цели по всеки един от инвестиционните приоритети на ОПИК 2014-2020. 

По отношение приноса на финансовите инструменти към постигане на съответните специфични цели и индикатори за резултат, проучването на екипа показа, че в ОПИК 2014-2020 е заложено използване на финансови инструменти при изпълнението на:
· ПО1 Технологично развитие и иновации
· ПО2 Предприемачество и капацитет за растеж на МСП - финансови инструменти в подкрепа на предприемачеството по:
· ПО3 Енергийна и ресурсна ефективност
През 2018 г. ФМФИБ продължава дейностите по подготовката на дяловите финансови инструменти. В периода 2014-2018 г. няма направени инвестиции и крайни получатели на подкрепа от финансови инструменти, т.е. не е налице принос на финансовите инструменти към постигане на съответните специфични цели и индикатори за резултат.

Анализ и оценка на съответствието на обявените процедури с нуждите на целевите групи по ОПИК 2014-2020
Констатациите по тази точка се основават на извършени проучвания и анализ по отношение на това адресирани ли са нуждите на целевите групи, съответства ли предоставената подкрепа на потребностите, състоянието и развитието на бенефициентите на програмата (реални и потенциални бенефициенти) и степента на удовлетвореност на потребностите на бенефициентите/крайните получатели на помощта и заинтересованите организации и институции от предоставената подкрепа и постигнатите резултати.
По информация от ОПИК 2014-2020 основни целеви групи на програмата са:
· български предприятия (микро, малки, средни и големи);
· клъстери с потенциал за висока добавена стойност; обединения от предприятия, създадени с цел създаване на нови продукти и услуги; 
· научни организации и иновационни инфраструктури;
· организации, институции, агенции в подкрепа на бизнеса и подобряване на бизнес средата;
· МИГ.
В съответствие с посоченото в Споразумението за партньорство, идентифицираните цели и приоритети в приложимите стратегически документи и постигнатите резултати от предходния програмен период, ОПИК 2014-2020 адресира основни нужди и предизвикателства пред българската икономика. 
Въз основа анализ на посочените в Стратегическата рамка на ОПИК 2014-2020 идентифицирани предизвикателства, за целите на настоящата оценъчна процедура са определени и изведени конкретни нужди на целевите групи в обхвата на програмата. По-съществените идентифицирани нужди са:
1. Повишаване степента на иновативност на българските предприятия чрез:
· насърчаване сътрудничеството между бизнеса, научните среди и висшите училища;
· увеличаване на обема и ефективността на инвестициите в НИРД и иновации;
· създаване на адекватна среда и инфраструктура за иновации.
2. Улесняване достъпа до източници на финансиране и повишаване на инвестиционната активност на българските предприятия
3. Стимулиране на предприемаческата активност и секторна ориентация на българските предприятия, която значително се доближава до секторната структура в страните от ЕС
4. Повишаване степента на интернационализация на българските предприятия
5. Подобряване структурата на износа на българските предприятия в посока 
6. Повишаване на ресурсната и енергийна ефективност на производството, вкл. чрез приложение на нови технологии 
7. Осигуряване на непрекъсваеми и диверсифицирани газови доставки
В допълнение към тези нужди са идентифицирани и нужди, изведени на база анализа на изпълнение ОПРКБИ 2007-2013, които считаме, че са съотносими и към ОПИК 2014-2020: 
8. Ефективно, ефикасно и правилно изпълнение на ОПИК 2014-2020.
9. Информираност и прозрачност на процеса на изпълнение на ОПИК 2014-2020.
10. Развитие на капацитета на бенефициентите.

В резултат на общата оценка на съответствието на обявените процедури по ОПИК в периода 2014-2018 г. със Стратегията на ОПИК 2014-2020 по отношение на нуждите на целевите групи (Приложение 2 към доклада), може да се направи обосновано заключение, че идентифицираните от програмата нужди са подкрепени в много голяма степен. 

Съответствието на предоставената подкрепа на идентифицираните потребности, състоянието и развитието на бенефициентите на програмата е изследвано в две основни насоки – наличие/липса на увеличение на общия размер на бюджета по дадени процедури на база идентифициран интерес от страна на бенефициентите и наличие/липса на висок интерес към процедури за подбор на проекти от страна на бенефициентите на база съотношение между брой подадени проектни предложения и брой сключени договори по дадена процедура.
По информация от годишните доклади за изпълнението на ОПИК 2014-2020 за 2015, 2016, 2017 и 2018 г. е налице увеличение на общия бюджет по четири процедури за подбор на проекти, обявени в периода 2014-2018 г.:
· BG16RFOP002-1.001 „Подкрепа за внедряване на иновации в предприятията“; 
· BG16RFOP002-1.002 „Подкрепа за разработване на иновации от стартиращи предприятия“;
· BG16RFOP002-2.001 „Подобряване на производствения капацитет в МСП“;
· BG16RFOP002-3.001 „Енергийна ефективност за МСП“.

От гледна точка на съотношението брой подадени/оценени проектни предложения към брой сключени договори за БФП, се открояват следните обявени процедури:
· BG16RFOP002-2.001 „Подобряване на производствения капацитет в МСП“
· постъпили 1334 броя проектни предложения, 1326 броя от които са обект на оценка
· сключени общо 741 договора
· сключени са договори с около 56% от подалите проектни предложения 
· BG16RFOP002-1.001 „Подкрепа за внедряване на иновации в предприятията“
· извършена е оценка на 532 проектни предложения с размер на заявената безвъзмездна финансова помощ над три пъти надвишаваща планираната помощ по процедурата
· сключени са общо 155 договора
· сключени са договори с 29% от подалите проектни предложения 
· BG16RFOP002-1.002 „Подкрепа за разработване на иновации от стартиращи предприятия
· извършена е оценка на 844 проектни предложения 
· сключени са общо 83 договора
· сключени са договори с близо 10% от подалите проектни предложения 
· BG16RFOP002-3.001 „Енергийна ефективност за МСП“
· извършена е оценка на 927 проектни предложения
· сключени са общо 448 договора 
· сключени са договори с 47% от подалите проектни предложения 
· BG16RFOP002-3.002 „Повишаване на енергийната ефективност в големи предприятия
· общият бюджет на процедурата е приблизително 97,7 млн. лв. (50 млн. евро)
· общо сключените договори са 68 с размер на БФП 122 571 361.56 лв./62 669 742.03 евро. 
· BG16RFOP002-1.005 „Разработване на продуктови и производствени иновации“
Обект на оценка са 360 проектни предложения, от които 
· 139 проектни предложения са одобрени за финансиране; 
· 114 проектни предложения успешно са преминали оценяването, но за тях не достига финансиране
Сключени са договори с 38,6% от подалите проектни предложения 
· BG16RFOP002-2.024 „Насърчаване на предприемачеството“ 
· Обект на оценка за общо 2053 проектни предложения 
· Наблюдава се висок интерес от страна на бенефициентите 

От друга страна, впечатление правят процедури, по които планираният финансов ресурс не е договорен. 
· BG16RFOP002-2.009 „Развитие на клъстери в България
· индикативен бюджет – 39 116 600 лв. 
· сключени общо 28 административни договора с общ размер на БФП 17 306 090.82 лв.
· BG16RFOP002-3.004 Подкрепа за пилотни и демонстрационни инициативи за ефективно използване на ресурсите
· индикативен бюджет 71 644 656.10 лв.
· постъпили общо 198 проектни предложения
· обект на оценка са 183 проекта, предложени за финансиране са 73 с размер на БФП 60 637 206,79 лв.
· сключени общо 70 договора с размер на БФП 57 904 012,66 лв.
Интерес към процедурата са проявили главно малки предприятия, с които са сключени 60% от договорите и предвиденият бюджет за тази категория предприятия е почти достигнат. Крайно нисък е интересът към процедурата от микропредприятия – 1 сключен договор. Това може да се дължи на факта, че микропредприятията не успяват да отговорят на поставените в условията за кандидатстване изисквания за финансиране и изпълнение на проектите по тази процедура.

Степента на удовлетвореност на потребностите на бенефициентите от предоставената подкрепа и постигнатите резултати се определя на база резултатите от проведено анкетно проучване сред бенефициенти на ОПИК 2014-2020.
По мнението на бенефициентите, подкрепата, която предоставя ОПИК 2014-2020 отговаря в голяма – до много голяма степен, и на всеки от оценяваните критерии, както следва: 
· [bookmark: _Hlk33713687]По отношение на конкретните потребности на реалните и потенциалните бенефициенти - 94,5%;
Подкрепата, която предоставя ОПИК, отговаря в по-голяма степен на конкретните потребности според бенефициентите: по ПО3 „Енергийна и ресурсна ефективност на предприятията“ (97,7%), по процедури, обявени в изпълнение на подхода ВОМР (100%), от сектор Строителство (100%); и в по-малка степен според бенефициенти по ПО1 „Технологично развитие и иновации“ (87,0%).  
· [bookmark: _Hlk33713696]По отношение на степента на технологично развитие на бенефициентите (реални и потенциални)  - 90,4%; 
Съответствието на предоставената по ОПИК 2014-2020 подкрепа на степента на технологично развитие на реалните и потенциалните бенефициенти се оценява по-високо от бенефициентите по ПО3 „Енергийна и ресурсна ефективност на предприятията“ (95,4%/93,5%), от бенефициентите от сектор Строителство (100%) и от микро- и малките предприятия (92,2% и 92,5%). По-ниска в това отношение е оценката на бенефициентите от сектор Създаване и разпространение на информация и творчески продукти; Далекосъобщения (85,3%).
· [bookmark: _Hlk33713703]По отношение на икономическото и финансово състояние на бенефициентите (реални и потенциални) - 86,2%.
Подкрепата по ОПИК 2014-2020 отговаря в по-голяма степен на икономическото и финансовото състояние според бенефициентите: по процедури, обявени в изпълнение на подхода ВОМР (95,5%), от сектор Строителство (100,0%) и от селата (92,3%), а в по-малка степен според бенефициенти по ПО „Технологично развитие и иновации“ (82,1%).

Удовлетвореността на бенефициентите се изследва в три аспекта: 
· Степен на удовлетвореност от предоставената подкрепа по ОПИК 2014-2020?
Бенефициентите, които са удовлетворени в много голяма и в голяма степен от предоставената подкрепа по ОПИК 2014-2020 са 97,3%. Техният дял е по-голям сред бенефициенти по процедури, обявени в изпълнение на подхода ВОМР (66,7%), а по-малък сред големите предприятия (44,0%).
Удовлетворените в малка и много малка степен от предоставената подкрепа са 2,7%. Техният дял е по-голям сред бенефициентите от сектор Професионални дейности и научни изследвания (8,8%), от по-слабо развити райони (0,7%), микропредприятия (1,1%), с договор само по ПО „Енергийна и ресурсна ефективност на предприятията“ (1,2%).
· Степен на удовлетвореност от постигнатите резултати вследствие на финансовата подкрепа по ОПИК 2014-2020?
Удовлетворените в много голяма и в голяма степен от постигнатите резултати са 94,8%. Техният дял е по-голям сред бенефициентите по процедури, обявени в изпълнение на подхода ВОМР (68,2%) и по-малък при големите бенефициенти (24,0%).  
Удовлетворените в малка и много малка степен от постигнатите резултати са 5,3%, като техният дял е по-голям сред бенефициентите от секторите Професионални дейности и научни изследвания (8,8%) и Създаване и разпространение на информация и творчески продукти; Далекосъобщения (8,1%).
· Степен на удовлетвореност от обхвата на дейностите, които се финансират в рамките на съответна приоритетната ос на ОПИК 2014-2020
Бенефициентите са удовлетворени от обхвата на дейностите, които се финансират в рамките на приоритетните оси на ОПИК 2014-2020, като делът на напълно удовлетворените (43,2%) е по-малък от дела на по-скоро удовлетворените (53,5%).
Напълно удовлетворените от обхвата на дейностите са по-малко сред бенефициенти от секторите Създаване и разпространение на информация и творчески продукти; Далекосъобщения (32,0%) и Професионални дейности и научни изследвания (35,3%), бенефициентите по ПО „Технологично развитие и иновации“ (32,1%), от София (32,4%) и големите бенефициенти (с над 250 заети) (24,0%).

Анализ и оценка на съответствието на обявените процедури с предвидените за финансиране типове дейности в рамките на съответния инвестиционен приоритет
Като приложение 3 към Обобщения доклад са представени инвестиционните приоритети на ОПИК 2014-2020 и предвидените за финансиране по тях типове дейности.

От извършената оценка на съответствието на дейностите, които се подкрепят по обявените процедури по ОПИК  в периода 2014-2018 г. със Стратегията на ОПИК 2014-2020 по отношение на инвестиционните приоритети и предвидените типове дейности (Приложение 1) се констатира, че се наблюдава много висока степен на съответствие.
Постигнатите понастоящем резултати (към момента на извършване на настоящата оценъчна процедура) дават основание да се твърди, че всички цели, приоритети и предвидени дейности са адекватно и равномерно адресирани от изпълнението на програмата.
Обхватът на предвидените типове дейности, които се подкрепят по ОПИК, е съобразен  както със съответните регламенти на ЕК и на Съвета, така и със залегналите приоритети, определени в Споразумението на партньорство и основните национални стратегически документи:
· Иновационната стратегия за интелигентна специализация на Република България 2014-2020 и
· Национална стратегия за насърчаване на малките и средните предприятия 2014-2020.  
ОПИК 2014-2020 също така е разработена в съответствие с цели на:
· Енергийната стратегия на Република България до 2020;
· Стратегията за електронното управление в България за периода 2014-2020 и Националната програма „Цифрова България 2015”;
· Стратегията за устойчиво развитие на туризма в България 2014-2030.
Обхватът на предвидените типове дейности по инвестиционните приоритети на ОПИК е съобразен с тематичните области и приоритетните сектори на посочените документи, както и с индикативните дейности, заложени в ОПИК 2014-2020.

Оценка на ефективността и ефикасността при изпълнението на ОПИК от гледна точка на постигнатите резултати, индикатори и цели на ниво приоритетна ос и оперативна програма
Към 31.12.2018 г. по програмата са обявени общо 52 процедури (34 процедури чрез конкурентен подбор, от които 23 процедури чрез подбор по подхода ВОМР, 13 процедури чрез директно предоставяне, както и 5 процедури за техническа помощ по Приоритетна ос 5) на обща стойност 2,076 млрд. лева, които представляват 80.36% от бюджета на Програмата.
Договорените средства по програмата са 3 142 млн. лв., от които 1 903 млн. лв. безвъзмездна финансова помощ по 2 024 сключени договора и 459 620 050 лв. по финансово споразумение с ФМФИБ. 
Към момента на извършването на настоящата оценка, нивото на изпълнение на ОПИК 2014-2020 преминава към своята заключителна фаза. По-конкретно по отделните приоритетни оси се наблюдава следното ниво на изпълнение към 31.12.2018г.: 
Приоритетна ос 1: Технологично развитие и иновации
· сключени общо 384 административни договори със стойност на предоставената БФП по тях 350 654 792.57/179 286 948.54 евро (вкл. 1 договор с ФМФИБ на стойност 117 349 800 лв.);
· прекратени 9 договора; 
· верифицирани окончателните отчети/ искания за плащания по 130 договора; 
· изплатени 150 145 240.24 лв. по 229 договора.
Приоритетна ос 2: Предприемачество и капацитет за растеж на МСП
· сключени общо 1043 договора с размер на БФП: 791 811 376.59 лв./404 846 728.29 евро (вкл. 1 договор с ФМФИБ за финансови инструменти на стойност 264 037 050 лв.). 
· прекратени 40 договора
· верифицирани окончателните отчети/искания за плащания по 887 договора
· изплатени 506 527 929.79 лв. по 953 договора.
Приоритетна ос 3: Енергийна и ресурсна ефективност
· сключени общо 588 договора с размер на БФП 592 062 090.18 лв./302 716 539.87 евро (вкл. 1 договор с ФМФИБ на стойност 78 233 200 лв.); 
· прекратени 13 договора;
·  верифицирани окончателните отчети/ искания за плащания по 170 договора;
· изплатени 225 283 995.79 лв. по 349 договора.
Приоритетна ос 4: Премахване на пречките в областта на сигурността на доставките на газ
· сключени общо 2 договора с размер на БФП 88 012 350 лв./45 млн. евро;
· договорите са в процес на изпълнение.
Приоритетна ос 5: Техническа помощ
· през 2018 г. успешно приключи изпълнението на четирите бюджетни линии по ПО 5 „Техническа помощ“ за периода 2015-2017 г.;
· верифицирани са 28 594 680.94 лв.;
· през 2018 г. стартира изпълнението на три нови бюджетни линии с размер на БФП по тях 38 976 877.00 лева и срок на изпълнение до 31.12.2020 г.;
· изплатени 35 790 056.34 лв. по 7 заповеди за БФП.

Общият размер на разплатените средства към 31.12.2018 г. възлиза на 917.75 млн. лв. или 35.51 % от бюджета на ОПИК, разпределени в рамките на 1601 изпълнени договора по ПО1, ПО2, ПО3 и бюджетните линии по ПО5. Сертифицираните средства са на стойност 774.61 млн. лв. безвъзмездна финансова помощ или 29.98 % от бюджета на програмата.
Към 31.12.2018 г. няма изцяло приключили процедури по нито една от приоритетните оси на ОПИК. Актуалната стойност на БФП по всички сключени договори към момента е 1 834 849 777,43 лв. (общо 1938 сключени договора), стойността на БФП по приключилите договори се равнява на 670 709 908,53 лв. (1193 приключили договори).  

Констатации по отношение на разпределението на БФП по вид предприятия 
ОПИК 2014-2020 г. има ясно изразен фокус на подкрепа, който в голяма степен е насочен приоритетно към МСП. Към 31.12.2018г. МСП формират над 93% от всички подкрепени субекти по програмата.
В таблица 2 е представено подробно разпределение на БФП по тип предприятие, съответно и брой на сключените договори. 

[bookmark: _Toc32837800][bookmark: _Toc34055138]Таблица 2 Брой сключени договори – приключили и в процес на изпълнение, БФП по тип предприятие към 31.12.2018 г.
	Тип предприятие
	Брой сключени договори
	Актуална стойност на БФП
	БФП за приключили договори
	БФП за договори в изпълнение

	Микро предприятия
	476 бр.
	218 239 547,86
	244 приключени договора – 94 464 420 лв.
	231 договора в изпълнение – 122 921 729,80 лв.
1 договор в изпълнение (временно спрян) – 853 398,06

	Малки предприятия
	782 бр.
	395 262 164,44
	511 приключени договора – 
239 346 695,38 лв.
	271 договора в изпълнение – 155 915 469,06 лв.

	Средни предприятия  
	537 бр.
	371 422 294,91
	401 приключили договора – 
266 344 783,53 
	136 договора з изпълнение – 
105 077 511,38

	Големи предприятия
	119 бр. 
	250 311 008,90
	30 приключили договора – 
28 702 129,34 лв.
	89 договора в изпълнение – 
221 608 879,56 лв.

	Институционални бенефициенти
	20 бр. 
	139 994 711,32
	4 приключили договора – 
40 998 482,21 лв.

	17 договора в изпълнение – 
558 616 279,11 лв.



Източник: Собствени изчисления, УО на ОПИК, ИСУН

По отношение на разпределението на БФП по видове бенефициенти с най-голям дял на получена БФП се отличават малките предприятия – 28,7%, средни – 27,0%, големи – 18,2% и микро – 15,9%, институционалните бенефициенти – 10,2 %. 
С най-голям дял на приключили проекти са малките предприятия – 43,3%, следвани съответно от: средни – 34%, микро – 20,7%, големи – 2,5% и институционални  бенефициенти – 0,3%.
След извършения документален преглед и анализ, както  на  приключилите проекти, така  и на тези, които са в процес на изпълнение, беше установено, че най-сериозно обхванати от програмата са главно икономически дейности от следните сектори: Преработващата промишленост, Създаване и разпространение на информация и творчески продукти - далекосъобщения, Професионални дейности и научни изследвания.

Констатации по отношение на разпределението на БФП по райони от ниво 2 
За периода 2014-2018 г. в Северозападния район от ниво 2 (СЗР) се наблюдава по-голям дял на ресурсите в  сравнение с другите райони, с изключение на Югозападния (ЮЗР). В СЗР са отчетени най-големи стойности по отношение на броя подадени проекти за периода – 890 проекта, от които 674 бр. са изпълнени, а 216 бр. са в процес на изпълнение. Тази цифра надвишава проектите в ЮЗР, където реално са концентрирани най-голяма част от финансовите ресурси (за ЮЗР броят на проектите е 625). Това се дължи на факта, че в 3 процедури по ПО1, в 3 процедури по ПО2 и в 1 процедура по ПО3 са заложени критерии за регионална приоритизация при оценката на проектните предложения, като превес се дава на предприятия, намиращи се в СЗР от ниво 2 (но въпреки това СЗР продължава да е на последно място по показатели и съставлява само 7% от националния БВП). 
ЮЗР е с очаквано най-висок дял на БФП, като 94,6% от БФП е концентрирана в София-град (503 проекта, от общо 625 за района). В останалите райони се очертават няколко области с висок дял на подадени проекти за периода: за СЗР: Плевен - с 264 проекта, от които 202 изпълнени, Монтана и Враца също са с голям брой проекти за периода, съответно 217 и 215, за Северен централен (СЦР): Русе - с 92 проекта, от които 82 изпълнени, за Североизточен (СИР): Варна – със 113 проекта, от които 94 изпълнени, за Югоизточен (ЮИР): Стара Загора – с 116 проекта, от които 105 изпълнени и за Южен централен (ЮЦР): Пловдив – с 300 проекта, от които 271 изпълнени. В останалите области се наблюдава сравнително по-ниска заинтересованост от страна на бенефициентите към обявените към момента процедури по ОПИК, което се дължи най-вече на различната секторна ориентираност в районите.

Констатации по отношение на постигнатите резултати в сравнение с планираните чрез използване на зададените по програмата индикатори за продукт и изпълнение   
Специфични за програмата индикатори за резултат по приоритетни оси и специфични цели 
В Приложение 4 към настоящия доклад е представено изпълнението на индикаторите за резултат по ОПИК към 31.12.2018 г.
От приложението е видно, че за някои от индикаторите се наблюдава преизпълнение на целевите стойности към 31.12.2018 г. От една страна, високият процент изпълнение доказва, че всички мерки, предприети от УО за минимизиране на риска от загуба на средства, са навременни и целесъобразни. От друга страна, преизпълнението е и показател за предпазливост в планирането, управлението и разходването на публични средства, с което да се минимизират рискове (особено финансови), свързани с управлението на проектите. 
[bookmark: _Toc32837801]Нулевите стойности на част от индикаторите от една страна са свързани със спецификата на отчитане на конкретните индикатори. (напр. по ПО1, където всички индикатори са с нулеви стойности на изпълнение, само по 2 процедури към 31.12.2018 г. има приключили проекти) и от друга с проблеми в самото отчитането на индикаторите. 
За някои от индикаторите се наблюдава намаляване на стойностите. От приложение 4 е видно например, че намалява делът на иновационните предприятия (също и делът на разходите за иновации, различни от НИРД по ПО 1) и на нови предприятия, съществуващи две години след създаването си (ПО2). Това може да се обясни с напускане на бизнеса от някои от предприемачите в България, като  мотивацията за това е продиктувана по-скоро от възникнали инцидентни или конюнктурни проблеми, отколкото от идентифицирани нови възможности. 

Изпълнението на индикаторите за резултат по Приоритетни оси се оценява по следната Скала за оценка:
	Ниво на изпълнение
	% на изпълнение

	Ниско 
	0-20 %

	Задоволително 
	20-50 %

	Добро 
	50-90 %

	Много добро 
	Над 90 %



Както става видно от информацията в приложение 4, показателите за постигнат резултат по ПО1 не са изпълнени на този междинен етап. Нулевите стойности на част от индикаторите са свързани със спецификата на отчитане на конкретните индикатори. (по ПО1 само по 2 процедури към 31.12.2018 г. има приключили проекти). Стойностите на индикаторите се измерват на база постигнат напредък, вследствие приключило изпълнение на ДБФП, подадени окончателни отчети и извършени окончателни плащания. Обявените в периода 2014-2018 г. процедури са в процес на изпълнение, а все още има и такива, по които договорите не са стартирали към момента на изготвяне на доклада. Изпълнението на индикаторите за резултат по ПО1 на този етап се оценява като ниско. 
По ПО2 показателите за постигнат резултат са изпълнени средно със 111,5% (осреднената стойност позволява да се види мащаба на постигнатия резултат). Като това преизпълнение се наблюдава за 2 от заложените индикатори: Обем на износа на стоки и услуги, реализиран от МСП и Производителност на МСП. По отношение на индикатора „Нови предприятия, съществуващи две години след създаването си“ се наблюдава значително понижение спрямо поставената базова стойност към 2012-2013 г., затова и резултатът е нулев. Въпреки това, изпълнението на индикаторите за резултат по ПО2 на този етап се оценява като много добро. 
По ПО3 показателите за постигнат резултат са изпълнени средно с 50,3%, по заложените 2 индикатора стойността на „Дял на МСП с мерки за ефективност на ресурсите“ е нула. Към 31.12.2018 г. е отчетена стойност по-ниска от базовата за 2012-2013 г., което вероятно се дължи на факта, че голяма част от проектите са в процес на изпълнение (от общ брой договори – 423, 170 бр. са приключени и 253 бр. са в изпълнение). Изпълнението на индикаторите по ПО3 се оценява като добро на този етап.   
По ПО4 процентът на изпълнение е нулев, което се дължи на факта, че дейностите са в процес на изпълнение и не е отчетен показател за резултат. Изпълнението на индикаторите за резултат по ПО4 на този етап се оценява като ниско.
Показателите за постигнат резултат на ниво ПО5 са изпълнени средно със 169,6%, което говори за много добро изпълнение на  поставените резултати.  

Общи и специфични индикатори за изпълнение по инвестиционни приоритети
За индикаторите за изпълнение по ИП няма зададени базови стойности, затова оценката може да бъде направена само на база отчетен резултат към 31.12.2018 г. (Приложение 4)  и заложена целева стойност за 2023 г. За индикаторите за изпълнение по инвестиционни приоритети по ПО1, 2 и 3 е прави впечатление[footnoteRef:1], че е заложено да се отчитат ежегодно чрез ИСУН 2020, но към 2018 г. стойностите на повечето от тях са нулеви.  [1:  Методологически насоки за отчитане на индикаторите за резултат и изпълнение по ОПИК, 2015 и Информация за отчитането на индикаторите за резултат и изпълнение по ОПИК, 2019 г.] 

ПО 1, ИП 1b – заложени са 6 индикатора, за които осреднената стойност на изпълнение е  68,4%. По 2 от индикаторите, свързани с отчитане на „научни изследвания, иновации“ стойностите са с нулеви. Изпълнението им може да бъде оценено като добро. 
По отношение на заложения финансов индикатор „Сертифицирани разходи“ (F1) изпълнението е 17,5%, ниската стойност се дължи на факта, че голяма част от проектите са в процес на изпълнение и разходите по тях все още не са сертифицирани. Изпълнението се оценява като ниско. 
ПО2, ИП3а – заложени са 7 индикатора, за всички стойностите на изпълнение са нулеви. Индикаторите са за отчитане на производствените инвестиции и данните за тях се базират на агрегирани данни на бенефициенти чрез ИСУН 2020. Изпълнението им може да бъде оценено като ниско. 
ПО2, ИП3d – заложени са 7 индикатора, за които осреднената стойност на изпълнение е  46,8%. По 4 от индикаторите стойностите са нулеви. Изпълнението им може да бъде оценено като задоволително. 
По отношение на заложеният финансов индикатор „Сертифицирани разходи“ (FI02) изпълнението е 42,5%. Изпълнението се оценява като задоволително.
ПО3, ИП4b – заложени са 4 индикатора, за които осреднената стойност на изпълнение е  53,9%. Преизпълнение се наблюдава по един от индикаторите: „Намаляване на емисиите на парникови газове“, което се дължи на ниска заложена целева цел към 2023 г. Общото  изпълнение може да бъде оценено като добро.
ПО3, ИП6g – заложени са 2индикатора, за които стойностите на изпълнение са нулеви. Изпълнението им може да бъде оценено като ниско.  
ПО4, ИО7е – заложен е 1 индикатор, за който стойността е нула. Изпълнението може да бъде оценено като ниско.    
Показатели за изпълнението по ПО5 – зададени са 8 индикатора, за които осреднената стойност на изпълнение е 71,7%. Изпълнението на индикаторите по ПО5 се оценява като добро на този етап.   
Предвид факта, че посочените стойности на индикаторите се регистрират в средата на периода на изпълнение на програмата, може да бъде направено заключение, че са налице реални възможности заложените целеви стойности на индикаторите да бъдат постигнати и надминати до края на програмния период, поради факта, че голяма част от проектите престои да приключат. 
Ефективността и ефикасността на интервенциите на ОПИК от гледна точка на целите на ниво ПО и ОП може да се оцени като добра към този междинен етап, изхождайки от стойностите на индикаторите за изпълнение. Наблюдава се сравнително ниско ниво на изпълнение на този етап на някои индикатори, както и преизпълнение на други. Прави впечатление, че е налице преизпълнение на 3 от петте индикатора по ПО5, което говори за значително подобряване на ефективността на организационната структура и управленска система за изпълнение на оперативната програма. 
Нулевите стойности на част от индикаторите от ПО 1, 2, 3 и 4 са с конюнктурен характер и се дължат на най-вече на това, че от една страна някои процедури все още не са започнали, а от друга - на спецификата на изчислението им, която изисква приключване на проектите, окончателно плащане и отчитане на ефекта след приключване на програмата. 
Специално внимание би следвало да се обърне и на специфичната страна на системата за мониторинг на индикаторите, която е описана в различни документи, свързани с наблюдение и анализ на програмата. При нея наблюдаваме отсъствие на механизъм за оценка на заложените показатели в проектите по отделните процедури на съответствието им с целите на програмата.
От една страна индикаторите, които бенефициентите залагат в проектите си, не биха могли да се определят като индикатори за въздействие по програмата, тъй като се базират на субективна информация, предоставена от заинтересована страна. От друга индикаторите, които бенефициентите залагат в своите проекти са единствено индикатори за изпълнение, които са пряк резултат от реализирането на проектите. Отчетените от бенефициентите стойности на индикаторите се верифицират от страна на УО съгласно указанията за тяхното отчитане. Индикаторите за изпълнение са различни от индикаторите за въздействие и в тази връзка не би следвало да се очаква от тях да имат такъв ефект върху програмата. 

Оценка на ефекта от изпълнението на ОПИК за развитието на бизнес средата, иновациите и конкурентоспособността
Независимо от системно полаганите усилия в годините, България все още изостава в сравнение с останалите страни в ЕС по отношение на бизнес средата. Проблемите, които следва да бъдат адресирани в това направление са разнообразни и включват такива свързани с условията за стартиране и закриване на бизнес, достъп до пазари, административна тежест, качествена инфраструктура, достъп до финансиране и др. 
Спецификата на ОПИК оказва влияние и има ефект върху определени компоненти на бизнес средата, като на първо място това е свързано с подобряването на достъпа до целево финансиране на специфични категории предприятия, което съответно е насочено към тясно определени области за подпомагане.  
Програмата няма отношение пряко към базовата инфраструктура, но от друга страна има конкретно влияние върху развитието на специализирана инфраструктура, свързана с НИРД, която се явява от изключително важно значение за конкретни икономически дейности, генериращи продукция с висока добавена стойност. 
Друг ключов елемент на социално-икономическото развитие, върху който ОПИК има пряко и непосредствено въздействие, е свързан с внедряването на различни форми на иновации в производствените дейности. Социално-икономическите данни недвусмислено показват икономическите дейности и най-вече тези, които се осъществяват от МСП, при които България значително изостава във въвеждането на иновационни практики. Инвестициите в НИРД, като дял от БВП в България, имат възходяща тенденция през десетилетието до 2018 г., отбелязвайки сходен средногодишен ръст спрямо този на ЕС като цяло. 
Най-голям дял на подкрепените от програмата предприятия е от сектора ИТ и информационни дейности, където е концентрирана над 34% от подкрепата на програмата. Тази концентрация на средства е логична с оглед както на бързото развитие на сектора, така и на високата добавена стойност, която се реализира в него. Друго, което прави впечатление, е че сериозно се подкрепят иновативни решения в сравнително ниско-технологични отрасли, чиято продукция не с висока добавена стойност - например текстилната промишленост (8% от подкрепените предприятия), производство на метални изделия (4%) и др. 
На тази етап трудно биха могли да се оценят ползите от тази подкрепа за предприятия в тези сектори, тъй като е необходимо време, за да се усети реалният ефект върху производителността и конкурентоспособността на подкрепените икономически субекти. Следва да се отбележи обаче, че е логично да се очакват по-малко директни ползи за ръста на икономиката от тази подкрепа.
Програмата има директен принос към повишаване на конкурентоспособността на националната икономика и на формиращите я стопански субекти. Всички мерки са директно и индиректно насочени към реализирането на ефект върху тази комплексна характеристика, явяваща се от съществено значение за социално-икономическото развитие на страната. Подкрепата се осъществява по всички ПО и чрез всички схеми, които пряко или индиректно са свързани с определени аспекти на конкурентоспособността, особено при МСП. 
Принос на програмата може да се констатира и от подобряване на общата ситуация, по отношение на Глобалния индекс за конкурентоспособност[footnoteRef:2]. За 2018 г. индексът е 63,6, като се наблюдава нарастване спрямо 2017 г. с +1,2 пункта. За 2018 г. България е на 51 място (от 140), запазва се като за предходната 2017 г., когато е заемала 51 място (от 135).   [2:  http://www3.weforum.org/docs/GCR2018/05FullReport/TheGlobalCompetitivenessReport2018.pdf
] 


Оценка на ефекта от изпълнението на инвестиционната стратегия и бизнес план на ФМФИБ
[bookmark: _Hlk34211755]Финансовото споразумение между Министерството на икономиката като Управляващ орган на програмата и „Фонд мениджър на финансови инструменти в България“ ЕАД (ФМФИБ ЕАД) е подписано през 2016 г. Със споразумението е възложено на ФМФИБ да управлява 459 620 050 лв. от ОПИК 2014-2020 г., предназначени за предоставяне на подкрепа чрез финансови инструменти. Разработените финансови инструменти по ОПИК 2014-2020 г. предоставят финансиране на допустими крайни получатели под формата на заеми, гаранции, дялово и квази-дялово участие.
Към момента на междинната оценка на ОПИК предстои да се направят първите инвестиции, които да дадат основа за планиране и извършване на последващи действия по оценка на реализацията на конкретните финансови продукти. Към настоящия момент е трудно да бъде оценено дали инвестиционна стратегия, предложена в предварителната оценка отговаря на пазарните условия в нейната цялост, тъй като изпълнението на финансовите инструменти все още е в един начален етап.
Регистрираният висок интерес от страна на представителите на заинтересованите страни, вкл. юридически и физически лица и банки и други финансови институции, към проведените до момента пазарни консултации и процедури за избор на финансови посредници, сочи, че кандидатите имат увереност, че ще успеят да постигнат заложените цели по всеки един от финансовите инструменти по програмата, което е добър знак за правилното дефиниране на инвестиционната стратегия, спрямо социално-икономическата ситуация в страната.


4.2. [bookmark: _Toc34052356]Дейност 2 Анализ и оценка на приноса на ОПИК за постигане целите на стратегически документи 

В рамките на Дейност 2 е разгледан приносът на ОПИК по отношение постигане на целите на стратегически документи, подобряване на икономически показатели, ефективното изпълнение на подхода ВОМР, прилагане на хоризонталните политики и изпълнението на механизмите за партньорство, координация и съгласуваност.  

Анализ и оценка на приноса на ОПИК за постигане на националните цели от Стратегия Европа 2020 за интелигентен, устойчив и приобщаващ растеж
[bookmark: _Hlk34212558]Стратегията Европа 2020 поставя 5 основни цели пред Европейския съюз до 2020 г. Те дават обща представа за основните показатели, които ЕС трябва да постигне към програмния хоризонт 2020 г. На тази основа са определени и националните цели на България в изпълнение на Стратегия Европа 2020 за интелигентен, устойчив и приобщаващ растеж, които са включени в  Националната програма за реформи на Република България.
Стратегическата и програмна рамка на Оперативна програма „Иновации и конкурентоспособност” 2014-2020 г. предполага наличието на съществен принос (директен и индиректен) към постигането на три от петте основни цели на Стратегия Европа 2020, конкретно насочени в следните тематични области:
· Tрудова заетост; 
· НИРД;
· Климатични промени и енергия.
[bookmark: _Hlk34212585]По отношение на тематичната област „Трудова заетост“ в Стратегия Европа 2020 е заложена целевата стойност на заетостта на населението във възрастовата група 20-64 години да нарасне от 69% до поне 75%. 
По тази тематична област ОПИК има индиректен принос за постигане на така определената цел, което се осъществява чрез целево подпомагане, насочено към повишаване на общата конкурентоспособност на българските предприятия по всички приоритетни оси.
Заложените стойности на индикатора за изпълнение на националната цел, свързана с повишаване на нивото на заетост, се отчита чрез показателя коефициент на заетост, изчисляван от Националния статистически институт.
Липсата на определени базови и целеви индикативни стойности по отношение на нивата на заетост в подпомаганите чрез ОПИК стопански субекти представлява ограничител за определяне на конкретния принос на програмата към достигането на тази национална цел, свързана с прилагане на Стратегията Европа 2020 в България, като затова може да се съди единствено на база косвени данни, свързани с обема на насочените средства и броя на подпомаганите субекти.  
[bookmark: _Hlk34212633]В тази връзка данните за изпълнението на мерките по ОПИК за засилване конкурентоспособността на българските предприятия показват, че към 31.12.2018 г. по всички приоритетни оси на програмата са обявени общо 52 процедури на обща стойност 2,076 млрд. лева. Този ресурс, като цяло е насочен към подобряване конкурентостта на българската икономика, което неминуемо се отразява и има определен ефект (пряк и косвен) върху нивата на заетост в страната и отделните региони, в които оперират подпомаганите предприятия.
Този ефект не е еднозначен, като една част от него се изразява в повишение на заетостта в определени предприятия, които на база осъщественото подпомагане разширяват своите производствени мощности, но от друга ефектът може да бъде свързан и с оптимизация на заетостта вследствие на внедряване на технологични решения, свързани с повишаване на производителността на труда. На тази основа може да се допусне, че ОПИК оказва влияние върху нивата на заетост в страната и със сигурност има принос върху покачване на нивата на заетост. Спецификата на програмата позволява да се направи изводът, че непосредствени положителни ефекти от нейното прилагане може да се очакват по-скоро в повишаване на заетостта на сравнително по-високо квалифицирани кадри, което се обуславя от характера на дейностите, които оперативната програма подпомага. 
Понастоящем влиянието на програмата не е достигнало своите върхови стойности, а с напредване на нейното изпълнение неминуемо ще се засилва и благоприятното директно и индиректно въздействие на ОПИК за повишаване заетостта на населението в България към хоризонта на действие на настоящия програмен период. 
[bookmark: _Hlk34212849][bookmark: _Hlk32758643]Целта, заложена в Стратегия Европа 2020 по отношение на НИРД, е свързана с инвестиции в научноизследователска и развойна дейност и иновации в размер на 3% от БВП, генериран в рамките на ЕС (публичен и частен сектор взети заедно). Националната цел на България предвижда инвестициите в научна и развойна дейност да достигнат 1,5% от БВП през 2020 г. Данните от НСИ за движението на стойностите на този показател показват, че към края на 2018г. е достигната приблизително половината от стойността на този целеви индикатор - 0,75%.
[bookmark: _Hlk34212872][bookmark: _Hlk34212902]Разходите за НИРД като относителен дял от стойността от БВП по години не следват една тенденция. За 2015 г. разходите за НИРД като дял от БВП възлизат на 0,95%, за 2016г. се наблюдава спад до 0,77%, който продължава и през 2017г. (0,73%). През 2018г. е налице ръст на относителния дял на разходите за НИРД спрямо БВП, което се дължи основно на засилената активност на ОПИК по отношение на усвояването на средства и изпълнението на договори от страна на бенефициентите. Към края на настоящия програмен период се очаква повишение на стойностите на показателя, за което основният принос е на ОПИК. Повишението се основава както на наблюдаваните тенденции в отчитаните стойности на показателя, така и на приключването на действие на програмата и реализирането на последните проекти, насочени към подпомагане на НИРД.
[bookmark: _Hlk32758633]Данните в Националния доклад за България за 2019 г. на ЕК сочат, че разходите за научноизследователска и развойна дейност остават много ниски както в частния, така и в публичния сектор. Разходите за научноизследователска и развойна дейност в частния сектор са възлизали на едва 0,53% от БВП през 2017 г. (в сравнение със средната стойност за ЕС от 1,36%). Разходите за НИРД в публичния сектор са сред най-ниските в ЕС. През 2017 г. те са възлизали на едва 0,21% от БВП, което е далеч под средната стойност за ЕС от 0,69% през 2018 г. Тази негативна особеност сериозно влияе и върху частния сектор, който е основно подпомаган от ОПИК, тъй като в значителна степен се ограничават възможностите и потенциала за осъществяване на ефективно партньорство между стопанските субекти и научните и развойни организации при разработването и внедряването на иновации в тяхната дейност.
Друга негативна особеност, която се адресира целево и от стратегическата и програмна рамка на ОПИК, е свързана с изключителния регионален диспаритет в разпределението на инвестициите в НИРД, като понастоящем над 70% от тях са концентрирани в Югозападния район, основно в гр. София.
[bookmark: _Hlk34212945]Много съществена е ролята на ОПИК в целевото въздействие на програмата по отношение на иновационното представяне на България чрез насърчаване на инвестициите в потенциални тематични области за интензивно иновационно развитие и иновационните хоризонтални политики. То пряко допринася за увеличаване на инвестициите в НИРД и иновации, както и за постигането на националните цели, свързани с повишаване на дела на разходите за НИРД от БВП. 
Отчитането на показателя за резултат по ОПИК - „Разходи за иновации, които не са резултат от НИРД”, показва тенденция, макар и непоследователна, за увеличаване.
[bookmark: _Hlk34212961]Друга съществена област, която стои във фокуса на Стратегията Европа 2020, е свързана  с климатични промени и енергийната ефективност. В това направление са определени три основни цели:
· намаляване на емисиите на парникови газове с 20% (или дори с 30%, ако бъдат изпълнени условията) спрямо 1990 г.;
· добиване на 20% от енергията от възобновяеми енергийни източници;
· увеличаване на енергийната ефективност с 20%.
Съотносимите основни национални цели на България по пакет „Климат-Енергетика“ са:
· Недопускане увеличаване нивата на парникови газове повече от 20% до 2020 г. спрямо 2005 г.;
· Достигане на 16% дял на енергията от възобновяемите енергийни източници в брутното крайното енергийно потребление до 2020 г.;
· Повишаване на енергийната ефективност - 25% до 2020 г.
[bookmark: _Hlk34212990]Чрез програмната рамка на ОПИК се предвижда пряк принос към постигане на тези национални цели. В системата за наблюдение на програмата е предвиден целеви индикатор за резултат – „Енергийна интензивност на икономиката“. Приносът на ОПИК за изпълнение на националните цели по пакета „Климат-енергетика“ може да се регистрира и чрез два от общите и специфичните за програмата показатели за изпълнение: „Реализирани енергийни спестявания в предприятията в резултат от изпълнените проекти“ с целева стойност за 2023 г. 179 794 МWh/y. и „Намаляване на емисиите на парникови газове“ с целева стойност 55 017 тонове CO2 екв. през 2023. 
Националният доклад за България за 2019 г. на ЕК, основаващ се на данни на НСИ и Евростат, отчита, че страната ни продължава да е икономиката в ЕС с най-висока енергийна интензивност,  със значително отклонение от средните стойности. Независимо, че страната е близко до постигне на набелязаната цел за 2020 г. по отношение на енергията от възобновяеми източници, икономиката продължава да генерира най-високите нива на емисии на парникови газове в ЕС.
[bookmark: _Hlk34213146]Основният източник на информация относно ефекта от концентрираната подкрепа от страна на ОПИК за намаляване на енергийната интензивност на предприятията и повишаване на енергийната ефективност, се отчита в годишните доклади за изпълнението на програмата. От данните става видно, че стойностите на показателя „Енергийната интензивност на икономиката“ показват прогресивно намаляване на енергийната интензивност на икономиката, като през 2017 г. тя е 0,422 т.н.е на 1000 евро БВП. Тази стойност на индикатора показва, че мерките, заложени в ОПИК са релевантни, а постиганите резултати вследствие на подкрепата, са в съответствие с планираното въздействие. 
Наличната информация, базирана основно на системата за наблюдение на програмата, позволява в значителна степен да се очертае ролята на интервенциите на ОПИК, насочени (директно и индиректно) към ограничаване на емисиите на парникови газове. Това се  осъществява посредством целевата подкрепа на дейности, водещи до реализирането на конкретни енергийни спестявания, които от своя страна се отразяват непосредствено върху генерираните емисии от парникови газове от националната икономика. Прогнозната стойност на показателя по ОПИК „Реализирани енергийни спестявания в предприятията в резултат от изпълнените проекти“ за 2018 г. възлиза на 1 093 581,79 МWh/y, а реалното постижение е в рамките на 114 240,20 МWh/y, като  стойността се формира от общия сбор от отчитаните резултати от бенефициентите в края на изпълнението на подкрепените проекти.
По отношение на намаляването на емисиите от парникови газове програмата има пряко положително отношение, което се отчита от заложения показател за изпълнение на програмата „Намаляване на емисиите на парникови газове“. Прави впечатление, че в програмата е заложена целева стойност за намаляване на емисиите от 55017 тонове CO2 екв, като към края 2018г. реално е отчетено, че намалението възлиза на 61805.29 тонове CO2 екв, което е преизпълнение на заложената цел с 112.3%.

Анализ и оценка на приноса на ОПИК за постигане целите на Националната стратегия за насърчаване на малките и средните предприятия
Микро, малките и средните предприятия (МСП) формират значителна част и представляват съвременния фундамент на икономическия ландшафт на страната. 
[bookmark: _Hlk34213316]Основният документ, който адресира проблемите и определя стратегическата и политическа рамка за развитието на МСП в страната, е Националната стратегия за насърчаване на малките и средните предприятия 2014-2020г. В този основен стратегически документ ясно са определени предизвикателствата, пред които са изправени МСП[footnoteRef:3] в България, като сравнителният анализ със стратегическата и програмна рамка на ОПИК недвусмислено показва, че е налице в голяма степен пряко адресиране на значителната част от тези предизвикателства чрез конкретни цели и мерки на програмата. Изпълнението на програмата към края на 2018г. показва, че над 93% от БФП, предоставен от ОПИК е насочена именно към МСП. [3:  Националната стратегия за насърчаване на малките и средните предприятия] 

[bookmark: _Hlk34213348]Основният акцент, който се поставя чрез различните мерки, е свързан с подобряване на общото състояние и устойчивостта на производствените единици, повишаване на техния капацитет и технологична съоръженост. 
С оглед на ролята и значението на МСП за формирането на националната икономика от една страна, както и във връзка с особения характер на тези субекти от гледна точка на уязвимост по отношение на потенциални негативни влияния на икономическата среда, водещи до ниска степен на устойчивост, ОПИК има за цел пряко и косвено да подпомага тяхното развитие в различни направления. Тези мерки са изцяло съобразени със залегналите цели в Националната стратегия за насърчаване на МСП 2014-2020, като предвидените и провеждани процедури имат за цел директно да допринесат за постигане на набелязаните цели на стратегическия документ и свързаните с тях конкретни  измерители (индикатори). 
В периода 2014-2018 г. в рамките на изпълнението на ОПИК са обявени 12 конкретни процедури, които са пряко свързани с въздействие върху МСП.
[bookmark: _Hlk34213421]Важен момент, залегнал в основата на Националната стратегия за насърчаване на МСП 2014-2020г., е свързан с подобряване на достъпа до финансиране на МСП, включително и по-ефективното използване на финансовите ресурси, предназначени за МСП. В това отношение ОПИК има пряко и основно въздействие, което в периода 2014-2018 г. най-вече се осъществява чрез процедурата „Подобряване  на  производствения  капацитет  в  МСП“. Първата процедура (BG16RFOP002-2.001) е обявена още в началния етап на действие на ОПИК, като в нейния обхват са одобрени общо 713 проекта, от които 711 са приключили, а 2 са в процес на изпълнение. Вследствие на изпълнението на тази процедура може да се констатира ясен и конкретен ефект, изразяващ се в общо увеличение на приходите на подкрепените предприятия в сравнение с общите приходи на МСП - средно 19.9% увеличение на приходите в подкрепените предприятия спрямо 17.3% ръст на приходите общо в предприятията в страната. 
В регионален план обаче се наблюдават съществени различия по отношение на този ключов показател, което е свързано както със съществените различия в средата, в която предприятията осъществяват своята дейност в отделните региони, така и със специализиращите и профилиращите дейности, които традиционно се развиват в тях. Така например най-високи стойности на ръст на приходите в подкрепените предприятия се наблюдават в Североизточния и Югозападния райони (съответно 12.6% и 6.43), а най-ниски - в Северозападния район - 2.8%.  
[bookmark: _Hlk34213504]По отношение на инвестициите в ДМА може да се констатира много ясен и съществен принос на ОПИК 2014-2020 г., като подкрепените предприятия са инвестирали в ДМА със средно 34% повече от средните нива в страната. Това особено ясно се отчита в Югозападния и Югоизточния райони.
Същевременно много добре личи сериозната подкрепа на ОПИК в Северозападния район, където с оглед на създадената икономическа ситуация, са налице най-ниските нива на ръст инвестициите в ДМА. Тази съществена подкрепа пряко кореспондира със залегналия приоритет на Националната стратегия за насърчаване на МСП 2014-2020г. за подпомагане на МСП в районите с ниска заетост.
[bookmark: _Hlk34213566]Друг много съществен аспект, който прави впечатление, е свързан с фокуса на подкрепата по отношение на внедряване на иновации в  отделните сектори на икономиката, включително и в МСП. Необходимостта от тази подкрепа е ясно посочена и адресирана от Националната стратегия за  насърчаване на МСП 2014-2020г, като същата е отразена чрез три конкретни схеми на ОПИК. От данните за осъществяваната подкрепа става видно, че е налице доста широк обхват на подкрепата в това отношение – 11 икономически дейности са подкрепени или е предвидено да бъдат подкрепени. От друга страна е виден фокусът на подкрепата, като над 1/3 от подкрепените предприятия са в сектора ИТ и информационни дейности, следван от сектора „Други промишлени производства“. Прави впечатление, че 8% от подкрепата е за иновации в текстилната промишленост, която обаче не представлява дейност, с потенциал за генериране на висока добавена стойност.   
[bookmark: _Hlk34213591]Съвсем естествено значително внимание в Националната стратегия за насърчаване на МСП 2014-2020г е отделено на околната среда и на необходимостта от подкрепа на МСП в това отношение. В ОПИК тази приоритизация е адресирана основно чрез схемата BG16RFOP002-3.001  „Енергийна  ефективност  за  МСП“, по която са подкрепени 423 проектни предложения, а 170 са приключилите такива към момента на извършване на настоящата междинна оценка.
Когато става въпрос за МСП, винаги на преден план излиза предприемачеството като предметна област, корелираща се много тясно със степента на икономическо развитие на даден регион или страна. Прекият, директен принос на ОПИК е свързан с обявената през 2018г. процедура BG16RFOP002-2.024 „Насърчаване на предприемачеството“, чрез която се цели преодоляването на част от констатираните дефицити, свързани с предприемачеството в национален план.
Понастоящем няма постигнат съществен напредък поради ранната фаза на прилагане на процедурата, като такъв може да се очаква към края на настоящия програмен период и в началото на следващия, когато ще могат да бъдат отчетени конкретни резултати и да се прецени какъв е ефектът от подпомогнатите инициативи върху развитието на предприемачеството, включително по отношение на изпълнението на Националната стратегия за насърчаване на МСП.   

[bookmark: _Hlk34213704]Анализ и оценка на приноса на ОПИК за преодоляване на икономическите, социалните и териториални различия
Преодоляването на съществените териториални диспаритети и свързаните с тях различни нива на икономическо и социално развитие е един от най-съществените проблеми, който се явява централен фокус на Европейската регионална и кохезионна политика. Значителна част от средствата от структурните фондове е пряко ангажирана и насочвана именно към смекчаване на различията и подобряване на свързаността между отделните части на територията на ЕС. От друга страна периферният и силно дисбалансиран характер на регионалното развитие на България е довел до проявата на съществени различия в степента на развитие,  както с по-голямата част от ЕС, така и във вътрешно-териториален план.
Независимо от тенденцията на устойчив ръст на БВП през последните години, страната като цяло изостава все още значително от средните нива в ЕС. Всички български региони (райони от ниво 2) са със стойности под 50% от БВП на глава от населението, като единственото изключение се явява столичният град, в който са концентрирани  в най-голяма степен човешките и икономически ресурси на страната. Тази свръх концентрация на население в София и проявяващите се същевременно ясно изразени депопулационни процеси в периферните части на страната, допълнително задълбочават формираните териториални диспаритети в социално-икономическото развитие, като едновременно с това ограничават възможните действия за тяхното преодоляване.
[bookmark: _Hlk34213833]ОПИК 2014-2020 е широко профилна програма с фокус интензифициране на  развитието на националната икономика, като същевременно като замисъл същата залага на регионална и секторна приоритизация, което е пряко свързано с преодоляването на териториалните диспаритети, формирани в рамките на националното пространство. Приносът и ефектите на изпълнение на залегналите и прилагани от програмата мерки и интервенции върху тенденциите на развитие на регионите и съставните им териториални единици има ясни измерения, макар същите да са с различна степен на проявление и да реагират нееднозначно на осъществяваните дейности. 
[bookmark: _Hlk34213926]Както става видно от приложената картосхема (фиг. 1), броят на подкрепените или в процес на изпълнение проекти по ОПИК не е равномерно разпределен в рамките на националното пространство, което се дължи както на обективните различия, които съществуват в рамките на степента на социално-икономическото развитие на отделните части на националното пространство, така и на формираните обективни условия на социално-икономическа среда, наличните ресурси и сравнителни предимства на регионите. Не на последно място, разпределението на интервенциите е предопределено и от прилаганата от програмата регионална приоритизация. 

[bookmark: _Toc32839229][bookmark: _Toc34055144]Фигура 1 Брой проекти, изпълнени и в процес на изпълнение по ОПИК в периода 2014-2018 г., Източник: Данни и информация, предоставени от УО на ОПИК

[bookmark: _Hlk34213959][bookmark: _Hlk34214002]Тази приоритизация води до съществена концентрация на подкрепени проекти в Северозападния район от ниво 2, което логично нарежда областите Монтана, Враца и Плевен в групата на София-град и Пловдив, където е концентриран значителен икономически потенциал и човешки капитал. Към края на периода, който е обект на настоящата оценка, над 30% от проектите са концентрирани именно в Северозападния район, което е пряко следствие от прилаганата регионална приоритизация. Сред останалите райони силно доминират Югозападният район (22% от подкрепените предложения) и Южният централен район (21% от подкрепените предложения), като останалата част от националното пространство е със сравнително ограничен достъп до ресурси от програмата (общо 26% от всички подкрепени предложения са локализирани в останалите три района от ниво 2). Това само по себе си, от гледна точка на териториалното развитие, представлява потенциален проблем, който е свързан със създаването на определени диспропорции най-вече по отношение достъпа до финансиране за подобряване на устойчивостта и конкурентоспособността на МСП, които са най-уязвими по отношение външни конюнктурни и пазарни влияния. Така очертаната картина по отношение на пространственото разпределение на подкрепените проекти логично се следва и от идентична ситуация по отношение географското разпределение на инвестираните средства от ОПИК, където отново се наблюдава концентрация на финансовите ресурси в Северозападния, Югозападния и Южния централен райони от ниво 2 (фиг. 2).

[bookmark: _Toc32839230][bookmark: _Toc34055145]Фигура 2 Стойност на БФП за проекти, изпълнени и в процес на изпълнение по ОПИК в периода 2014-2018 г., Източник на данни: УО на ОПИК

Когато се прави оценка на ролята на ОПИК за смекчаване на регионалните диспаритети, следва да се има предвид, че регионалното развитие е специфичен процес, отличаващ се с висока степен на инерционност в пространството и времето, т.е. създаването на диспропорции и диспаритети води до дългосрочни негативни тенденции, чието компенсиране е трудно да бъде реализирано с краткосрочни и кампанийни инструменти и мерки, а е необходимо същото да се осъществява чрез систематичното прилагане на фокусирана комплексна регионална политика. 
[bookmark: _Hlk34214068]Оценката на ролята на ОПИК за преодоляване на унаследената през годините ситуация по отношение на формираната силно дисбалансирана структура на регионалната икономика в страната не може и не следва да бъде еднозначна. Логичната на пръв поглед регионална приоритизация на Северозападния район поставя редица проблеми, които са свързани най-вече с „готовността“ и потенциала на местните икономики в съставните му територии да „усвоят“ ефективно мерките, реализирани с подкрепата на ОПИК. Поради структурните проблеми на тези икономики и ограничените човешки ресурси в този най-слабо развит не само в България, но и в рамките на ЕС район, значителният брой на подкрепените проекти не се „трансформира“ автоматично в силно изразен положителен ефект на „догонване“ в степента на социално-икономическо развитие спрямо останалата част от територията на страната. Той все още остава най-слабо развитият регион, с все по-силно изразена аграрно-индустриална структура на икономиката и с нисък дял на икономическите дейности, които генерират висока добавена стойност. Причината за тази сравнително слаба „реакция“ на икономиката на региона по отношение на ускоряване на икономическото развитие следва да се търси именно в потенциала и в сравнително ниската степен на иновативност на икономиката, в която преобладават нискотехнологични производства, генериращи продукция с не висока добавена стойност.

[bookmark: _Hlk34214089]Анализ и оценка на приноса на осъществените по ОПИК интервенции към макроикономическите показатели и конкретно: инвестиции, производство, заетост, внос, износ
[bookmark: _Hlk34214148]До голяма степен наблюдаваната динамика на показателите по националните цели на макроикономическо ниво се предопределя от реализацията на политики и инструменти извън ОПИК, както и от икономически  процеси с висока степен на инерционност. Поради разнородния и многостранен характер на интервенциите по програмата, въздействието на ОПИК върху социално-икономическата среда трябва да се разглежда в комбинация с приносите на останалите оперативни програми[footnoteRef:4]. Въпреки това, могат да се изведат и конкретни приноси за влияние на ОПИК върху част от макроикономическите показатели в страната. [4:  Годишен доклад по ОПИК 2014-2020 за 2018 г.] 

[bookmark: _Hlk34214175]Като специализирана оперативна програма, ОПИК 2014-2020 е пряко насочена към подобряване на конкурентните позиции на българските предприятия. До края на 2019 г. по реализираните дейности по всички оси се отчитат и първите конкретни ефекти, като може да се направи заключението, че програмата е оказала директно влияние върху някои от основните макроикономически показатели. Най-значително е отражението върху частните инвестиции, частно потребление, внос, износ, текуща сметка на платежния баланс и бюджетен баланс (по данни от иконометричния модел СИБИЛА  за оценка на ефектите от ЕСИФ върху икономиката на България, поддържан от Министерство на финансите).
[bookmark: _Hlk34214350]От 2014 г. до сега се наблюдава устойчив растеж на генерирания от националната икономика БВП, в сравнение с годините преди това. Този растеж на БВП може да се обясни както с цялостната икономическа обстановка в ЕС, така и с увеличаването на инвестициите в основен капитал и ДМА, за което неоспорим принос има ОПИК 2014-2020 г., и което значително се отрази в нарасналия производствен капацитет на производството. В същото време продължава нарастването на експортния потенциал на икономиката, с устойчив ръст на обема на износа, което се отчита и от системата от индикатори на ОПИК. Това до голяма степен се дължи от една страна на интервенциите по ОП „Иновации конкурентоспособност“[footnoteRef:5], а от друга на първите резултати от сключените договори по ОПИК 2014-2020[footnoteRef:6].  [5:  ”Технологична модернизация в малки и средни предприятия”, „Технологична модернизация на предприятията”, „Технологична модернизация в големи предприятия”.]  [6:  „Подкрепа за внедряване на иновации в предприятията“, „Подобряване на производствения капацитет в МСП“ и др.] 

[bookmark: _Hlk34214526]В средносрочен план сред най-значимите ефекти по отношение на макроикономическата среда в страната се очаква да бъдат тези по линия на увеличаване на частните инвестиции резултат на изпълнението на програмата, като подобни ефекти се наблюдават дори в краткосрочен план, оценени на 2.4% до средата на 2019 г. Част от ефектите по линия на нарастване на заетостта също ще бъдат свързани с разкриване на висококвалифицирани работни места във връзка с инвестициите в иновации. В дългосрочен план ще се наблюдават и допълнителни ефекти от интервенциите, свързани с увеличеното производство. Подобрените конкурентни позиции ще доведат до по-съществено увеличение на износа и по-високи приходи в бюджета. Увеличеното търсене на стоки за междинно потребление, в случай че е насочено към местния пазар, също така ще доведе до нарастване на производството в други сектори на икономиката[footnoteRef:7]. [7:  Фондове на ЕС в България, Оценка на макроикономическите ефекти от изпълнението напрограмите, съфинансирани със средства от ЕС, септември 2019] 

[bookmark: _Hlk34214546]След 2014 г. се наблюдава плавно и сравнително устойчиво увеличение на ПЧИ като с оглед характера на ОПИК, същата няма съществено пряко отношение към хода на този показател, а само косвено такова, което се дължи на подобрените условия за икономическо развитие и до достъп до финансиране, за което програмата има съответния принос.  
Преките чуждестранни инвестиции са с ясно изразен териториален фокус, като значителната част от инвестициите са съсредоточени в ограничени територии, предимно около икономически центрове в страната. Това показва, че ОПИК има и известна компенсаторна роля за останалата част от страната, и най-вече в силно изостаналия Северозападен район, който почти не разчита на ПЧИ, за да обезпечи развитието на своята регионална икономика. 
[bookmark: _Hlk34214585]След 2014 г. се наблюдава трайно нарастване на индекса на промишленото производство и индекса на оборота в промишлеността. На базата на тези индекси се потвърждава тезата за позитивно текущо икономическо развитие, за което принос имат и интервенциите, свързани с прилагане на  ОПИК 2014-2020г., макар същият да е трудно измерим в конкретни стойности на настоящият етап от нейното изпълнение. 
[bookmark: _Hlk34214710]Важен макро показател за степента на социално-икономическо развитие са тенденциите, свързани със заетостта в страната. Устойчивият икономически ръст през оценявания период се отразява и непрекъснато повишение на нивата на заетост в страната.
Макар ОПИК да адресира пряко генерирането на заетост, същата има съществено индиректно въздействие, което се изразява в следните основни направления:
· Генерирането на допълнителна заетост, свързана с разширяването на производствения капацитет на подкрепените стопански субекти (в случаите, когато подкрепата е насочена към дейности, които предполагат по-високо ниво на трудоемкост в производствения процес);
· Оптимизация на заетостта в предприятията, свързана с внедряването на нови технологични решения и иновации (в случаите, когато се подкрепят дейности, насочени към постигането на по-високо  ниво на автоматизация на производствените процеси). 
· Повишаване на заетостта на високообразованите и квалифицирани контингенти има пряка връзка с развойната и изследователска дейност, които целево се подкрепят от ОПИК 2014-2020г.
И по трите направления може да се отчете определен ефект от изпълнението на програмата. Нивото на заетостта на населението на възраст между 20-64  години през 2018 г. достига до 73,5%.
[bookmark: _Hlk34214756]Както става видно от отчитаните показатели за резултат в системата за наблюдение на програмата, извършваните интервенции имат определен ефект към момента на настоящата оценка и върху обема на износа на страната (0.3%). Логично е да се очаква този ефект да се разширява през следващите години, което е свързано както с разширения капацитет на подкрепените субекти, така и с осъщественото технологично усъвършенстване и внедрените иновации. 

[bookmark: _Hlk34214784]Анализ и оценка на приноса на ОПИК за прилагане на хоризонталните политики/принципи на Общността (определени в членове 7 и 8 от Регламент 1303/2013) и на подкрепата, използвана за постигане на целите във връзка с борбата срещу изменението на климата
[bookmark: _Hlk34214810]Хоризонталните принципи следват изпълнението на цялата програма и следва да са интегрирани във всяка една дейност. 
Основите на механизма за прилагане на хоризонталните политики на Общността е заложен в Оперативна програма „Иновации и конкурентоспособност” 2014-2020 (Раздел 11). В Наръчника на Управляващия орган на ОПИК 2014-2020 са разписани правилата, изискванията и структурата за управление и изпълнение на Оперативна програма „Иновации и конкурентоспособност” 2014-2020, включително всички прилагани от Управляващия орган процедури, гарантиращи спазването на хоризонталните принципи на Общността при изпълнението на оперативната програма.
[bookmark: _Hlk34214830]Съответствието на проектните предложения и предвидените в тях дейности с хоризонталните принципи се проверява в рамките на оценката на проектните предложения. Мониторингът за спазване на хоризонталните принципи е част от мониторинга на изпълняваните проекти, детайлно разписан в Наръчника по ОПИК. За проследяване на изпълнението се използват както техническите отчети за изпълнение на проектите, които съдържат описание на приноса за спазване на посочените хоризонтални принципи, така и проверките на място на проектите, осъществявани от УО на ОПИК. Нарушаването на принципа при изпълнението на проектите, както и неизпълнението на заложените в проектните предложения ангажименти във връзка с него, може да бъде причина за налагане на финансови корекции.
[bookmark: _Hlk34214855]Анализът на обявените до 31.12.2018 г. процедури показва, че 54 от обявените процедури имат принос за прилагане на повече от един от хоризонталните принципи на Общността, а шест от процедурите имат принос за прилагане на поне един от хоризонталните принципи. Трябва да се отбележи, че в 38 от процедурите чрез критериите за оценка се приоритизират проекти, допринасящи за опазване на околната среда, в 5 процедури се приоритизират проекти с положително въздействие върху равните възможности и социалното включване, в 3 процедури се приоритизират проекти изпълнявани от жени предприемачи и в една процедура са приоритизирани проекти предвиждащи наемането на лице/лица с трайни увреждания.
[bookmark: _Hlk34214884]Хоризонталният принцип за устойчиво развитие и опазване на околната среда е отразен в Условията за кандидатстване при обявените до 31.12.2018 г. процедури чрез включването на индикатори от Становището по екологична оценка № 5-4/2014 на министъра на околната среда и водите. 
За изпълнението на индикатори „Намаляване на водопотреблението на подкрепените предприятия” и „Намаляване на количеството отпадъци, предвидени за депониране” допринасят процедури:
· BG16RFOP002-2.001 „Подобряване на производствения капацитет в МСП” и 
· BG16RFOP002-3.001 „Енергийна ефективност за малките и средни предприятия”,
по които към 31.12.2018 г. от приключилите общо 882 проекта:
· 83 водят до намаляване на водопотреблението на подкрепените предприятия – общо количества потребени води; 
· 57 водят до намаляване на водопотреблението на подкрепените предприятия – количества потребени води за производството на единица продукт; 
· 262 водят до намаляване на количеството отпадъци, предвидени за депониране – общо количества генерирани отпадъци; 
· 134 водят до намаляване на количеството отпадъци, предвидени за депониране - количества генерирани отпадъци при производството на единица продукция. 

За изпълнението на индикатори „Отношение на броя проекти за еко-иновации към общия брой финансирани проекти за иновации по ПО 1” и „Брой предприятия с въведени системи по управление на околната среда и/или получена еко-маркировка от общия брой предприятия” допринасят процедури:
· BG16RFOP002-1.001 „Подкрепа за внедряване на иновации в предприятията”, 
· BG16RFOP002-1.002 „Подкрепа за разработване на иновации от стартиращи предприятия” и 
· BG16RFOP002-2.002 „Развитие на управленския капацитет и растеж на МСП”. 
По първите две процедури към 31.12.2018 г. от приключилите 130 проекта - 129 включват индикатор за внедряване на еко-иновации. 
По процедура BG16RFOP002-2.002 „Развитие на управленския капацитет и растеж на МСП” към 31.12.2018 г. от 174 приключили проекта, 168 включват дейности за въвеждане (вкл. ре-сертификация) на системи за управление на околната среда (EMAS, БДС EN ISO 14001) и/или внедряване на ERP системи, включващи модули за управление на отпадъците от дейността и/или въвеждане на еко-маркировка на ЕС. 
От общо 1187 приключени проекта по ОПИК към 31.12.2018 г., 793 проекта отчитат изпълнение на мерки за повишаване на ресурсната ефективност или 66,8% от подкрепените предприятия. 
В ОПИК не са заложени индикатори за отчитане степента на прилагане на принципа за насърчаване на равенството между мъжете и жените и недискриминацията при изпълнението на програмата. Анализът на обявените процедури за предоставяне на БФП към 31.12.2018 г. обаче показва, че спазването на хоризонталните принципи, в това число равенство между половете и недискриминация, е гарантирано още в процеса на програмиране и дефиниране на допустимите целеви групи. Изрични изисквания за прилагане на хоризонталните принципи са заложени в насоките за кандидатстване и всички съпътстващи документи за бенефициенти по обявените процедури, което създава предпоставки за участие на всички допустими целеви групи като е гарантирано спазването на хоризонталните принципи за равенство и недискриминация. Информация относно прилагането на хоризонталните принципи, включително равенството между мъжете и жените и недискриминацията, беше събрана за целите на анализа чрез наличната документация за изпълнението на програмата, както и чрез проведените анкети проучвания и дълбочинни интервюта.  
Резултатите от анкетата проведена сред бенефициентите на оперативната програма показва, че над 94% от анкетираните оценяват, че хоризонталните принципи за равенство между половете, превенция на дискриминацията и устойчиво развитие се спазват в достатъчна степен. Мнението на бенефициентите не се влияе от приоритетната ос и другите признаци, с които се описва профила им. Сходна е оценката и сред членовете на КН - 85,6% от тях смятат че хоризонталните принципи за равенство между половете, превенция на дискриминацията и устойчиво развитие се спазват в достатъчна степен. Общата оценка на всички интервюирани членове на КН и служители на УО е, че оперативната програма има ясно изразен принос в прилагането на хоризонталните политики на Общността.

[bookmark: _Hlk34214931]Оценка на изпълнението при прилагането на мерките за интегрирания подход за териториално развитие - Водено от Общностите местно развитие; оценка на изпълнението с цел справяне с демографските предизвикателства на райони, засегнати от сериозни и постоянни неблагоприятни природни или демографски условия
Подходът ВОМР се прилага на територията на селските райони, рибарските райони и други територии със специфични характеристики в зависимост от условията за допустимост на оперативните програми, включени в подхода.
Интегрираният подход към териториалното развитие е насочен към намаляване на социални, икономически и териториални различия. Воденото от общностите местно развитие (ВОМР) е въведено като нов инструмент на политиката, чиято цел е да подкрепи териториалното сближаване през програмния период 2014-2020 г.
[bookmark: _Hlk34214977]Средствата за прилагане на подхода ВОМР са в размер на 5% от разпределените от ЕФРР средства по Оперативна програма „Иновации и конкурентоспособност”.
[bookmark: _Hlk32843654]По ОПИК 2014-2020 чрез Европейския фонд за регионално развитие се предоставя финансов ресурс за прилагане на подхода ВОМР в размер на 53 980 776 евро, от които:
· 16 194 233 евро по приоритетна ос 1 „Технологично развитие и иновации“ и 
· 37 786 543 евро по приоритетна ос 2 „Предприемачество и капацитет за растеж за малки и средни предприятия“. 
Максималният размер на допустимите разходи за проект, който може да бъде предоставен на бенефициент, е до левовата равностойност на 200 000 евро. Минималният размер на БФП за проект е не по-малко от 30 000 лв. Максимален процент на съфинансиране е до 90 % от общата стойност на допустимите разходи. 
Примерни допустими дейности, които могат да получат подкрепа: 
· Иновации в предприятията, вкл. разработване и внедряване на нови продукти, процеси и бизнес модели в предприятия. По Приоритетна ос 1 „Технологично развитие и иновации“ се подкрепят само внедряване или разработване на иновации, попадащи в тематичните области на Иновационната стратегия за интелигентна специализация;
· Насърчаване на предприемаческите идеи в области, свързани с европейски и регионални предизвикателства и секторите на Националната стратегия за насърчаване на малките и средните предприятия 2014-2020;
· Общи производствени инвестиции за подобряване на производствения капацитет за растеж чрез ефективното и ефикасно използване на факторите на производство и чрез изграждането на възможности за възприемане и адаптиране на европейски и международни знания и технологии;
· Подкрепа за специализирани услуги за МСП за развитие и укрепване на управленския капацитет;
· Подкрепа за растеж на предприятия чрез подобряване на качеството и насърчаване на използването на ИКТ и услуги.
[bookmark: _Hlk34215015]С цел подпомагане процеса на кандидатстване на бенефициентите Министерството на икономиката е разработило подробни Указания за подбор на проекти, които ще се финансират по Оперативна програма „Иновации и конкурентоспособност“ 2014–2020 в обхвата на Приоритетна ос 1 „Технологично развитие и иновации“ и Приоритетна ос 2 „Предприемачество и капацитет за растеж на МСП“ в изпълнение на стратегии за местно развитие при многофондово прилагане на подхода Водено от общностите местно развитие. 
Прави впечатление, че на екипите на МИГ са делегирани основни функции в процеса на провеждане на процедурите за подбор на проекти. УО на ОПИК участва в процеса като одобрява подготвени документации, наблюдава оценката на проектите за законосъобразност и разглежда получени възражения от кандидати. С оглед провеждане на процедури за подбор на проекти в сроковете и съгласно изискванията на ОПИК 2014-2020, екипът на всеки МИГ следва да е професионално подготвен и да спазва правилата за работа на УО. 
[bookmark: _Hlk34215054]При извършения документален преглед на протоколи от проведени информационни срещи и зададени въпроси от МИГ-вете[footnoteRef:8] към УО на ОПИК се вижда ясно затруднение по отношение на: ролята и задачите на МИГ като цяло, подготовката на процедурите, работата с ИСУН и ангажиментите на МИГ във връзка с изпълнението на договорите на бенефициентите.  [8:  https://opic.bg/uploads/2017/02/vodeno-ot-obshchnostite-mestno-razvitie-vomr-6.pdf ] 

УО на ОПИК провежда обучения на представители от МИГ през юли 2018 г. във връзка с подпомагане на процеса по успешното изпълнение на мерките в стратегиите за местно развитие с финансиране по програмата.
Реалното изпълнение на подхода ВОМР започва със закъснение за всички програми, прилагащи подхода през този програмен период. Забавянето е предизвикано от забавеното приемане на специфичната нормативна рамка за прилагане на подхода.
[bookmark: _Hlk34215079]Към 14.11.2018 г. МИГ-вете със сключени Споразумения за изпълнение на многофондови стратегии за ВОМР, в които има идентифицирани за прилагане мерки/операции по ОПИК, са 31 на брой. Всяка МИГ в своята Стратегия за ВОМР, на база извършен анализ на потенциала и нуждите за развитие на съответната територия и проведени срещи с всички заинтересовани страни, определя целевите групи, техните нужди и проблеми и това към коя приоритетна ос на програмата ще насочи финансовата подкрепа. 
[bookmark: _Hlk34215102]В периода 2014-2018 г. по подхода ВОМР са обявени 26 процедури за подбор на проекти от общо 18 МИГ.[footnoteRef:9]  [9:  Източник: УО на ОПИК ] 

Общата стойност на процедурите е 30,819 млн. лв. (приблизително 30% от общото финансиране по ОПИК за подхода ВОМР), от които:
· 3 процедури са обявени през 2017 г. с общ бюджет от 3,052 млн. лв.;
· 23 процедури са обявени през 2018 с общ бюджет от 27,767 млн. лв. 
В периода 2014-2018 г. по обявените 26 процедури по подхода ВОМР са сключени 18 договора.
Прави впечатление, че интересът от страна на бенефициентите към възможностите, които предоставя ОПИК чрез подхода ВОМР, не е голям. За периода от стартирането на подхода ВОМР, МИГ провеждат информационни кампании под формата на публикуване на информация на интернет страницата на МИГ, в ИСУН 2020, организиране на информационни срещи на местно ниво, разпространение на информационни материали (наръчници за бенефициенти, рекламни материали за популяризиране на Стратегията ва ВОМР и др.). Въпреки това броят кандидати по обявените процедури от 18-те МИГ е между 1 и 6 бр.
[bookmark: _Hlk34215137]Слабият интерес на предприятията към обявените процедури не би следвало да се дължи на несъответствие между финансираните дейности и потребностите на предприятията на местно ниво, тъй като фокусът на подкрепата е насочен именно към предварително идентифицирани проблеми и нужди на местния бизнес, определени в Стратегиите за ВОМР.
Малкият брой подадени проектни предложения и съотношението брой подадени проектни предложения / брой сключени договори вероятно се дължи на:
· Неефективни (късно проведени, не достатъчен брой, не достатъчно разяснителни) информационни кампании, провеждани от страна МИГ;
· Недостатъчен капацитет у потенциалните бенефициенти да подготвят и изпълнят проект, съгласно изискванията на ОПИК.
Договорите, сключени до 31.12.2018 г. са с обща стойност на БФП 4 074 625,43 лв., което е приблизително 26% от БФП по ОПИК за подхода ВОМР. Всички проекти са в процес на изпълнение през разглеждания период и към момента не може да се определи какъв процент от общата стойност на БФП ще бъде успешно усвоена.
По приоритетна ос 1 „Технологично развитие и иновации“ са обявени общо 4 процедури, като по тях няма сключени договори през разглеждания период.
По приоритетна ос 2 „Предприемачество и капацитет за растеж на МСП“ са обявени общо 22 процедури, като по тях са сключени 18 договора през разглеждания период. Договорите се изпълняват по следните 5 процедури.
Оценката за изпълнението на мерките, които имат за цел справяне с демографските предизвикателства и по-конкретно – подкрепата за Северозападен район, е ниска.
Четири от МИГ-вете със сключени Споразумения за изпълнение на многофондови стратегии за ВОМР, в които има идентифицирани за прилагане мерки/операции по ОПИК, се намират в СЗР. От тях към 2018 г. са открити 2 процедури по ПО2 „Предприемачество и капацитет за растеж на МСП“: от „МИГ Белене-Никопол“ и „МИГ Лом“. По тези процедури през разглеждания период няма сключени договори.  
Като обобщение на представеното изпълнение на подхода ВОМР в периода 2014-2018 г. може да се каже, че първите договори по ОПИК са сключени в средата на 2018 г. 
Идентифицират се следните препятствия за успешното изпълнение на проекти по подхода ВОМР в периода 2014-2018 г.:
· Късен старт на изпълнението на дейности по подхода ВОМР поради късно приемане на специфичната нормативна рамка за прилагане на подхода;
· Забавяне при провеждането на процедурата, което може да се дължи на неколкократно връщане за преработка на документите от оценителния процес от страна на УО или на удължаване на крайния срок за кандидатстване поради липса на подадени проектни предложения;
· Затруднение на МИГ при координация, администриране и управление на процедури по различни оперативни програми, управлявани от различни управляващи органи;
· Липса на достатъчен капацитет в МИГ-вете;
· Липса на достатъчен капацитет и интерес от страна на бенефициентите за подготовка и изпълнение на проекти;
· Неефективни информационни кампании на местно ниво

Оценка на ролята на партньорите, посочени в член 5 от Регламент 1303/2013
Посочените в чл. 5 от Регламент 1303/2013 партньори включват: 
· компетентните регионални и местни органи;
· компетентните градски и други публични органи;
· икономическите и социалните партньори; 
· имащи отношение организации, представляващи гражданското общество, включително партньорите от областта на опазването на околната среда, неправителствените организации и организациите, отговарящи за утвърждаването на социалното приобщаване, равенството между половете и недискриминацията.
В рамките на подготовката, изпълнението, мониторинга и оценката на ОПИК е изграден механизъм, който гарантира включването и участието на всички партньори и заинтересовани страни в процеса на вземане на решения, касаещи различните етапи от цикъла на изпълнение на оперативната програма. Основно участието на партньорите в изпълнението на ОПИК 2014-2020 се осъществява чрез Комитета за наблюдение на ОПИК, който е основан на принципа на партньорството и прозрачността.
Допълнително, изграденият механизъм на партньорство при изпълнението на ОПИК намира отражение и в сформирането на работни групи, които имат за цел да подпомогнат процеса по детайлно разработване на Методологията и критериите за подбор на операции по съответните процедури, които се състоят от представители на социално-икономическите партньори, научните среди, и други заинтересовани страни в зависимост от спецификата на експертизата, необходима за разработване на съответната процедура.
УО на ОПИК прилага и други механизми за реализиране на партньорство при изпълнението на оперативната програма. Те включват създаването на възможности за диалог чрез различни рубрики на интернет страницата на ОПИК 2014-2020 и на интернет страницата на ОП „Конкурентоспособност“. Посочените рубрики дават възможност за осигуряване на по-широка обратна връзка от всички заинтересовани страни, както и предоставяне на допълнителна информация и разяснения по конкретни въпроси от страна на УО. Отделно от цитираните рубрики за диалог, редовно се поддържа и рубрика „Въпроси и отговори” по всяка конкретна отворена за набиране на проектни предложения процедура по отделните приоритетни оси на ОПИК. Управляващият орган организира "Приемна" на ГД ЕФК в МИ. Ефективен инструмент за информация и диалог със заинтересованите страни са и всички други мерки за информация и публичност изпълнявани от ОПИК (провеждане на информационни срещи, пресконференции, публикации и др.).

Оценка на изпълнението на механизмите за координация и съгласуваност с други програми и инструменти за финансиране на национално ниво и на ниво ЕС
В раздел 8 на ОПИК са описани механизмите за осигуряване на координация между фондовете при изпълнението на програмата. Детайлно са разписани и съгласуваността и допълняемостта на ОПИК с ОПИМСП, ОПНОИР, ОПРР, ОПОС, ОПРЧР, ОПТТИ, ОПДУ, ПРСР, ПМДР. Създадена е ясна демаркация по отношение на допустимите бенефициенти, дейности и териториален обхват. ОПИК предвижда с цел максимално ефективно и ефикасно използване на ресурсите на ЕС осигуряване на хармонизиран подход, взаимодействие и допълняемост и с Хоризонт 2020, Програмата за конкурентоспособност и малки и средни предприятия (COSME), ЕВРИКА, ЕВРОСТАРС II, други национални и европейски инструменти, както и с програми за сътрудничество с държави от ЕИП като Норвежката и Швейцарската програма.
[bookmark: _Hlk34215331]Два са основните инструменти за демаркация и допълняемост използвани на етап изпълнение на ОПИК:
· създаване на междуведомствени работни групи при подготовката на конкретни операции, 
· Комитетите за наблюдение на ОПИК и на другите оперативни програми, където УО са представени със статут на пълноправни участници и в които се обсъждат и приемат критерии за избор на операции, конкретните параметри на предлаганите процедури, а също така се наблюдава изпълнението на отделните мерки и програмите като цяло.  
[bookmark: _Hlk34215296]Анализът на документите по изпълнение на ОПИК относно прилагането на механизми за координация и съгласуваност с други програми и инструменти за финансиране на национално ниво и на ниво ЕС показва, че механизми за координация и съгласуваност с други програми и инструменти, се прилагат по всички обявени до 31.12.2018 г. процедури. При изпълнението на програмата са взети са предвид, когато това е приложимо, коментарите и препоръките от предварителната оценка на ОПИК. Координацията на ниво процедури с другите програми гарантира създаването на ясна демаркация по отношение на допустими бенефициенти, дейности и териториален обхват. При 19 от обявените процедури освен механизма за координация и съгласуваност чрез участие на представители в КН на ОП се прилагат и допълнителни механизми (работна група, междуведомствена работна група, провеждане на срещи за дискусии на конкретни казуси и др.). По 3 от обявените до 31.12.2018 г. процедури се приоритизират проекти, които включват надграждане на резултати по Рамковите програми на ЕС, а по 2 процедури се приоритизират проекти, които включват надграждане на резултати по ОПРЧР. 

4.3. [bookmark: _Toc34052357]Дейност 3 Анализ и оценка на промените в нуждите на развитието

Анализ и оценка на релевантността на стратегическата и правната рамка за изпълнение на ОПИК
Прегледът на стратегическата рамка за изпълнение на ОПИК обхвана всички национални стратегически и програмни документи, с изпълнението на които е обвързана програмата в периода 2014-2020 г. В резюме представяме настъпилите промени/ актуализации в разгледаните документи, като общата констатация, която се налага, е, че настъпилите промени не налагат промени в Стратегическата рамка на ОПИК. Влияние върху изпълнението на ОПИК имат настъпилите промени в Споразумението за партньорство с оглед факта, че ОПИК следва да съобразява и прилага правилата, които СП поставя.

Национални стратегически документи
· Националната програма за развитие: България 2020 (НПР БГ 2020): 
В периода 2014-2018 г. не са настъпили промени в НПР БГ 2020.
· Националната програма за реформи (НПР):
Програмата се актуализира ежегодно въз основа на отчет за изпълнение на мерките за предходната година, ежегодни национални доклади за България, препоръки на Съвета и др. Промените вследствие актуализация на програмата от 2014, 2015, 2016, 2017 и 2018 г. нямат отношение към частите от препоръките, които ОПИК адресира.
· Споразумение за партньорство на РБ, очертаващо помощта от ЕСИФ за периода 2014-2020 (07.08.2014 г.)
В периода 2014-2018 г. са настъпили две изменения на СП:
Изменение, одобрено на 09.03.2015 г. (по информация от Решение за изпълнение на Комисията от 9.3.2015) касае одобрение на: 
· правилата, с които се осигурява съобразяване със стратегията на Съюза за интелигентен, устойчив и приобщаващ растеж и със специфичните задачи на отделните фондове съгласно основаващите се на Договора цели, в т.ч. икономическото, социалното и териториалното сближаване, и които са установени в раздели 1A и 1Б от споразумението за партньорство;
· правилата, с които се осигурява ефективното използване на европейските структурни и инвестиционни фондове (ЕСИФ) и които са установени в раздел 2 от споразумението за партньорство, и правилата относно принципа на партньорството, примерният списък на партньорите, обобщението на предприетите действия за привличането им и тяхната роля в подготовката на споразумението за партньорство и доклада за напредъка, установени в раздел 1Б, точка 1.5.1 от споразумението за партньорство.
 Изменението има отношение към изпълнението на ОПИК предвид факта, че програмата следва да съобразява и прилага правилата, поставени в СП. Изменението на СП не налага промени в ОПИК. 
Изменение, одобрено на 17.12.2015 г. касае (по информация от Решение за изпълнение на Комисията от 17.12.2015) промени, които засягат индикативното разпределение на помощта от Съюза по тематични цели на национално равнище от Европейския фонд за регионално развитие, Европейския социален фонд и Европейския земеделски фонд за развитие на селските райони, главно относно поправки в разпределението на ЕЗФРСР към резерва за изпълнение и техническа помощ. В допълнение, вследствие на въвеждането на програмата „Инициатива за МСП“ към стратегията на споразумението за партньорство за подпомагане и улесняване достъпа на МСП и новосъздадени предприятия към допълнителни финансови източници и последващ трансфер на EUR 102 000 000 по ЕФРР от ОП „Иновации и конкурентоспособност“, списъкът на програмите от ЕСИ фондовете и съответното индикативно разпределение по ЕСИ фондове и по година, са актуализирани.
Изменението не оказва влияние върху изпълнението на ОПИК. Изменението на ОПИК, одобрено с Решение на ЕК C(2015) 6759 от 30.09.2015 г., е допринесло за изменението на СП.
· „Национална стратегия за насърчаване на малките и средните предприятия 2014-2020” 
В периода 2014-2018 г. не са настъпили промени в НСНМСП 2014-2020.
·  „Иновационната стратегия за интелигентна специализация на Република България 2014-2020”
В периода 2014-2018 г. са настъпили две изменения в ИСИС 2014-2020.
С Решение на МС № 384 от 13.07.2017 г. е приета актуализирана „Иновационната стратегия за интелигентна специализация на Република България 2014-2020”, като основа за изпълнение на тематично предварително условие 1 по Приложение XI към Регламент (ЕС) № 1303/2013 г. на Европейския парламент и на Съвета.
Измененията при актуализацията на ИСИС не оказват влияние върху изпълнението на ОПИК.
С Протоколно решение №4 от 18.12.2018 г. от заседание на Съвета за интелигентен растеж е одобрена първата актуализация на тематичните подобласти на ИСИС. С направената актуализация на ИСИС 2014-2020 г. са добавени и изменени следните подобласти:
· тематична област „Информатика и ИКТ“ - добавено ново направление „Телемедицина и телегрижа“ и „Производства, включително Fabless, особено на създадени в България продукти, устройства и системи“;
· тематична област „Мехатроника и чисти технологии“ - добавени с изменения направление „Роботизирани системи и автоматизация на процеси, в т.ч. вграждане на ВЕИ, 3-D моделиране, системи за инструментална екипировка" и направление „Синя икономика - технологии за развитие“;
· тематична област „Индустрия за здравословен живот и биотехнологии“ - добавено с изменение направление „Приложение на нови методи и технологии в устойчиво ползване на речни и морски ресурси“;
· тематична област „Нови технологии в креативни и рекреативни индустрии“ - няма предложения за промяна.
Измененията и допълненията към тематичните области ще окажат влияние при изпълнението на ОПИК до края на програмния период в посока разширение на обхвата на допустимите дейности по процедурите, обявени по ПО1. 
· Енергийната стратегия на Република България до 2020
В периода 2014-2018 г. е извършена актуализация на Енергийната стратегия.
Измененията при актуализацията на Енергийната стратегия не оказват влияние върху изпълнението на ОПИК.
· Стратегията за електронното управление в България за периода 2014-2020 и Националната програма „Цифрова България 2015”
В периода 2014-2018 г. не са настъпили промени в документите.
· Стратегията за устойчиво развитие на туризма в България 2014-2030
В периода 2014-2018 г. е извършена актуализация на Стратегията за устойчиво развитие на туризма в България 
Измененията при актуализацията на Стратегията за устойчиво развитие на туризма в България не оказват влияние върху изпълнението на ОПИК. 

Национална нормативна рамка 
Промените в националната нормативна рамка касаят на първо място приемането на Закона за управление на средствата от Европейските структурни и инвестиционни фондове (Обн. ДВ. бр.101 от 22 Декември 2015г., изм. и доп. ДВ. бр.43 от 7 Юни 2016г., изм. и доп. ДВ. бр.74 от 20 Септември 2016г., изм. ДВ. бр.58 от 18 Юли 2017г., изм. и доп. ДВ. бр.85 от 24 Октомври 2017г., изм. ДВ. бр.2 от 3 Януари 2018г., доп. ДВ. бр.29 от 8 Април 2019г., изм. ДВ. бр.94 от 29 Ноември 2019г.). Законът заменя редица постановления, които са уреждали управлението на средствата от фондовете на ЕС в България, и е основен и най-значим нормативен акт, който има пряко отношение върху процеса на управление на средствата от ЕСИФ, респ. и на средствата по ОПИК. Законът дава правната рамка, въз основа на която се приемат подзаконови нормативни актове, съдържащи детайлни правила в отделните области, касаещи изпълнението на закона.
С оглед изпълнението на ЗУСЕСИФ, са приети и нормативните актове по прилагането му, съдържащи детайлни правила в следните области: правила за предоставяне на БФП,  правила за разглеждане и оценяване на оферти и сключването на договорите в процедурата за избор с публична покана от бенефициентите на БФП, правила за допустимост на разходите, правила за координация между управляващите органи и местните инициативни групи, във връзка с изпълнението на подхода  „Водено от общностите местно развитие“, правила за плащания, за верификация и сертификация на разходите, правила, касаещи ИСУН, правила касаещи нередностите, и правила за извършване на финансови корекции.
· Постановление №162 от 5 юли 2016 г. за определяне на детайлни правила, за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. 
· Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН 
· ПМС 107/10.05.2014 регламентира комуникацията по електронен път между кандидатите и управляващия орган, във връзка с предоставянето на БФП, и указва случаите, в които документи се публикуват в информационната система, като условията и редът за подаване на проектни предложения и оценка се определят с указания на заместник министър-председателя по европейските фондове и икономическата политика
· ПМС № 160 от 01.07.2016 г. за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове
· ПМС № 189 от 28.07.2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г. 
· НАРЕДБА № Н-3 от 22 май 2018 г. регулира финансовото управление и контрол в частта, касаеща плащанията, верификацията и сертификацията на разходите, възстановяване и отписване на неправомерни разходи и осчетоводяване, както и сроковете и правилата за приключване на счетоводната година 
· Наредба за администриране на нередности по Европейските структурни и инвестиционни фондове (НАНЕСИФ, приета с ПМС № 173/13.07.2016 г., обн., ДВ, бр. 57 от 2016 г., изм., ДВ, бр. 90 от 2018 г.)
· Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове (приета с ПМС № 57 от 28.03.2017 г., обн. ДВ, бр. 27 от 2017 г., посл. изм. и доп. ДВ, бр. 67 от 2019 г.). 
· ПМС № 161 от 4.07.2016 г. за определяне на правилата за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода  „Водено от общностите местно развитие“ за периода 2014 - 2020 г.

Европейска нормативна рамка
[bookmark: _Hlk30005019]ОПИК 2014-2020 е разработена и се изпълнява в съответствие със следните основни регламенти на Европейския парламент и на Съвета:
Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;
Регламент (ЕС) № 1301/2013 на Европейския парламент и на Съвета от 17.12.2013 г. относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006
Регламенти (ЕС) № 1303/2013 и (ЕС) № 1301/2013 са изменени с Регламент (ЕС, Евратом) 2018/1046, който отменя действащия до тогава Регламент (ЕС, Евратом) № 966/2012 на Европейския парламент и на Съвета от 25 октомври 2012 относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета.
Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.07.2018 г., стp. 1) определя правилата за:
- съставяне и изпълнение на общия бюджет на Европейския съюз и на Европейската общност за атомна енергия,
- представяне и одит на техните отчети.
Регламент на Съвета (ЕО, Евратом) № 2988/95 от 18 декември 1995 г. за закрилата на финансовите интереси на Европейските общности – определя общи правила, отнасящи се до единните проверки и до административните мерки и санкции, касаещи нередностите по отношение на правото на Общността. Нередностите касаят нарушения на разпоредби на правото на Общността, които засягат общия бюджет на Общностите или бюджетите, управлявани от тях.
Регламент (ЕС) № 1407/2013 на Комисията от 18.12.2013 г. относно прилагането на членове 107 и 108 от Договора за функционирането на Европейския съюз към помощта de minimis. 
Регламент (ЕС) № 651/2014 на Комисията от 17.06.2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора.
С оглед на прилагането на правилата, регламентирани в европейското и националното законодателство в областта на държавните помощи, е изготвено ново Методическо указание за осигуряване на съответствие с приложимите правила по държавните помощи (изх. N УК-2/17.09.2019 г.), издадено от министъра на финансите на основание чл. 7, ал. 2, т. 14 от Закона за държавните помощи, предназначено за Управляващите органи на оперативните програми.

Анализ и оценка на очакваното въздействие на евентуални промени в програмата върху стратегията на ЕС за интелигентен, устойчив и приобщаващ растеж и върху специфичните цели на ОПИК като се отчитат Регламент (ЕС) № 1303/2013, правилата на ЕФРР и хоризонталните принципи

Исканията за изменение на програма, подадени от държава-членка, трябва да бъдат надлежно обосновани и да посочват очакваното отражение на промените в програмата върху постигането на целите на стратегията на Съюза за интелигентен, устойчив и приобщаващ растеж и на специфичните цели, определени в програмата, като се отчитат Регламент 1303/2013 и правилата за ЕФРР, хоризонталните принципи и Споразумението за партньорство. 
Съпоставителният анализ на целите, приоритетите и резултатите от изпълнението на мерките за подпомагане на инициативи за ефективно използване на ресурсите, подобряване на производствения капацитет, внедряване на иновации, подкрепа за разработване на иновации от стартиращи предприятия, разработване на продуктови и производствени иновации и подкрепа за иновационни клъстери показва, че мерките, финансирани чрез ЕФРР и в частност от ОПИК, отразяват приоритетите в европейските и национални стратегически документи. Високата степен на договорени средства за подкрепа на иновации, създаване на работни места и растеж, чрез създаване на конкурентно предимство, насърчаване на равните възможности, развитие и съобразяване на силните страни в областта на научните изследвания и иновациите, с потребностите на бизнеса и въвеждането на нови възможности пред него, при съблюдаване на хоризонталните принципи в чл. 5, чл. 7 и чл. 9 от Регламент 1303/2013, от друга страна, показва, че Програмата отговаря на нуждите и предизвикателствата през бизнеса и промените в социално-икономическата среда. В допълнение на това, прегледът на регионалните инициативи в мерките за подпомагане, дава основание да считаме, че специфичните цели на ОПИК са програмирани и се изпълняват в контекста на основните териториални предизвикателства пред различните видове територии, съобразно Общата стратегическа рамка към Регламент 1303/2013. Това е причината резултатите от проведените емпирични изследвания да показват относително ниска степен на необходимост от промени в програмата. 


[bookmark: _Toc30063017]Анализ и оценка на релевантността на идентифицираните в процеса на програмиране нужди на целевите групи
Настъпилите промени в идентифицираните нужди на целевите групи може да се изследват в три направления: 
1) Настоящите нужди на целевите групи се определят въз основа на актуален анализ на социално-икономическата среда в страната и произтичащите от него нужди и предизвикателства пред българската икономика
2) Проследяват се заявени потребности от страна на целевите групи в периода на изпълнение на ОПИК 2014-2020 
3) Извършва се проучване след целевите групи по отношение настъпили промени в нуждите  
В процеса на програмиране на ОПИК 2014-2020 г. нуждите на целевите групи са определени на база нуждите и предизвикателства пред българската икономика, които от своя страна са изведени от анализите на стратегическите документи, определящи насочеността и предназначението на ОПИК.
ОПИК реферира към основните приложими национални стратегически документи: НПР БГ 2020, НПР, СП, НСНМСП, ИСИС, Енергийна стратегия на РБ до 2020 и др. Всеки от гореизброените документи съдържа аналитична част с фактологически доказателства, в т.ч. оценки и изследвания, които са база за поставените стратегически приоритети, респективно са взети предвид при разработването на ОПИК 2014-2020, вкл. при определянето на нуждите на и предизвикателства пред българската икономика. 
Всички стратегически документи, с които е съобразена ОПИК, са със срок на действие до 2020 г. За целите на програмиране на период 2021-2027 г. предстои изготвянето на нови стратегически документи, които ще поставят целите и приоритетите за развитието на България. Нуждите на целевите групи, валидни към настоящия момент, ще се дефинират в резултат от актуалните анализи в документите.
Практика в изпълнението на ОПИК 2014-2020 е публикуването на интернет страницата на УО на предварителен вариант на документацията за кандидатстване по всяка процедура с цел преглед и дискусия на конкретните условия със заинтересованите страни. Потенциалните бенефициенти по ОПИК имат възможност да изразят своите предложения за промени / допълнения в условията за кандидатстване по дадената процедура в периода на нейното обществено обсъждане. УО преценява по целесъобразност кои предложения за промени могат да бъдат приети и отразени в документацията въз основа на стратегическата и нормативна рамката, която регулира „проектирането“ на процедурите.
В периода 2014-2018 г. нужди на целевите групи се изразяват по-скоро чрез повишен интерес от страна на бенефициентите към определени процедури за кандидатстване. Интересът на бенефициентите е знак, че допустимите за финансиране дейности и разходи по процедурата удовлетворяват потребности на кандидатите. В резултат на това УО предприема действия за увеличаване бюджета по съответна процедура.  
По информация от годишните доклади за изпълнението на ОПИК увеличен е общият бюджет по четири процедури за подбор на проекти, обявени в периода 2014-2018 г.:
· BG16RFOP002-1.001 „Подкрепа за внедряване на иновации в предприятията“; 
· BG16RFOP002-1.002 „Подкрепа за разработване на иновации от стартиращи предприятия“;
· BG16RFOP002-2.001 „Подобряване на производствения капацитет в МСП“;
· BG16RFOP002-3.001 „Енергийна ефективност за МСП“.
Редица други процедури също са изправени пред по-голямо търсене спрямо първоначалните очаквания. От гледна точка на съотношението брой подадени/оценени проектни предложения към брой сключени договори за БФП, висок интерес от страна на бенефициентите се наблюдава при следните обявени процедури:
· BG16RFOP002-2.001 „Подобряване на производствения капацитет в МСП“;
· BG16RFOP002-3.002 „Повишаване на енергийната ефективност в големи предприятия“;
· BG16RFOP002-1.005 „Разработване на продуктови и производствени иновации“;
· BG16RFOP002-2.024 „Насърчаване на предприемачеството“.  
При посочените процедури общата стойност на оценените проектни предложения  значително надвишаваща планирания финансов ресурс. Този факт потвърждава все още актуалните нужди на бенефициентите към финансиране на дейности, свързани с внедряване на иновации, подобряване на производствения капацитет и повишаване на енергийната ефективност в българските предприятия.
При изготвянето на МО беше проведено анкетно проучване след бенефициенти на програмата и фокус група с потенциални бенефициенти на ОПИК.
Обобщените резултати от анкетно проучване сред бенефициентите на ОПИК показват цялостна удовлетвореност от възможностите, които програмата предоставя, от видовете подкрепян дейностите и адресираните нужди в периода 2014-2018 г. Според голяма част от бенефициентите, взели участие в проучването, изпълнението на ОПИК 2014-2020 допринася за подобряването на бизнес средата в страната, за повишаването на иновативността на дейността на българските предприятия, както и за повишаването на конкурентоспособността на предприемачеството в България.
По мнението на бенефициентите, подкрепата, която предоставя ОПИК 2014-2020 отговаря в голяма – до много голяма степен, и на всеки от оценяваните критерии, както следва: 
· По отношение на конкретните потребности на реалните и потенциалните бенефициенти - 94,5%;
· По отношение на степента на технологично развитие на бенефициентите (реални и потенциални)  - 90,4%; 
· По отношение на икономическото и финансово състояние на бенефициентите (реални и потенциални) - 86,2%.
Удовлетвореността на бенефициентите е изследвана в три аспекта: 
· Степен на удовлетвореност от предоставената подкрепа по ОПИК 2014-2020?
· Степен на удовлетвореност от постигнатите резултати вследствие на финансовата подкрепа по ОПИК 2014-2020?
· Степен на удовлетвореност от обхвата на дейностите, които се финансират в рамките на съответна приоритетната ос на ОПИК 2014-2020
Обявените процедури за подбор на проекти в периода 2014-2018 г. допринасят в голяма степен за удовлетворяване потребности на предприятията, изпълнявали проекти в този период. Бенефициентите са доволни в голяма степен от постигнатите по проектите резултати, от което може да се направи извода, че нуждите им са удовлетворени. Това вероятно е причината същите тези бенефициенти да изразяват желание за разширение на обхвата на целите и на допустимите за финансиране дейности по ОПИК занапред.
Бенефициентите, според които обявените до момента процедури не отговарят на нуждите на предприятието/организацията, им са пренебрежимо малко (1,4%). Тяхната оценка е резултат по-скоро на неудовлетвореност от срокове и изисквания към категорията на икономическия район, размера на предприятието, размера на съфинансирането и др., а не на конкретни непокрити нужди, свързани с дейността на предприятието. 
Предстоящите за обявяване процедури за предоставяне на финансова помощ по ОПИК 2014-2020, съгласно ИГРП, отговарят в много голяма и голяма степен според 56,9% от всички бенефициенти и 68,6% от запознатите с тях. 
Единствената категория бенефициенти, според която бъдещите процедури отговарят в по-малка степен на нуждите, е тази на големите предприятия (42,1%).
Нуждите, по отношение на повишаване на иновативността и конкурентоспособността на предприятието/организацията, на 28,1% от бенефициентите са се променили в много голяма степен през последните години, а на 55,7% в голяма степен.
Степента на промяна в нуждите е зависима от типа (размера) на населено място, в което е местонахождението на предприятието/организацията. Колкото по-голямо е то, толкова и нуждите са по-променени, напр. промени в голяма и много голяма степен в нуждите декларират 91,7% от бенефициентите от София, а при тези от селата този процент е 65,9%. По-голяма промяна в нуждите декларират и бенефициентите от сектор Професионални дейности и научни изследвания (38,2% - в много голяма степен). 
Резултатите могат да се обяснят с факта, че предприятията в гр. София и в частност в сектор Професионални дейности и научни изследвания работят в динамична и силно конкурентна бизнес среда, която изисква от тях постоянна адаптация към търсенето и предлагането на пазара. 
Бенефициентите, по точно 24% от тях, посочват потребности, които ще доведат до повишаване на иновативността и конкурентоспособността на предприятията/ организациите и не се финансират по ОПИК 2014-2020 - закупуване на нови машини и съоръжения, научноизследователска апаратура, софтуер, реклама и маркетинг, участие в международни изложения, обучение и др. Посочените потребности от бенефициенти показват не достатъчно познаване на възможностите за финансиране, които ОПИК предоставя. Програмата финансира част на предложените дейности, като напр.: разходите за ДНА са допустими, винаги когато са допустими разходите за ДМА. 
В настоящия програмен период разширяване на допустимите за финансиране дейности по ОПИК, без да е налично изменение в нормативен или стратегически документ, не е целесъобразно. 

[bookmark: _Toc30063018]Анализ и оценка на релевантността на методологията за определяне на индикаторите за продукт и резултат и техните целеви стойности
Разработената система от индикатори по ОПИК 2014-2020 реално отразява целите на Оперативната програма. Изборът на индикаторите за резултат и за изпълнение по ОПИК следва нормативната рамка на ЕС, както и логиката на интервенции по програмата, която определя специфичните цели, мерки и очаквани резултати по отделните инвестиционни приоритети. За всеки индикатор за резултат в програмата са дадени две стойности: преди изпълнението на мерките по програмата – базова стойност; след изпълнението на мерките по програмата – целева стойност. Върху всички индикатори за резултат влияние имат и външни фактори, като по индикаторите, по които е възможно се оценява въздействието на мерките по ОПИК в промяната на техните стойности. Избраните индикатори за резултат позволяват при измерването им да се представят статистически валидни данни съгласно изискванията на ЕК за периода 2014-2020 г. „Продуктите“ по ОПИК ще се измерват чрез приложимите към мерките общи индикатори, както и други индикатори специфични за програмата. Индикаторите за изпълнение са заложени по всеки инвестиционен приоритет, като се определят целеви стойности към края на 2023 г. Разработени са Методологически насоки за отчитане на индикаторите за резултат и изпълнение по ОПИК.
На този междинен етап от изпълнението на ОПИК не са идентифицирани промени в обхвата на целевите групи. След провеждане на оценка на съответствието на предоставената подкрепа с нуждите на бенефициентите се установи, че тя съответства в много голяма степен на потребностите, състоянието и развитието на бенефициентите на програмата (реални и потенциални бенефициенти). За това свидетелства интересът им и високото търсене от тяхна страна, включително и в технологичен аспект.
Тенденции в социално-икономическата среда, които влияят върху изпълнението на проектите по ОПИК: 
· Липса на квалифицирана работна ръка в районите, което води до затруднения при осъществяване на проектите, най-вече за иновации;
· Условията на пазара на труда се подобряват, но продължават да са налице предизвикателства;
· Капацитетът за иновации на българските компании се подобрява през последните години, но все още остава далеч под потенциала;
· Секторът на информационните и комуникационни технологии в страната се развива динамично, увеличавайки приноса си в добавената стойност, заетостта и износа;
· България изостава в напредъка си към постигане на индикативната национална цел за енергийна ефективност до 2020 г.- Повишаване на енергийната ефективност - 25% до 2020 г.;
· Продължаващото задълбочаване на регионалните различия – както между районите от ниво 2, така и на по-ниско териториално ниво, а също и по оста градски-селски райони;
· Българските продукти стават все по-конкурентоспособни и страната увеличава трайно присъствието си в световната и вътрешната за ЕС търговия. 
ОПИК е неделима оперативна част от стратегическата рамка за развитие на страната, съфинансирана от европейските структурни и инвестиционни фондове. В този смисъл, размерът на отпуснатите средства в програмата е обусловен от цялостните стратегически насоки за програмен период 2014-2020 г. и е в тясна зависимост и координация с този по останалите оперативни програми с цел постигането на синергичен ефект. 
С оглед изпълнението на ОПИК до 31.12.2018 г. и очакванията за нейното изпълнение, може да се направи изводът, че към настоящия момент програмата разполага с достатъчно договорени средства, които са достатъчни да покрият целите през оставащите години на изпълнение в пълна степен.

[bookmark: _Toc30063019]Анализ и оценка на социално-икономическата среда и влиянието ѝ за изпълнението на ОПИК
Социално-икономическата среда е анализирана в няколко аспекта. Проследено през годините, населението на България продължава да намалява с ускорени темпове. Текущата демографска ситуация в страната се характеризира с продължаващо намаляване и застаряване на населението, ниска раждаемост и високо равнище на общата смъртност. Тя се допълва от емиграционните процеси и променения семеен модел и поведение. Това има дълготрайно въздействие и се отразява върху развитието на всички социални системи и услуги и всички сектори на икономиката. По отношение на туризма се забелязва, че двата черноморски и софийския райони, имат по-голяма ефективност благодарение на наличието на повече висококатегорийни хотели 4 и 5 звезди. Всички тези промени оказват въздействие на ОПИК в няколко посоки. От една страна икономическите перспективи пред България, въпреки относително високите рискове са положителни и това оказва влияние върху бенефициентите, които нарастват, а това от своя страна води до конкуренция, която е добра при кандидатстване по ОПИК. От там следва и по-високо качество на кандидатстващите проекти, което от своя страна неминуемо се отразява върху нарастването на показателите за влияние на ОПИК върху социалната и икономическа среда в България.
През 2018 г. продължава процесът на остаряване на населението в страната, което ще доведе до намаляване на дела на населението в трудоспособна възраст и увеличаване на дела на населението над трудоспособна възраст. Относителният дял на лицата на възраст до 15 години е 14.4%, а този на населението над 65-годишна възраст непрекъснато нараства - от 21.0% през 2017 г. на 21.3% през 2018 година. Броят на лицата в трудоспособна възраст в България ще продължи да намалява. Това ще доведе до  намаляването на работната сила в страната. Недостига на работна ръка може да се каже, че оказва по-скоро негативно влияние върху развитието на ОПИК. Това се дължи на страха на бъдещите бенефициенти, свързан с осъществяването на заложените дейности в техните проекти, изискващи различни видове работна ръка – ниско или високо квалифицирана. Намаляването на безработицата от една страна е благодарение на интервенциите по ОПИК, като това ще се засили в края на програмния период, а от друга самото намаляване благодарение на ОПИК влияе чрез увеличаването на бенефициентите да продължат да инвестират чрез ОПИК в своите производства, а от там да подобряват качеството на работната сила.
От 2010 г. насам БВП нараства, което е следствие от бавното, но стабилно икономическо развитие на страната. Брутният вътрешен продукт на човек от населението нараства малко по-бързо, отколкото средният за ЕС. По този показател разликите между районите, както и вътрешните различия в тях са отчетливи. С изключение на Югозападния, всички останали остават на последните места в ЕС. Като цяло нарастването на БВП ще окаже благоприятно въздействие за ОПИК, тъй като ще мотивира все повече бенефициенти да се възползват от възможностите, които ОПИК предлага в този и в следващия програмен период.
През последните години, макар и бавно развитието на научно-изследователската и развойна дейност (НИРД), увеличава общата производителност на икономиката. По този показател се постига висок и устойчив темп на икономически растеж в дългосрочен план. Инвестициите в научна инфраструктура са основен стълб за създаването на национални и глобални иновационни екосистеми. Ускореното социално и икономическо развитие, благодарение на научно-изследователската и развойна дейност, ще доведе до желание в бъдещите бенефициенти да продължат да развиват своите структури, а това неминуемо ще повлияе върху ОПИК.
Състоянието и качеството на образованието в страната, се определя от демографския спад от една страна, а от друга от бавния напредък при въвеждането на ИКТ, приобщаването на ромското население, обвързването на учебните планове и програми с потребностите на бизнеса, ученето през целия живот и др. Качеството на образованието в системата на професионалните училища все още не отговаря на изискванията на пазара на труда. Закриват се училища, предимно в малките населени места в периферни райони, а това води до изселване на семейства с цел осигуряване на безпроблемно образование на децата. 
Образованието има влияние върху цялото общество. Неговото въздействие е дългосрочно. В тази посока може да се твърди, че влиянието на образованието тепърва ще оказва още по-дълбоко въздействие върху ОПИК.

[bookmark: _Toc30063020]Актуалността на Инвестиционната стратегия на ОПИК и оценка на приложението на финансовите инструменти
Оперативна програма „Иновации и конкурентоспособност“ 2014-2020 г. обхваща финансиране от Европейския фонд за регионално развитие (ЕФРР) и национално съфинансиране в общ размер на 2 484 169 903.16 лева, разпределено в пет приоритетни оси. Програмата е ангажирана с подкрепа на мерки за интелигентен растеж (чрез приоритетни оси 1 и 2) и с устойчив растеж (чрез приоритетни оси 3 и 4) и цели допълващ ефект по отношение на приобщаващия растеж. В контекста на тези цели, структурираните по ОПИК финансови инструменти допринасят за подобряване на иновациите, енергийната ефективност и конкурентоспособността на предприятията, с акцент върху малките и средните предприятия. Във връзка с това, на 1 август 2016 г. е подписано Финансово споразумение между Министерството на икономиката като Управляващ орган на програмата и „Фонд мениджър на финансови инструменти в България“ ЕАД (ФМФИБ ЕАД). Със споразумението е възложено на ФМФИБ да управлява 459 620 050 лв. от ОПИК 2014-2020 г., предназначени за предоставяне на подкрепа чрез финансови инструменти. Разработените финансови инструменти по ОПИК 2014-2020 г. предоставят финансиране на допустими крайни получатели под формата на заеми, гаранции, дялово и квази-дялово участие.
Финансовите инструменти представляват специализирани финансиращи схеми, управлявани от финансови посредници, избрани от ФМФИБ. В рамките на тези схеми се предоставят заеми, гаранции, капиталово и квазикапиталово финансиране или комбинации от тях, в зависимост от инвестиционните стратегии, които се прилагат. Освен това е възможно комбиниране с безвъзмездна финансова помощ, където това е приложимо, в рамките на една и съща дейност. Инструментите са насочени към проекти, които имат потенциал да бъдат икономически жизнеспособни, като чрез тях се предоставя подкрепа в съответствие със заложените цели за растеж и заетост на ЕС. 
Успешното използване на финансовите инструменти е катализатор на публични и частни ресурси и подпомага постигането на стратегическите цели в контекста на Стратегия Европа 2020 за интелигентен, базиран на знанията и иновациите, и устойчив растеж.
С оглед на ефективния и устойчив принос на финансовите инструменти към специфичните цели и индикатори за резултат на програмата е необходимо първо да бъдат създадени и изградени самите фондове за дялови, дългови и гаранционни инвестиции като инфраструктура, което е процес, изискващ технологично време и съвместяване на интересите на различни страни (ФМФИБ, Фонд Мениджърите и частни инвеститори). През 2017 г. Фонд мениджърът на финансови инструменти в България стартира пазарни консултации за над 80% от предоставения му за управление финансов ресурс за дялово инвестиране по ОП „Иновации и Конкурентоспособност“ през същата година ФМФИБ стартира процесите и по няколко други ключови дългови и дялови финансови инструменти: Фонд за технологичен трансфер, Фонд за ускоряване и начално финансиране и Фонд Мецанин/Растеж. 
Към момента на междинната оценка на ОПИК, предстои да се направят първите инвестиции, които да дадат основа за планиране и извършване на последващи действия по оценка на реализацията на конкретните финансови продукти. Ето защо, към настоящия момент е трудно да бъде оценено дали инвестиционна стратегия, предложена в предварителната оценка отговаря на пазарните условия в нейната цялост, тъй като изпълнението на финансовите инструменти все още е в един начален етап. Въпреки това, регистрираният висок интерес от страна на представителите на заинтересованите страни, вкл. юридически и физически лица и банки и други финансови институции, към проведените до момента пазарни консултации и процедури за избор на финансови посредници, сочи, че кандидатите имат увереност, че ще успеят да постигнат заложените цели по всеки един от финансовите инструменти по програмата, което е добър знак за правилното дефиниране на инвестиционната стратегия, спрямо социално-икономическата ситуация в страната.

4.4. [bookmark: _Toc34052358]Дейност 4 Изготвяне на Първи тригодишен доклад по наблюдението и контрола на въздействието върху околната среда при прилагането на ОПИК 2014-2020, включително на  мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата върху околната среда и човешкото здраве за периода 2015-2017 г.

Първият тригодишен доклад по наблюдението и контрола на въздействието върху околната среда в резултат на прилагането на Оперативна програма „Иновации и конкурентоспособност“ 2014–2020 г. (ОПИК) се изготвя в рамките на изпълнение на Договор № 93/10.09.2019г. за Извършване на Междинна оценка на Оперативна програма „Иновации и конкурентоспособност“ 2014-2020 г. 
Съгласно чл. 86, ал.3 от Закона за опазване на околната среда (ЗООС) и чл. 19 (а) от Наредбата за условията и реда за извършване на екологична оценка на планове и програми (НУРИЕОПП), преди приемането на проекта на ОПИК 2014-2020 от Европейската комисия, за програмата е извършена екологична оценка. В резултат от проведената процедура е постановено Становище по Екологична оценка № 5-4/2014 за съгласуване на ОПИК от Министерство на околната среда и водите.

[bookmark: _Toc29196216]Мерки за наблюдение и контрол при прилагане на ОПИК 2014 -2020 г., включени в Становище за ЕО № 5-4/2014 г. на МОСВ
Мярка 1: Намаляване на водопотреблението на подкрепените предприятия (ПО2 и ПО3)
По процедурите BG16RFOP002-2.001 „Подобряване на производствения капацитет в МСП“ и BG16RFOP002-3.001 „Енергийна ефективност за малките и средни предприятия“ и BG16RFOP002-3.002 „Повишаване на енергийната ефективност в големи предприятия“ са включени индивидуални за процедурите и проектите индикатори за изпълнение, свързани с намаляване на водопотреблението: 
- Намаляване на водопотреблението на подкрепените предприятия – количества потребени води на годишна база преди/след изпълнението на проекта в м3/год.;
- Намаляване на водопотреблението на подкрепените предприятия – количества потребени води за производството на единица продукт на годишна база, преди/след изпълнение на проекта в м3/год.;
По процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ един от индивидуалните за процедурата и проектите индикатори за изпълнение, ако е приложим към проекта е  свързан с намаляване на водопотреблението е: „Намаляване на водопотреблението на подкрепените предприятия“ – отчитане на количества потребени води за производството на единица продукт преди/след изпълнение на проекта в проценти.
[bookmark: _Hlk23926210]Към 31.12.2017 г. няма приключили проекти по ПО 2 и 3, за които са приложими индикаторите. Отчитането на индикаторите се извършва като се направи сравнение на стойностите преди и след реализиране на проекта. За всички процедури, за които е приложимо са включени индикатори за намаляване на водопотреблението и ще бъдат отчетени след приключване на проектите в следващ доклад за въздействието на ОПИК  върху околната среда. 

Мярка 2: Намаляване на количеството образувани отпадъци, предвидени за депониране (ПО 2 и ПО3)
По процедурите BG16RFOP002-2.001„Подобряване на производствения капацитет в МСП“, BG16RFOP002-3.001 „Енергийна ефективност за малките и средни предприятия“ и BG16RFOP002-3.002 „Повишаване на енергийната ефективност в големи предприятия“ са включени индивидуални за процедурите и проектите индикатори за изпълнение, свързани с намаляване на количеството отпадъци за депониране: 
- Намаляване на количеството отпадъци, предвидени за депониране – количества генерирани отпадъци на годишна база преди/след изпълнение на проекта в т./год.;
- Намаляване на количеството отпадъци, предвидени за депониране – количества генерирани отпадъци при производството на единица продукция на годишна база, преди/след изпълнение на проекта в т./год.
По процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ един от индивидуалните за процедурата и проектите индикатори за изпълнение, ако е приложим към проекта е  свързан с намаляване на депонираните отпадъци е „Ефективно управление на отпадъците съгласно йерархията при управление на отпадъците по чл. 6 от Закона за управление на отпадъците, при производството на единица продукция, преди/след изпълнение на проекта в проценти“.
Приоритизират се проекти с принос към внедряваните технологични решения/методи съгласно йерархията на управлението на отпадъците. Също приоритетни са и проекти, отнасящи се до един от специфичните отпадъчни потоци: Отпадъци от опаковки (стъкло; хартия и картон; метали; пластмаса; дървесни отпадъци); Излязло от употреба електрическо и електронно оборудване; Излезли от употреба моторни превозни средства - възможности за оползотворяване на стъклата; Отработени масла; Гуми; Портативни батерии и акумулатори; Автомобилни батерии и акумулатори; Индустриални батерии и акумулатори; НУБА (негодни за употреба батерии и акумулатори); Биоотпадъци; Строителни отпадъци. 
Към 31.12.2017 г. няма приключили проекти по ПО 2 и 3, за които са приложими индикаторите. Отчитането на индикаторите се извършва като се направи сравнение на стойностите преди и след реализиране на проекта. За всички процедури, за които е приложимо са включени индикатори за намаляване на количеството на образуваните отпадъци за депониране и ще бъдат отчетени след приключване на проектите в следващ доклад за въздействието на ОПИК  върху околната среда. 

Мярка 3: Финансирани проекти за еко-иновации (ПО1)
При оценката на всички проекти по процедурите по ПО1 се дава приоритет на проектите, които внедряват  еко-иновация. 
Към 31.12.2017 г. няма приключили проекти по ПО 1, за които да е приложим индикатора. За всички процедури по ПО1, за които е приложимо е включен индикатор за финансиране на проекти за еко-иновации и резултатът ще бъде отчетен след приключване на проектите в следващ доклад за въздействието на ОПИК  върху околната среда. 

Мярка 4: Въвеждане на системи за управление по околна среда и/или получаване на екомаркировка за продукти и/или регистрация по Схема на Общността за управление на околната среда и одит (EMAS) – ПО1, ПО2 и ПО3
По процедура BG16RFOP002-2.002 „Развитие на управленския капацитет и растеж на МСП“ са включени за финансиране дейности за услуги по въвеждане на системи за управление в съответствие с изискванията на национални/европейски/международни стандарти: стандарти за управление на качеството (БДС EN ISO 9001), системи за управление на околната среда (EMAS, БДС EN ISO 14001), системи за управление безопасността на хранителните продукти (БДС EN ISO 22000), стандарти за подобряване сигурността на веригата на доставки (БДС ISO 28000), управление на сигурността на информацията (БДС ISO/IEC 27001) и др. При оценката на проектните предложения се дават допълнителни точки за проекти за въвеждане на системи за управление на околната среда.
По процедура BG16RFOP002-3.001 „Енергийна ефективност за малките и средните предприятия”, обявена през 2016 г., индикаторът е включен, като приоритет се дава на кандидати, които на етап кандидатстване вече имат въведена система. При оценката на проектните предложения се дават и допълнителни точки, ако проектът включва дейности за въвеждане и сертифициране на система за енергиен мениджмънт вкл. съгласно стандарт БДС EN ISO 50001/EN ISO 50001 и/или изграждане на автоматизирана система за мониторинг на енергопотреблението.
По процедура BG16RFOP002-3.002 „Повишаване на енергийната ефективност в големи предприятия“ обявена през 2017 г., при оценката на проекта кандидатът получава допълнителни точки при внедрени европейски и международни стандарти - кандидатът има въведена система за управление на предприятията съгласно следните стандарти: EMAS (Схема на Общността за управление по околната среда и одитиране), БДС EN ISO 14001, БДС EN ISO 50001/ предвижда да въведе по проекта БДС EN ISO 50001.
Към 31.12.2017 г. няма приключили проекти по ПО 1, 2 и 3, за които да е приложим индикатора. За всички процедури по ПО, за които е приложимо е включен индикатор за въведени системи по управление на околната среда и/или получена екомаркировка и резултатът ще бъде отчетен след приключване на проектите в следващ доклад за въздействието на ОПИК  върху околната среда. 

Към 31.12.2017 г. изпълнението на мерките за предотвратяване, намаляване или възможно най-пълно отстраняване на неблагоприятните последствия върху околната среда е следното:

Мярка I.1 от Становище по ЕО № 5-4/2014 г.: „Инвестиционни предложения, планове или проекти, за които се изисква ОВОС/ЕО (по реда на ЗООС) и оценка за съвместимостта с предмета и целите на опазване на защитените зони (по реда на Закона за биологичното разнообразие) да се одобряват по реда на съответния специален закон само след решение/становище за одобряване/съгласуване от компетентните органи по околна среда и при съобразяване с препоръките от извършените оценки, както и с условията и мерките в съответния административен акт.“ 
Изпълнение на мярката: 
Реализираните проекти по процедури по ОПИК 2014-2020 г. не са предвиждали инвестиционни предложения/планове, за които се изисква ОВОС/ЕО (по реда на Закона за опазване на околната среда) или оценка на съвместимостта (по реда на Закона за биологичното разнообразие). Реализацията на ОПИК няма вероятност от отрицателно въздействие върху защитените зони от мрежата НАТУРА 2000. С Писмо на МОСВ № 04-00-1084,1294/13.07.2018 г. и на основание чл.2, ал.2 от Наредбата за ОС, преценката на компетентния орган е, че не е необходимо провеждане на процедури по реда на Глава втора на Наредбата за ОС. 
Процедурите по ОПИК, обявени в отчетния период, поради естеството на подкрепата по тях, не предвиждат инвестиционни предложения/планове, за които се изисква ОВОС/ЕО (по реда на Закона за опазване на околната среда) или оценка на съвместимостта (по реда на Закона за биологичното разнообразие).

Мярка I.2 от Становище по ЕО № 5-4/2014 г.: „Приоритетно да се финансират:
· Проектни предложения, предвиждащи развитие на нови технологии, нови продукти, нови процеси или нови услуги, които допринасят за защита на околната среда или за по-ефективно използване на ресурсите – намаляване на образуваните отпадъци, безотпадни технологии, рециклиране на строителни материали, нисковъглеродна икономика, пречистване на водите;
· Проекти предложения, по които се предвижда въвеждане на техники и производствени практики, които водят до подобряване на състоянието на околната среда и опазване на човешкото здраве;
· Проектни предложения по ИП 2.2., предвиждащи въвеждането на системи за управление по околната среда и/или получаване на екомаркировка за продукти и/или реализация по Схема на Общността за управление на околна среда и одит (EMAS).“
Изпълнение на мярката: 
Една от основните цели на стратегията на ОПИК 2014-2020 е да се насърчи въвеждането по-екологичната и по-конкурентоспособната икономика с по-ефективно използване на ресурсите, като по този начин се допринесе за устойчивото развитие.
В обявените до 31.12.2017 г. процедури за предоставяне на безвъзмездна финансова помощ се предвижда постигане на цели, свързани с изпълнението на хоризонталните политики на ЕС, включително изменението  на климата и опазването на околната среда. Съответствието с хоризонталните политики на ЕС е заложено като критерий за оценка при извършването на техническа и финансова оценка на проектните предложения. Кандидатите получават допълнителни точки, в случай че при разработване на проектното предложение и попълване на Формуляра за кандидатстване са обосновали пряката връзка на проекта с опазването на околната среда или изменението на климата или неговото непряко, но положително влияние върху околната среда. Дава се приоритет на проекти, насочени към развитие и внедряване на малкоотпадъчни и на безотпадъчни процеси, водоспестяващи и енергоспестяващи технологии.
По т.1. 
В рамките на процедурите BG16RFOP002-1.002 „Подкрепа за разработване на иновации от стартиращи предприятия, BG16RFOP002-1.005 „Разработване на продуктови и производствени иновации“, (към31.12.2017 г. е извършена оценка на 360 броя проектни предложения на етап административно съответствие и допустимост) допустимите проекти са свързани с производство на инсталации за добиване на екологично чиста електроенергия и промишлена вода и зелена икономика. При оценката на проектни предложения се приоритизират проектите, внедряващи еко-иновации. 
По процедура BG16RFOP002-1.002 „Подкрепа за разработване на иновации от стартиращи предприятия“, която е обявена на 04.02.2016 г. в процес на оценка към 31.12.2017 г. са 844 проектни предложения. По процедура BG16RFOP002-1.005 „Разработване на продуктови и производствени иновации“, обявена на 28.06.2017 г. към 31.12.2017 г. е извършена оценка на 360 броя проектни предложения на етап административно съответствие и допустимост.
По процедура BG16RFOP002-2.001 „Подобряване на производствения капацитет в МСП“, в случай че кандидатът е предвидил дейности за внедряване на нови технологии за подобряване на ресурсната ефективност и ефикасност в производствения процес, то той следва да попълни задължително първия от изброените индикатори и да предостави информация по останалите индикатори, ако са приложими:
-   Брой проекти с дейности за подобряване на ресурсната ефективност;
- Намаляване на водопотреблението на подкрепените предприятия – количества потребени води на годишна база преди/след изпълнението на проекта в м3/год.;
- Намаляване на водопотреблението на подкрепените предприятия – количества потребени води за производството на единица продукт на годишна база, преди/след изпълнение на проекта в м3/год.;
- Намаляване на количеството отпадъци, предвидени за депониране – количества генерирани отпадъци на годишна база преди/след изпълнение на проекта в т./год.;
- Намаляване на количеството отпадъци, предвидени за депониране – количества генерирани отпадъци при производството на единица продукция на годишна база, преди/след изпълнение на проекта в т./год.
При оценката на проекти приоритет се дава на малки и средни предприятия, които кандидатстват за:
- проекти в тематичните области  на Иновационната стратегия за интелигентна специализация - ИСИС (проект одобрен с Решение на МС № 761 от 06.11.2014) ;
- проекти с дейности за внедряване на нови технологии за подобряване на ресурсната ефективност и ефикасност в производствения процес.
Процедурата е обявена 07.05.2015 г. и към 31.12.2017 г. по трите крайни срока на процедурата са сключени общо 740 броя договори за предоставяне на безвъзмездна финансова помощ.
По процедурите BG16RFOP002-3.001 „Енергийна ефективност за малките и средни предприятия“  и BG16RFOP002-3.002 „Повишаване на енергийната ефективност в големи предприятия“ в случаите, когато това е приложимо, в т. 8 от Формуляра за кандидатстване кандидатите следва да предоставят и информация за базова и целева стойност на посочените по-долу индикатори:
- Брой проекти с дейности за подобряване на ресурсната ефективност;
- Намаляване на водопотреблението на подкрепените предприятия – количества потребени води на годишна база преди/след изпълнението на проекта в м3/год.;
- Намаляване на водопотреблението на подкрепените предприятия – количества потребени води за производството на единица продукт на годишна база, преди/след изпълнение на проекта в м3/год.;
- Намаляване на количеството отпадъци, предвидени за депониране – количества генерирани отпадъци на годишна база преди/след изпълнение на проекта в т./год.;
- Намаляване на количеството отпадъци, предвидени за депониране – количества генерирани отпадъци при производството на единица продукция на годишна база, преди/след изпълнение на проекта в т./год.
При оценката на проектите по процедурите се дава приоритет на проекти, включващи: дейности за пречистване на отпадъчни води или дейности за рециклиране на бракувана продукция или използването на рециклирани суровини.
Процедурата е обявена на 14.05.2016 г. и към момента са сключени общо 231 броя договори за предоставяне на безвъзмездна финансова помощ.
По процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ едно от поставените условия е проектът да води до подобряване на ресурсната ефективност на предприятието-кандидат и да има положителен ефект върху опазването на околната среда. 
При оценката на проектните предложения се дават 18 точки, ако проектът допринася за намаляване на количеството използвани суровини при производството на единица продукция преди/след изпълнение на проекта или за ефективно управление на отпадъците съгласно йерархията при управление на отпадъците по чл. 6 от Закона за управление на отпадъците, при производството на единица продукция преди/след изпълнение на проекта.
Приоритизират се проекти, които имат принос към внедряваните технологични решения/методи съгласно йерархията на управлението на отпадъците, се отнасят до един от специфичните отпадъчни потоци: Отпадъци от опаковки (стъкло; хартия и картон;метали; пластмаса; дървесни отпадъци); Излязло от употреба електрическо и електронно оборудване; Излезли от употреба моторни превозни средства - възможности за оползотворяване на стъклата; Отработени масла; Гуми; Портативни батерии и акумулатори; Автомобилни батерии и акумулатори; Индустриални батерии и акумулатори; НУБА (негодни за употреба батерии и акумулатори); Биоотпадъци; Строителни отпадъци или водят до намаляване на количеството емисии в атмосферата и/или отпадъчните води.
Процедурата е обявена на 21.11.2017 г. и към 31.12. 2017 г. по процедурата няма сключени договори.
По т.2.
По процедура BG16RFOP002-1.002 „Подкрепа за разработване на иновации от стартиращи предприятия“ се подкрепят дейности попадащи в тематична област „Индустрия за здравословен живот и биотехнологии“ на ИСИС. По процедура BG16RFOP002-1.002 „Подкрепа за разработване на иновации от стартиращи предприятия“, която е обявена на 04.02.2016 г. в процес на оценка към 31.12.2017 г. са 844 проектни предложения.
При процедура BG16RFOP002-3.001 „Енергийна ефективност за малките и средни предприятия“ един от индикаторите за продукт, който ще се следи при изпълнение на проектите е „Намаляване на емисиите на парникови газове“. Процедурата е обявена на 14.05.2016 г. и към момента са сключени общо 231 броя договори за предоставяне на безвъзмездна финансова помощ.
По т.3.
По процедура BG16RFOP002-2.002 „Развитие на управленския капацитет и растеж на МСП“ са включени за финансиране дейности за услуги по въвеждане на системи за управление в съответствие с изискванията на национални/европейски/международни стандарти: стандарти за управление на качеството (БДС EN ISO 9001), системи за управление на околната среда (EMAS, БДС EN ISO 14001), системи за управление безопасността на хранителните продукти (БДС EN ISO 22000), стандарти за подобряване сигурността на веригата на доставки (БДС ISO 28000), управление на сигурността на информацията (БДС ISO/IEC 27001) и др. При оценката на проектните предложения се дават допълнителни точки за проекти за въвеждане на системи за управление на околната среда. Към месец декември 2017 г.  по процедурата са сключени общо 241 броя договори за предоставяне на безвъзмездна финансова помощ.
По процедура BG16RFOP002-3.002 „Повишаване на енергийната ефективност в големи предприятия“ обявена през 2017 г., при оценката на проекта кандидатът получава допълнителни точки при внедрени европейски и международни стандарти - кандидатът има въведена система за управление на предприятията съгласно следните стандарти: EMAS (Схема на Общността за управление по околната среда и одитиране), БДС EN ISO 14001, БДС EN ISO 50001/ предвижда да въведе по проекта БДС EN ISO 50001. Към 31.12.2017 г. по процедурата са сключени общо 50 броя договори за предоставяне на безвъзмездна финансова помощ.

Мярка I.3 от Становище по ЕО № 5-4/2014 г.: „При планиране на проектите, местоположението да е съобразено с конкретната дейност, очакваните емисии на вредности в околната среда и наличието на обекти, подлежащи на здравна защита.“
Изпълнение на мярката:
При изпълнението на процедурите по ОПИК 2014-2020 г. местоположението на проектите е на територията на цялата страна и планирането им е съобразено с конкретната дейност, очакваните емисии на вредности в околната среда и наличието на обекти, подлежащи на здравна защита. Изключение правят тези, които са с фиксиран териториален обхват (напр. Създаване на научно-технологичен парк и Изграждане на газовата връзка). 
При изпълнението на дейностите по проекта по процедура BG16RFOP002-1.003 „Фаза 2 на проект „Създаване на научно-технологичен парк“ следва да бъдат изпълнени съгласно действащата нормативна уредба, като при изпълнението и функционирането на сградите ще се търси постигане на максимална енергийна ефективност, прилагане на модерни технологии и методи за намаляване на енергийното потребление и намаляване на вредните емисии. Процедурата е обявена на 01.08.2016 г., оценителната комисия е приключила оценката на проектното предложение в рамките на отчетния период и предстои сключване на договор.
По оценката на проектите по процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“, проекти водещи до намаляване на количеството емисии в атмосферата и/или отпадъчните води, получават приоритетно още 5 точки. Процедурата е обявена на 21.11.2017 г. и към 31.12. 2017 г. по процедурата няма сключени договори.
С оглед на коректната оценка на проектните предложения по критерий „Регионална приоритизация на проектите”, изпълнявани около и в териториите от мрежата „Натура 2000“ същият ще се счита за изпълнен, в случай че всички разходи за дълготрайни активи се реализират около и в териториите от мрежата „Натура 2000“ и съответно проектът получава приоритетно още 2 точки.

Мярка I.4 от Становище по ЕО № 5-4/2014 г.: „Да се спазват съотносимите за всеки проект мерки, включени в Програмите от мерки за постигане на целите на опазване на околната среда в глава 7 на Плановете за управление на речните басейни (ПУРБ). Проектите да съобразяват Плановете за управление на риска от наводнения (ПУРН) за съответните райони за басейново управление, които предстои да бъдат изготвени и публикувани до 22.12.2015 г.“

ОПИК 2014-2020 г. предвижда дейности за ресурсна ефективност и иновации, които ще имат положително отражение върху водите основно по отношение на устойчивото използване на водните ресурси.
При реализиране на дейностите по ОПИК се осигурява съответствието им спрямо ПУРБ и относимите за конкретната дейност мерки от раздел 7 на плановете. Очакваният положителен ефект от спазването на тази мярка е опазване на водите и предотвратяване на риска от влошаването им.
При изготвяне на проектите се ползват резултатите от ПУРН на Басейновите дирекции и проектите се съобразяват с риска от наводнения и предотвратяване на наводнения и последиците от тях.

Мярка I.5 от Становище по ЕО № 5-4/2014 г.: „За инвестиционни предложения, при които се очакват неблагоприятни последствия върху околната среда и риск за човешкото здраве, да се предвиждат ефективни мероприятия и да се предприемат своевременни мерки за възможното им отстраняване.“ 
 	Изпълнение на мярката: 
При изпълнението на инвестиционни предложения, при които се очакват неблагоприятни последствия върху околната среда и риск за човешкото здраве се предвиждат ефективни мероприятия и се предприемат своевременни мерки за възможното им отстраняване още при планирането им.
По процедура BG16RFOP002-1.002 „Подкрепа за разработване на иновации от стартиращи предприятия“ се подкрепят дейности попадащи в тематична област „Индустрия за здравословен живот и биотехнологии“ на ИСИС. 
При процедурите по ОПИК, при избора на изпълнител/и на дейностите по проекта/ите, в случай че е приложимо, конкретният бенефициент, следва да предвиди при възлагането на обществени поръчки прилагането на мерки за опазване на околната среда съгласно приложимите разпоредби на ЗОП и актовете по прилагането му и в съответствие с чл. 47, ал. 1 и чл. 63, ал. 1, т. 6 от ЗОП.   
Процедурата е обявена на 04.02.2016 г. в процес на оценка към 31.12.2017 г. са 844 проектни предложения.
По процедура BG16RFOP002-1.001 „Подкрепа за внедряване на иновации в предприятията“ ще бъде приложена специфична тематична фокусираност в съответствие с приоритетите на ИСИС. Подкрепят се изключително проекти, попадащи в рамките на приоритетни направления на тематичните области на ИСИС и по конкретно релевантната към мярката: „Индустрия за здравословен живот и биотехнологии“. Към 31.12.2017 г. са одобрени за финансиране са 119 проектни предложения. 
По процедура BG16RFOP002-2.009 „Развитие на клъстери в България“  приоритет се дава на проекти, които попадат в приоритетните тематични области , изведени на база на регионалната специализация, заложена в ИСИС („Индустрия за здравословен живот и биотехнологии“). Процедурата е обявена на 12.12.2016 г. и към 31.12.2107 г. са сключени общо 26 броя договори за предоставяне на безвъзмездна финансова помощ.

Мярка I.6 от Становище по ЕО № 5-4/2014 г.: „При реализиране на проектите да се предприемат при необходимост и мерки за адаптация към климатичните промени.“
Изпълнение на мярката: 
Във всички процедури по ОПИК 2014-2020 г. е заложено проектът да е в съответствие с поне една от хоризонталните политики, залегнали в чл.7 и чл.8 на Регламент (ЕС) №1303/2013 на Европейския парламент и на Съвета. По отношение на адаптацията към климатичните промени релевантната е:  „Устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях“.
	По процедура BG16RFOP002-1.003 „Фаза 2 на проект „Създаване на научно-технологичен парк“ е поставено условие дейностите по проекта следва да бъдат изпълнени съгласно действащата нормативна уредба, като при изпълнението и функционирането на сградите ще се търси постигане на максимална енергийна ефективност, прилагане на модерни технологии и методи за намаляване на енергийното потребление и намаляване на вредните емисии.
По процедурите BG16RFOP002-3.001 „Енергийна ефективност за малките и средни предприятия“  и BG16RFOP002-3.002 „Повишаване на енергийната ефективност в големи предприятия“ като основен индикатор за продукт е заложен индикатора: „Намаляване на емисиите на парникови газове“, който следва да се проследи след изпълнението на проектите. 
По процедура BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“ допълнително, в случаите когато кандидатите са заявили намаляване на емисии на парникови газове1 в раздел IV, т. 3 от Одита за ресурсна ефективност (Приложение Е), същите по своя преценка може да попълнят и следния индикатор: „Намаляване на емисиите на парникови газове (тонове CO2 екв./год.)“, който да отчетат след реализацията на проекта. 

За периода на доклада  2015-2017 г. всички разгледани процедури са или в процес на изпълнение, или все още не са обявени. При анализ на наличната информация е установено, че всички мерки от Становище по ЕО № 5-4/2014 г. се изпълняват.

При разработването на процедурите по ОПИК 2014-2020 г. са взети предвид Насоките за интегриране на Политиката по околна среда и политиката по изменение на климата в ЕСИФ (ПОС и ПИК), там където е приложимо.[footnoteRef:10] [10:  Преглед на изпълнението на ОПИК 2014-2020 г. по процедури и включените в тях изисквания, свързани с опазване на околната среда и устойчивото развитие (вкл. изменението на климата) са разгледани подробно в т.6 от настоящия доклад.] 

Във всички обявени до момента процедури за предоставяне на безвъзмездна финансова помощ се предвижда постигане на цели, свързани с изпълнението на хоризонталните политики на ЕС, една от които е именно опазването на околната среда и изменението на климата. Съответствието с хоризонталните политики на ЕС е заложено като критерий за оценка при извършването на техническа и финансова оценка на проектните предложения. При разработване на проектните предложения кандидатите е нужно да включат поне една от хоризонталите политики на ЕС и една от тях – устойчиво развитие, свързано с подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 
Кандидатите получават допълнителни точки, в случай че при разработване на проектното предложение и попълване на Формуляра за кандидатстване са обосновали пряката връзка на проекта с опазването на околната среда или неговото непряко, но положително влияние върху околната среда и изменението на климата. 
Например при оценката на проектите по процедура BG16RFOP002-3.002 „Повишаване на енергийната ефективност в големи предприятия“ има поставен критерий за регионална приоритизация на проекти, изпълнявани около  и в териториите от мрежата „Натура 2000“. Проектът получава допълнителни точки ако се изпълнява в населено място, чието землище попада частично или изцяло в границите на защитена зона от мрежата „Натура 2000“.
[bookmark: _Hlk25832964]
Дейностите по приоритетни оси 1, 2, 3 и 4 водят до редуциране емисиите на парникови газове и намаляване на атмосферното замърсяване. Това е предпоставка за редуциране на топлинното замърсяване на градската атмосфера и подобряване на микроклимата в населените места, което ще окаже положително въздействие върху климатичните фактори и ще забави изменението на климата.
Дейностите по приоритетни оси 1, 2, 3 и  4 водят до развитие на икономиката, особено обновяване на старите и създаване на нови МСП, чрез внедряване на нови съвременни, ниско емисионни и енергоемки технологии, насърчаване на нисковъглеродната икономика което води до редуциране емисиите на вредни вещества и парникови газове. Това от своя страна е предпоставка за подобряване на качеството на въздуха и създаване на по-добри условия за живот на населението.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху водите като цяло е с комплексен положителен характер, тъй като реализирането на приоритетните оси води до подобряване общото състояние на повърхностните води в България.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху подземните води като цяло е с комплексен положителен характер, тъй като реализирането на приоритетните оси ще доведе до подобряване общото състояние на подземните води в България.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху геоложката основа ще е незначително. Изграждането на София Тех е оказало незначителни въздействия върху геоложката основа.
На ниво Приоритетни оси, Инвестиционни приоритети и специфични цели, въздействието на ОПИК 2014-2020 г. върху почвите и земеползването е незначително. Изграждането на София Тех Парк е оказало пряко въздействие върху почвите, което е ограничено по обхват.
Като цяло въздействието на ОПИК върху флората и растителността е с положителен характер, вторично, постоянно. При спазване на българското и европейско законодателство не се очаква негативно въздействие върху флората и растителността.
Като цяло въздействието на ОПИК върху фауната към настоящия момент е с положителен характер, вторично и постоянно. При спазване на българското и европейско законодателство не се очаква негативно въздействие върху фауната през целия програмен период.
Въздействието на ОПИК върху защитените зони е с положителен характер, вторично, постоянно. Не се очаква негативно въздействие върху защитените зони и до края на програмния период при спазване на изискванията в Закона за биологичното разнообразие.
Въздействието на ОПИК върху ЗТ е с положителен характер, вторично, постоянно. Не се очаква негативно въздействие върху защитените територии и до края на програмния период и при спазване на Закона за защитените територии.
Не се наблюдават значими отрицателни въздействия върху ландшафта. Изпълнението на дейностите по приоритети водят до подобряване на естетическите качества на ландшафта, визуално и обемно-пространствено.
Прилагането на ОПИК 2014-2020 г. допринася пряко и косвено до намаляване на шумовите нива.
По отношение на фактора на въздействие върху околната среда „Отпадъци”, Оперативната програма има и ще има положително, дългосрочно и постоянно въздействие, защото дава възможност за реализация на индустриална симбиоза между предприятията, за внедряване на нови иновативни технологии с минимални количества отпадъци или безотпадъчни, както и за внедряване на екологосъобразни технологии за третиране на отпадъците, които ще доведат до нулеви отпадъци.
Прилагането на ОПИК 2014-2020 г. допринася за подобряване на средата на живот и жизнения стандарт на населението, което води до подобряване на здравно-хигиенните аспекти на околната среда и качеството на живот. 
Не се очаква отрицателно, а единствено положително кумулативно въздействие на ОПИК 2014-2020 г. по отношение на околната среда и човешкото здраве, основно чрез дейностите по приоритетни оси 1 и 3 на програмата. Кумулативните въздействия са свързани с:ограничаване на емисиите на парникови газове и вредни вещества в атмосферния въздух от предприятията, чрез дейностите за иновации, ресурсна и енергийна ефективност; ограничаване на отпадъците, ефективност на използването на водите и пречистването им чрез дейностите за иновации, ресурсна и енергийна ефективност; ограничаване на замърсяването и вредните въздействия върху околната среда и човешкото здраве от дейността на МСП като цяло, чрез дейностите за иновации, ресурсна и енергийна ефективност, в т.ч. зелени продукти и др. 





5. [bookmark: _Toc34052359]ОСНОВНИ ИЗВОДИ И ЗАКЛЮЧЕНИЯ 

Основните изводи и заключения са представени за всяка от основните дейности в обхвата на МО, следвайки реда на оценителните въпроси.
5.1. [bookmark: _Toc34052360]Дейност 1 Анализ и оценка на ефективността и ефикасността на изпълнението на ОПИК

Анализ и оценка на съответствието на обявените процедури със специфичните цели и приоритети на ОПИК 2014-2020
Въз основа на извършения задълбочен анализ може да се направи извод, че е налице съответствие на обявените процедури със Стратегическата рамка на ОПИК 2014-2020, както в общ план, така и конкретно по отношение на специфичните цели и приоритети на оперативната програма и предвидените типове дейности. 
Всички обявени процедури допринасят във висока степен за постигане на специфичните цели по всеки един от инвестиционните приоритети на ОПИК 2014-2020. 
Финансовите инструменти са планирани по начин, който би допринесъл в много голяма степен за постигането на съответните специфични цели и индикатори за резултат. В периода 2014-2018 г. изпълнението на предвидените мерки за крайните получатели на финансови инструменти не е стартирало.

Анализ и оценка на съответствието на обявените процедури с нуждите на целевите групи по ОПИК 2014-2020
Извършената оценъчна процедура в тази част от доклада показва, че в периода 2014-2018 г. всички идентифицирани нужди на целевите групи са адресирани адекватно чрез конкретни процедури по програмата, имащи ясен фокус, който е съобразен със спецификата на отделните целеви групи. 
С оглед количеството и обема на предоставени възможности за целевите групи да задоволят свои нужди или да решат свои проблеми, считаме, че в по-висока степен са адресирани следните нужди на целевите групи:
№1 Повишаване степента на иновативност на българските предприятия в частта, свързана с  увеличаване на обема и ефективността на инвестициите в НИРД и иновации – подкрепа се предоставя по 3 процедури за подбор на проекти и по 4 процедури, обявени в изпълнение на подхода ВОМР. Отчетени са актуални стойности на БФП по процедурите, както и на частните инвестиции, допълващи публичната подкрепа за иновации или за научноизследователски и развойни проекти. Общо 365 договора са изпълнени или в процес на изпълнение. 
№2 Улесняване достъпа до източници на финансиране и повишаване на инвестиционната активност на българските предприятия – като цяло нуждата се адресира от процедурите, обявени в периода 2014-2018 г.
№3 Стимулиране на предприемаческата активност и секторната ориентация на българските предприятия, която значително се доближава до секторната структура в страните от ЕС – подкрепа са предоставя по 5 процедури – 1 процедура за подпомагане чрез ФИ и 4 процедури за подбор на проекти, по които в секторите, определени като приоритетни в НСНМСП, се насърчава предприемачеството, подобрява се производствения капацитет в МСП, развива се управленския капацитет и растеж на МСП. Общо 944 договора са приключени и в процес на изпълнение.
№4 Повишаване степента на интернационализация на българските предприятия – отчетени са 2 успешно приключили проекта на ИАНМСП за организиране на търговски мисии и форуми за български производители и чуждестранни купувачи и подкрепа за участие в международни търговски панаири и конференции. Министерство на туризма изпълнява договор за повишаване на капацитета на МСП в сектор туризъм чрез оказване на подкрепа за създаване и функциониране на Организациите за Управление на Туристическите Райони, в рамките на който МСП ще имат възможност да участват в национални и международни борси, туристически събития и изложения, B2B срещи, форуми и др.; Сключени са 27 договора по процедура за развитие на клъстери в България, в рамките на които ще се подкрепят дейности по коопериране, създаване на сътрудничества и интернационализация на участващите предприятия.
№6 Повишаване на ресурсната и енергийна ефективност на производството, вкл. чрез приложение на нови технологии – подкрепа се предоставя по 3 процедури за подбор на проекти от малки, средни и големи предприятия по Приоритетна ос 3 Енергийна и ресурсна ефективност. Сключени са общо 557 договора за насърчаване изпълнението на мерки за енергийна ефективност с цел постигане на устойчив растеж и конкурентоспособност на икономиката, вкл. чрез прилагане на нови решения, техники и методи. По процедури по ПО 1 са включени критерии, даващи предимство на проектите при оценка, свързани с опазване на околната среда – приоритизиране на проекти с внедряване на еко иновации и др. По процедури по ПО2 са включени критерии, даващи предимство на проектите при оценка, свързани с опазване на околната среда – приоритизиране на проекти за устойчиво развитие, подобряване на ресурсната ефективност и въвеждане на системи за управление на околната среда.
Поради различни, по-скоро конюнктурни проблеми, в по-ниска степен са адресирани следните конкретни нужди:
№1 Повишаване степента на иновативност на българските предприятия в частта, свързана с насърчаване сътрудничеството между бизнеса, научните среди и висшите училища, което се прилага с подкрепа по 2 процедури. Основните причини за такъв извод са:
· Липсва  конкретна  информация, която ясно да показва, че са налице предприятия, които са планирали такъв тип сътрудничество в проектните си предложения, подавани в съответните процедури. Това показва, че бизнесът трудно разпознава научните среди и висшите училища като свои адекватен партньор при развитието и усъвършенстването на своите икономически дейности. Този извод допълнително се обосновава и от съществуващите проблеми в сектора „Наука и висше образование“, свързани най-вече с възможностите му да генерира практически приложими научнообосновани решения в подкрепа на бизнеса;
· Постигнатите резултати ясно показват, че като цяло предприятията не се насочват към оригинални научно-изследователски и развойни дейности, в резултат на които да се създадат иновативни процеси или услуги, а използват значително по-директния подход на  внедряване на нов продукт или услуга, успешно приложени в практиката (напр. на друга страна) чрез закупуване, инсталиране и експлоатация на ново оборудване. 
В допълнение към оценката за степента на адресиране на  идентифицирана нужда за повишаване на степента на иновативност на българските предприятия, следва да се отбележи че по отношение на третия й компонент, свързан със създаването на адекватна среда и инфраструктура за иновации, понастоящем липсва информация за извършването на конкретна оценка. Към момента са налице 2 проекта, които са в процес на изпълнение, от които няма реални резултати през разглеждания период.
№5 Подобряване структурата на износа на българските предприятия 
Така дефинирана нуждата е предопределена да се адресира чрез две процедури – 
· Подобряване на производствения капацитет в МСП и
· Развитие на управленския капацитет и растеж на МСП.
Анализът на обхвата и логиката на процедурите, показва, че чрез тях се търси целева  подкрепа, насочена към подобряване на конкурентоспособността на предприятията и създаване на потенциал за експорт от една страна и развитие на управленския капацитет и растеж на МСП чрез подкрепа за специализирани услуги и насърчаване използването на информационни и комуникационни технологии и услуги от друга, чрез които да се подобри пазарното присъствие на българските МСП. За измерване на резултатите по процедурите са заложени индикатор за резултат „Обем на износа на стоки и услуги, реализиран от МСП“ и индивидуален за процедура „Подобряване на производствения капацитет в МСП“ индикатор „Изменение на средните генерирани приходи от износ вследствие на инвестицията по проекта“, които не измерват целево идентифицираната нужда. Подобряване обема на износа на българските предприятия е вторичен (косвен), а не директно адресиран ефект от изпълнението на процедурите.   
Промяна в структурата на износа на българските предприятия се адресира чрез подкрепа на МСП, развиващи дейност в предварително определените в НСНМСП сектори (промишлени производства и интензивни за знание услуги).  
Идентифицирана нужда №7 Осигуряване на непрекъсваеми и диверсифицирани газови доставки
Анализът показва, че към настоящия момент не може да се направи изводът, че същата е адекватно адресирана. Понастоящем по ПО4 Премахване на пречките в областта на сигурността на доставката на газ са обявени 2 процедури:
· Проект „Техническа помощ за подготвителни дейности до началото на строителството на междусистемна газова връзка България – Сърбия“ с бенефициент Министерство на енергетиката е прекратен. 
· Проект „Изграждане на междусистемна газова връзка Гърция-България“ с бенефициент Ай Си Джи Би АД е стартирал през месец декември 2018 г. и неговото изпълнение е извън обхвата на Междинната оценка.

Предоставената подкрепа съответства в много голяма степен на потребностите, състоянието и развитието на бенефициентите на програмата (реални и потенциални бенефициенти):
· При процедури BG16RFOP002-1.001 „Подкрепа за внедряване на иновации в предприятията“, BG16RFOP002-1.002 „Подкрепа за разработване на иновации от стартиращи предприятия“, BG16RFOP002-2.001 „Подобряване на производствения капацитет в МСП“ и BG16RFOP002-3.001 „Енергийна ефективност за МСП“ се наблюдава висок интерес от страна на бенефициентите, което е довело до увеличение на общия бюджет по процедурите. Въпреки това по трите процедури са сключени договори с между 10% и 47% от бенефициентите, подали проектни предложения;
· Висок интерес от страна на бенефициентите се наблюдава към процедури BG16RFOP002-2.001 „Подобряване на производствения капацитет в МСП“, BG16RFOP002-3.002 „Повишаване на енергийната ефективност в големи предприятия“, BG16RFOP002-1.005 „Разработване на продуктови и производствени иновации“ и BG16RFOP002-2.024 „Насърчаване на предприемачеството“;
· Нуждите на бенефициентите в посока разработване и внедряване на иновации в предприятията, повишаване на енергийната ефективност, подобряване на производствения капацитет в МСП, насърчаване на предприемачеството са все още актуални;
· Наблюдава се не договорен финансов ресурс по процедури BG16RFOP002-2.009 „Развитие на клъстери в България“ и BG16RFOP002-3.004 „Подкрепа за пилотни и демонстрационни инициативи за ефективно използване на ресурсите“, което е знак, че тези процедури съответстват в по-ниска степен на потребностите и/или състоянието и/или развитието на отделните категории предприятия бенефициенти. По-ниският интерес на бенефициентите към дадени процедури е възможно да се дължи на неясни/не добре формулирани критерии или високи изисквания към МСП в процеса на кандидатстване по процедурите, както и на изисквания за изпълнение на договорите, които затрудняват работата на потенциалните бенефициенти.

В рамките на проведена фокус група с потенциални бенефициенти са отправени препоръки от участниците за промяна в условията на изпълнение на ОПИК. Прави впечатление, че програмата в голяма степен адресира посочените препоръки. Икономическите кодове и дейности, които се финансират по ОПИК, са съобразени с регламенти на ЕК и на Съвета и Споразумението на партньорство от една страна и с приоритетите на национални стратегически документи, от друга. В настоящия програмен период разширяване на икономическите кодове и дейности без да е налично изменение в нормативен или стратегически документ, не е целесъобразно.
Основен извод от проведено анкетно проучване сред бенефициенти на ОПИК в периода 2014-2018 г. е, че в потребностите на бенефициентите и заинтересованите организации и институции от предоставената подкрепа и постигнатите резултати са удовлетворени в много голяма степен.

Анализ и оценка на съответствието на обявените процедури с предвидените за финансиране типове дейности в рамките на съответния инвестиционен приоритет
Предоставената подкрепа съответства в много голяма степен на предвидените за финансиране типове дейности в рамките на съответните инвестиционни приоритети на програмата. 
Обхватът на предвидените типове дейности, които се подкрепят по ОПИК, е съобразен с регламенти на ЕК и на Съвета, както и определените цели и приоритети в Споразумението на партньорство и другите основни стратегически и програмни документи на национално ниво. Не е необходима промяна в обхвата на предвидените типове дейности без да е налично изменение в нормативен или стратегически документ, което пряко влияе върху стратегическата рамка на ОПИК.

Оценка на ефективността и ефикасността при изпълнението на ОПИК от гледна точка на постигнатите резултати, индикатори и цели на ниво приоритетна ос и оперативна програма
Подкрепата по ОПИК е приоритетно насочена към малките и средните предприятия, които се явяват основната структурна единица на националната икономика по обем на произведената продукция. Макар да е налице най-голямо увеличение на броя на микропредприятията, те нямат потенциала да са основен източник на икономически растеж, което предопределя и по-ниския относителен дял от БФП по ОПИК, който е насочен към тях.
Като цяло, въпреки извършената териториална приоритизация в разпределението на подкрепата, различията между столичния регион и останалите райони са големи и продължават да се задълбочават.
С оглед изпълнението на ОПИК до 31.12.2018 г. и очакванията за нейното изпълнение, може да се направи изводът, че по програмата са налице достатъчно договорени средства, които след като бъдат сертифицирани, ще обезпечат постигането на набелязаните цели  в пълна степен. Изпълнението на програмата е ефикасно, като  съответствието между изпълнението и нивото на постигнати резултати може да се оцени като много добро спрямо вложените ресурси.
Индикаторите, които са залегнали в системата за наблюдение и контрол, като цяло са релевантно определени, като въпреки и някои констатирани слабости, позволяват измерване на напредъка в изпълнението на програмата.
При някои от индикаторите в средата на периода на приложение на програмата се наблюдава преизпълнение на заложените стойности (например Брой предприятия, подпомогнати да въведат нови за пазара продукти, Обем на износа на стоки и услуги, реализирани от МСП, Производителност на МСП, Намаляване на емисиите на парникови газове, някои от индикаторите по ПО5 ). Стойностите на индикаторите са формирани на база исторически данни от предходния програмен период, който се характеризираше и с висока степен на икономическа нестабилност, което неизменно се отразява и на прогнозите. 
Система за мониторинг е ясно определена, със структура, която изцяло съответства на определената стратегическа и програмна рамка на ОПИК. Налице са обаче определени индикатори в системата, които е предвидено да бъдат отчитани от НСИ на ежегоден базис, като това не се е случвало в пълен обем.
Към средата на програмния период, ефективността и ефикасността от стартиралите интервенции по ОПИК от гледна точка на постигнатите резултати, индикатори и цели на ниво приоритетна ос и оперативна програма, се оценява, че са на добро ниво.

Оценка на ефекта от изпълнението на ОПИК за развитието на бизнес средата, иновациите и конкурентоспособността
Изпълнението на ОПИК има реален ефект за развитието на бизнес средата, иновациите и конкурентоспособността, което се осъществява чрез целенасочена подкрепа основно към МСП. Подобряването на бизнес средата чрез ОПИК основно се осъществява чрез подобряване на достъпа до финансиране на МСП за инвестиции в иновационни решения. 
Подобряването на бизнес средата по ОПИК се осъществява и чрез подкрепата, която се предоставя на институционалните бенефициенти за подобряване на вида, броя и услугите в полза на МСП.
Инвестициите в иновации по ОПИК са един от основите инструменти за подобряване ситуацията в страната по отношение на НИРД, където традиционно изоставаме от развитите страни както в общоевропейски, така и в световен план.
Регионалната приоритизация по отношение на подкрепата за иновации има твърде спорен ефект, за чиято реалистична и конкретна оценка е необходимо време. Следва обаче да се отчете ниския технологичен и иновационен потенциал на регионалната икономика на Северозападния район, където са подкрепени повече от половината проекти за внедряване на иновации, което по принцип е сериозен ограничител за ефективната трансформация на такива решения в значителен и приобщаващ икономически растеж.
Изпълнението на ОПИК води до подобрение на конкурентоспособността на българската икономика, най-вече чрез подобряване на капацитета на МСП, увеличение на износа и по-високи приходи в бюджета.

Оценка на ефекта от изпълнението на инвестиционната стратегия и бизнес план на ФМФИБ
Поради началният етап, в който се намира изпълнението на инвестиционната стратегия на ФМФИБ по отношение на финансовите инструменти по ОПИК, към момента не може да се даде конкретна оценка на необходимостта от промяна;
Има разработен детайлен механизъм за идентифициране, оценка и анализ на рисковите фактори и оценка на риска, както и концепция за извършване на детайлен годишен преглед на поведението на всеки един ФП. Идентифицираните с по-висока степен на риск сделки, ще са обект на по-строг мониторинг от страна на ФМФИБ;
Осигурен е подходящ механизъм за постигане на максимален лостов ефект.





5.2. [bookmark: _Toc34052361]Дейност 2 Анализ и оценка на приноса на ОПИК за постигане целите на стратегически документи

[bookmark: _Hlk34207820]Анализ и оценка на приноса на ОПИК за постигане на националните цели от Стратегия Европа 2020 за интелигентен, устойчив и приобщаващ растеж
[bookmark: _Hlk32997765]Анализът е извършен на база строго придържане към постигнатите конкретни резултати, регистрирани чрез системата за наблюдение на ОПИК 2014-2020г, като и на база общодостъпни статистически данни от национални и Европейски официални източници на информация (НСИ и Евростат). На тази информационна основа може да се направи обосновано заключение, че на настоящия етап от прилагане на стратегическата, програмната и инвестиционна рамка на ОПИК, както и на основа на постигнатите резултати, регистрирани в системата за наблюдение на програмата, като цяло е налице конкретно положително влияние на реализираните мерки за постигане на целите на Стратегия Европа 2020. Независимо, че част от целите в стратегията са определени прекалено амбициозно, ОПИК има осезаем принос - както върху заетостта, така и върху инвестициите в областта на НИРД. Непостигането на част от целите (по отношение на заетост и НИРД например) представлява проблем, който е необходимо да бъде поставен във фокус на всички конкретни програми, които имат отношение към това, включително и ОПИК. 
Междинният характер на анализа и сравнително високата степен на инерционност на ефектите от прилагане на част процедурите, дават основание да се очаква още по-осезаемо положително въздействие на програмата върху изпълнение на стратегическите цели и приоритети, залегнали в основата на Стратегия Европа 2020. От друга страна се наблюдават известни трудности, свързани с повишаване на нивото на конкретност по отношение определянето на ефекта на ОПИК върху постигането на набелязаните конкретни целеви стойности в определени тематични области, които представляват фокус на този основен стратегически документ. Така например липсва адекватен измерител на заетостта, която се генерира в рамките на реализираните от ОПИК мерки. Анализът също така показва известни проблеми по отношение целевите стойности и конкретните измерители на някои специфични цели, като например тези свързани с темата „Климат и енергия“, където са заложени дискусионни целеви стойности и/или индикатори, които са спорни като статистически конструкции и начин на измерване например измерване на индикатора за изпълнение „Намаляване на емисиите от парникови газове“ на ниво реализиран проект. Измерването на такова ниско ниво (проект) предполага разработване и прилагане на специализирана методика, която да е валидирана и да се прилага при отчитането на всеки един проект, а от предоставената документация не личи бенефициентите да са използвали такава. Принцип при разработване и прилагане на системи от индикатори, независимо дали става въпрос за измерване на резултат или изпълнение, е постигането на обективност, сравнимост и ясна и проследима  методика за изчисление. Отсъствието на някои от тези елементи поставя под съмнение качеството на даден индикатор. 
 
Анализ и оценка на приноса на ОПИК за постигане целите на Националната стратегия за насърчаване на малките и средните предприятия
[bookmark: _Hlk32999327]ОПИК чрез различните приоритетни оси и конкретни схеми за подкрепа пряко адресира основните нужди и стратегически цели, формулирани от Националната стратегия за насърчаване на малките и средни предприятия за периода 2014-2020. Адресирани са всички основни приоритети от стратегията, за която ОПИК следва да има съществен принос.
Директно и индиректно са подкрепени както целите, свързани с подобряване на достъпа до финансиране (над 940 подкрепени проекти на конкретни стопански субекти по ПО2), така и тези които са насочени към технологичното и иновационно развитие на МСП.
Едни от важните цели на Националната стратегия за насърчаване на малките и средни предприятия за периода 2014-2020 са свързани с интернационализацията и достъпа до Единният Европейски пазар. ОПИК адресира тези цели най-вече косвено - главно чрез подкрепа на ИАНМСП или чрез подкрепа за подобряване на производствения капацитет.
Проблемите на околната среда, които намират централно място в Националната стратегия за насърчаване на малките и средни предприятия за периода 2014-2020г, в ОПИК в по-голямата си част се подкрепят чрез мерки за енергийна ефективност, които логично са обект на силен интерес от потенциалните бенефициенти. По-слабо са засегнати други аспекти, свързани с внедряването на „зелени“ технологии.
За повишаване на ниската степен на иновативност на микропредприятията, въпреки отпуснатите над 100 млн. лв. е необходимо време, за да се установи пълният ефект от тази интервенция.
Програмата адресира МСП в изостаналите райони (дефинирани в Националната стратегия за насърчаване на МСП като „региони с ниска заетост“), но ефективността от прилаганите схеми не е с висок резултат в сравнение с водещите региони в страната. 
В резултат от реализираните интервенции по ОПИК се отчитат първите краткосрочни ефекти от изпълнението на програмата по следните основни макроикономически  показатели - най-значително  е  отражението  върху частните инвестиции (3,8%), последвано от ефектите върху частно потребление (0,4%), вноса (1,5%), износа (0.3%)[footnoteRef:11]. [11:  Годишен доклад за изпълнението на Оперативна Програма„Иновации и конкурентоспособност” 2014–2020 за 2018г.] 


Анализ и оценка на приноса на ОПИК за преодоляване на икономическите, социалните и териториални различия
Програмата е с ясна регионална приоритизация, свързана с СЗР от ниво 2, което се установява както от стратегическата рамка на ОПИК, така и от прилагането на отделните мерки и процедури за предоставяне на БФП;
Във фокуса на програмата основно е Северозападния район от ниво 2, който е приоритизиран, като вследствие на това над 30% от подкрепените проекти са именно локализирани в тази част от националното пространство. Независимо, от това обаче, ефективността на направените инвестиции продължава да е най-ниска именно тук, което от своя страна е свързано както с неблагоприятната икономическа ситуация в района и свързаните с това конкретни дефицити, така и с фокуса на предоставяната подкрепа от страна на ОПИК, която е в изключително широки граници. В този смисъл, въпреки направените значителни инвестиции и големия брой интервенции, междурегионалните диспаритети в страната остават значителни;
Продължава задълбочаване на регионалните различия (социални и икономически), както между районите от ниво 2, така и на по-ниско териториално ниво, а също и по отношение на градски и селски райони. Същевременно Югозападният район и най-вече столицата все повече увеличава своята тежест и доминация, което силно дисбалансира развитието на цялата страна.

Анализ и оценка на приноса на осъществените по ОПИК интервенции към макроикономическите показатели и конкретно: инвестиции, производство, заетост, внос, износ
На настоящия етап конкретният принос на ОПИК по отношение на стойностите на основните макроикономически показатели е невъзможно да бъде определен в ясни и конкретни количествени измерения. Това е свързано както с етапа, в който се намира програмата (твърде много процедури в процес на изпълнение), така и с твърде обобщаващия и комплексен характер на тези показатели, които отчитат процеси с висока степен на инерционност, имащи синергичен ефект. ОПИК има специфични цели, които се реализират чрез мерки, насочени към определени и много конкретни аспекти на икономическото развитие, което прави много трудно достигането на високи нива на конкретика на оценката в обобщаващи показатели, каквито са макроикономическите показатели.
Въпреки това, в контекста на общата позитивна ситуация по отношение на икономическото развитие на страната, отчитано на макроикономическо ниво чрез основните показатели, може да се направи извод, че е налице общ положителен ефект на ОПИК във всички макроикономически показатели, които са с положителни тенденции в целия наблюдаван период. Тази обща оценка е свързана с отчитаните нива на изпълнение на програмата понастоящем чрез конкретните индикатори в системата за наблюдение, които имат пряко отношение към формирането на стойностите на макроикономическите показатели (увеличение на инвестициите, подобряване на производителността, разширяване на капацитета на производствените дейности, подобряване на ефективността и др.). 

Анализ и оценка на приноса на ОПИК за прилагане на хоризонталните политики/принципи на Общността (определени в членове 7 и 8 от Регламент 1303/2013) и на подкрепата, използвана за постигане на целите във връзка с борбата срещу изменението на климата
[bookmark: _Hlk27149234]Програмата е интегрирала прилагането на основните хоризонтални принципи, дефинирани в регламентите за програмен период 2014-2020 г., посредством изисквания, заложени при подбора и изпълнението на отделните интервенции, както и чрез специфични дейности. Оперативна програма „Иновации и конкурентоспособност” 2014-2020 и документите, регламентиращи изпълнението на програмата, създават работещ механизъм за прилагане на хоризонталните политики на Общността както от Управляващия орган, така и от бенефициентите и партньорите на оперативната програма. Спазването на хоризонталните принципи е гарантирано още в процеса на програмиране и дефиниране на допустимите целеви групи. Приносът на ОПИК за изпълнението на хоризонталните политики на Общността се отчита във всяка от обявените и изпълнявани през разглеждания период процедури. Всеки от проектите, одобрени и изпълнявани в разглеждания период, предвижда конкретни ангажименти осигуряващи съответствие на предвидените дейности с хоризонталните политики на Общността. Нарушаването на принципа при изпълнението на проектите, както и неизпълнението на заложените в проектните предложения ангажименти във връзка с него, може да бъде причина за налагане на финансови корекции.

[bookmark: _Hlk34207838]Оценка на изпълнението при прилагането на мерките за интегрирания подход за териториално развитие - Водено от Общностите местно развитие; оценка на изпълнението с цел справяне с демографските предизвикателства на райони, засегнати от сериозни и постоянни неблагоприятни природни или демографски условия
В периода 2014-2018 г. се наблюдава късен старт и слабо изпълнение на дейностите по подхода ВОМР:
· 31 сключени Споразумения за изпълнение на многофондови стратегии за ВОМР, в които има идентифицирани за прилагане мерки/операции по ОПИК; 
· 26 обявени процедури от 18 МИГ;
· 18 сключени договора от 5 МИГ.
Малкият брой подадени проектни предложения и съотношението брой подадени проектни предложения / брой сключени договори е вероятно да се дължи на:
· Неефективни (късно проведени, не достатъчен брой, не достатъчно разяснителни) информационни кампании, провеждани от страна МИГ;
· Недостатъчен капацитет у потенциалните бенефициенти да подготвят и изпълнят проект, съгласно изискванията на ОПИК.
Обявените в периода 2014-2018 г. 26 процедури за подбор на проекти по подхода ВОМР са на обща стойност 30,819 млн. лв., което е приблизително 30% от общото финансиране по ОПИК за подхода ВОМР. Сключените договори към 31.12.2018г. са на обща стойност на БФП 4,07 млн. лв., което е приблизително 26% от БФП по ОПИК за подхода ВОМР.
Средно ниво на усвояване на бюджета от гледна точка на размера на актуалната стойност на БФП на сключените договори по петте процедури – 44%.
Извършеният преглед на приноса на ОПИК в прилагането на инструмента за интегрирания подход за териториално развитие - Водено от Общностите местно развитие (по отношение на поставени цели, допустими за финансиране дейности и зададено приоритизиране при оценката на проектите предложения) дава основание да се направи изводът, че предоставената подкрепа съответства на целите на националните стратегически документи и приоритетите на ОПИК.
Обявените процедурите в рамките на Приоритетна ос 1 „Технологично развитие и иновации“ съответстват на стратегията на ИСИС 2014-2020 г.; Обявените процедурите в рамките на Приоритетна ос 2 „Предприемачество и капацитет за растеж за малки и средни предприятия“ съответстват на стратегията на НСНМСП 2014-2020.
Предоставената подкрепа съответства на нуждите на целевите групи, идентифицирани в Стратегиите за ВОМР на съответната територия.
Към момента няма достатъчно данни за изпълнението, които да позволят оценка на приноса на ОПИК в прилагането на ВОМР. Като цяло към 2018 г. подкрепата на ОПИК може да се оцени като слаба, най-вече поради забавянето в стартирането на изпълнение на подхода ВОМР.
Подкрепата по подхода ВОМР за Северозападния район към 2018 г. се оценява като слаба: 4 сключени Споразумения за изпълнение на многофондови стратегии за ВОМР, 2 обявени процедури за МИГ на територията на СЗР и 0 сключени договори.

Оценка на ролята на партньорите, посочени в член 5 от Регламент 1303/2013
[bookmark: _Hlk27149284]В рамките на подготовката, изпълнението, мониторинга и оценката на ОПИК е изграден механизъм, който гарантира включването и участието на всички партньори и заинтересовани страни в процеса на вземане на решения, касаещи различните етапи от цикъла на изпълнение на оперативната програма. Ролята и участието на партньорите в изпълнението на ОПИК 2014-2020 се оценява високо, както при подготовката, така и при изпълнението на оперативната програма. Диалогът и комуникацията със заинтересованите страни следват тенденция на устойчиво подобряване, като през програмен период 2014-2020 се надграждат и доразвиват изградените през първия програмен период механизми за сътрудничество. Устойчиво се възпроизвеждат и формираните добри практики за търсене на диалог и постигане на консенсус сред максимално широк кръг партньори в процеса на изпълнение на ОПИК.  
Анализът на събраната информация, включително при отчитане оценките на партньорите, дава основание да се твърди, че не е необходима промяна в механизма на прилагане на принципа на партньорство. В същото време е препоръчително процесът на неговото подобрение и надграждане да продължи както досега, включително чрез прилагане на предложенията на партньорските организации. 

Оценка на изпълнението на механизмите за координация и съгласуваност с други програми и инструменти за финансиране на национално ниво и на ниво ЕС
[bookmark: _Hlk27149326]Принципът на съгласуваност и допълняемост на ОПИК 2014-2020 г. с други програми и финансови инструменти на ЕС е спазен както при разработване на оперативната програма, така и в процеса на нейното изпълнение. При всички обявени в разглеждания период процедури е приложен основния механизъм за координация на ниво процедури с другите програми, финансирани от ЕСИФ – участие в КН на ОП. При част от процедурите са прилагани и допълнителни механизми за осигуряване на съгласуваност и допълняемост. Координацията на ниво процедури с другите програми гарантира създаването на ясна демаркация по отношение на допустими бенефициенти, дейности и териториален обхват. Като примери за добри практики могат да бъдат посочени допълващите се мерки по ОПИК и ОПОС за опазване на околната среда и насърчаване на ресурсната ефективност, а също и между ОПИК и ОПРР за подобряване на енергийната ефективност.  

5.3. [bookmark: _Toc34052362]Дейност 3 Анализ и оценка на промените в нуждите на развитието

[bookmark: _Hlk34207892]Анализ и оценка на релевантността на стратегическата и правната рамка за изпълнение на ОПИК
Настъпилите промени/ актуализации в националните стратегически и програмни документи като цяло не налагат промени в Стратегическата рамка на ОПИК. Влияние върху изпълнението на ОПИК имат настъпилите промени в Споразумението за партньорство с оглед факта, че ОПИК следва да съобразява и прилага правилата, които СП поставя.
Единствено измененията в стратегическата рамка на ИСИС оказват влияние върху изпълнението на ОПИК, като биха довели до разширение на обхвата на допустимите дейности по процедурите, обявени по ПО1 до края на програмния период.
Измененията в нормативната рамка оказват пряко влияние върху изпълнението и управлението на ОПИК. Приемането на един основен документ – ЗУСЕСИФ, и съответно подзаконовите нормативни актове по неговото прилагане, способства за по-добрата съгласуваност, кохерентност и обхватност на правната уредбата, което улеснява изпълнението на дейностите по ОПИК.
Вследствие на прилагането на нормите и натрупаните добри практики в областта на управлението на средствата от ЕСИФ, измененията в европейското и националното законодателство са насочени към оптимизиране и прецизиране на правилата, и постигане на по-голяма гъвкавост при осъществяване на дейностите, включително опростяване на изпълнението, което способства за по-голяма ефективност при изпълнението на оперативните програми, включително ОПИК.
Измененията в стратегическата и нормативната рамка се оценяват като положителни от представители на УО и КН.
Промените в стратегическата и нормативната рамка се следят и отразяват от УО своевременно в документите по изпълнение на ОПИК.

Анализ и оценка на очакваното въздействие на евентуални промени в програмата върху стратегията на ЕС за интелигентен, устойчив и приобщаващ растеж и върху специфичните цели на ОПИК като се отчитат Регламент (ЕС) № 1303/2013, правилата на ЕФРР и хоризонталните принципи
Основните изводи, получени в резултат от проучванията са свързани със следните идентифицирани нужди от промяна:
· Бенефициенти на програмата изразяват потребности към разширяване на обхвата на допустимите дейности и включване на строително-монтажни и ремонтни работи, закупуване на научноизследователска апаратура, (подвижни) високо-технологични лаборатории;
· Наблюдава се нужда от промяна на етапа, на който предприятията получават подкрепа. 
· В настоящия програмен период, обаче разширяване на икономическите кодове и дейности за подкрепа по ОПИК, без да е налично изменение в нормативен или стратегически документ, не е целесъобразно.  

[bookmark: _Hlk34207925]Анализ и оценка на релевантността на идентифицираните в процеса на програмиране нужди на целевите групи
Анализът на настъпилите промени в идентифицираните промени на целевите групи показва, че в периода 2014-2018 г. бенефициентите на ОПИК по-скоро потвърждават като актуални идентифицираните и адресирани нужди. Това ясно се вижда от наличието на процедури, към които интересът на бенефициентите значително надвишава планирания финансов ресурс. При цитираните процедури се подкрепят дейности за внедряване на иновации, подобряване на производствения капацитет и повишаване на енергийната ефективност в българските предприятия;
Бенефициентите, взели участие в проведеното анкетно проучване, посочват нужди по отношение на повишаване на иновативността и конкурентоспособността на предприятието/организацията; Посочват също и други потребности, за които е налице подкрепа по обявените в периода 2014-2018 г. процедури:
· закупуване на нови машини и съоръжения, научноизследователска апаратура, високо-технологични лаборатории;
· софтуер (закупуване, разработване, внедряване);
· реклама и маркетинг, участие в международни изложения;
· обучение (технологично), повишаване на квалификацията на персонала.
Това е показател, че нуждите на бенефициентите са все още актуални и следва да се адресират и в следващия програмен период.
По отношение на посочените нужди, свързани с възможности за финансиране на допълнителни дейности или добавяне на допустими сектори (напр. строителния бизнес, добивния сектор и сектора на услугите), следва да се отбележи, че икономическите кодове и дейности, които се финансират по ОПИК, са съобразени с регламенти на ЕК и на Съвета и Споразумението на партньорство от една страна и с приоритетите на национални стратегически документи, от друга. В настоящия програмен период разширяване на икономическите кодове и дейности без да е налично изменение в нормативен или стратегически документ, не е уместно.
За целите на програмирането, информация за нуждите на бенефициентите се получава в УО от самото изпълнение на мерките по програмата, обратна връзка чрез КН и обществените обсъждания на планираните процедури. 
Всички добре обосновани нужди, които не са в разрез с правилата, напр. за държавни помощи, се вземат предвид. При настъпили промени в идентифицираните в процеса на програмиране нужди на целевите групи, те своевременно могат да се регистрират и отразят при дизайна на новите процедури.

[bookmark: _Hlk34208398]Анализ и оценка на релевантността на методологията за определяне на индикаторите за продукт и резултат и техните целеви стойности
Целите, обхвата на дейностите заложени в ОПИК 2014-2020 са актуални и релевантни към настоящия момент и не са необходими промени.
На този междинен етап от изпълнението на ОПИК не са идентифицирани промени в целевите групи.
Промените в социално-икономическото положение имат влияние върху изпълнението на проектите, но поради ориентацията на програмата към бизнеса, това влияние не е съществено, а може да приеме и за положително. Промените се отразяват на бенефициентите, което налага адаптация от тяхна страна, за да продължат да са на пазара и да са по-конкурентоспособни.
Програмата разполага с достатъчно договорени средства, които следва да са достатъчни да покрият целите през оставащите години на изпълнение, т.е. не се налага промяна в заделения финансов ресурс за съответните инвестиционни приоритети/тематични цели.

[bookmark: _Hlk34208428]Анализ и оценка на социално-икономическата среда и влиянието ѝ за изпълнението на ОПИК
ОПИК продължава да подпомага преодоляването на изостаналостта на българската икономика. Тя съдейства за изграждане на иновации и техния ефикасен трансфер в  производството. Това от своя страна, макар и бавно води до подобряване на социално-икономическото състояние на страната;
Дългосрочната финансова сигурност ще доведе до силна икономика с продуктивна работна сила, т.е. социално-икономическата ситуация ще повлияе във висока степен положително върху ОПИК;
ОПИК подпомага развиването на технологии и провеждането на научно-изследователска дейност. Тя спомага за постигане на по-висока добавена стойност;
Създаването на условия за кариерно развитие, както и знания и умения за трудова мобилност би имало положително влияние върху ОПИК;
Териториалното въздействие на ОПИК (и на останалите програми) все още е недостатъчно балансирано. Продължава по-доброто развитие на южните региони (особено на Югозападния), спрямо северните. Това налага необходимост от въвеждане на преференциален механизъм за отделните  райони  от ниво 2;
Необходимо е през следващия програмен период ОПИК да се насочи към развитие на „сребърна икономика“;
Необходимо е да се повиши информационната осигуреност на бизнеса в страната по отношение на ОПИК;
Въпреки доброто усвояване на средства по ОПИК, напредъкът в преодоляването  на  основните  демографски,  икономически,  социални  и  екологични предизвикателства е все още недостатъчен. Това от своя страна рефлектира върху самата програма. 

Актуалността на Инвестиционната стратегия на ОПИК и оценка на приложението на финансовите инструменти
Въз основа на извършените анализи и проучвания към момента на междинната оценка на ОПИК могат да бъдат изведени следните основни изводи:
· Поради началния етап, в който се намира изпълнението на инвестиционната стратегия на ФМФИБ по отношение на финансовите инструменти по ОПИК, към момента не може да се даде конкретна оценка на необходимостта от промяна;
· Поради началния етап, в който се намира изпълнението на финансовите инструменти по ОПИК, към момента не може да се направи точен извод по отношение на търсенето на финансови инструменти от крайните получатели;
· Въпреки горепосочените изводи, регистрираният интерес от страна на втората основна група заинтересовани страни за участие в пазарните консултации и процедурите за избор на финансови посредници по различните инструменти, говори за адекватност на инвестиционната стратегия към настоящата пазарна ситуация;
· Налице е прилагане на хоризонталните политики за партньорство между всички заинтересовани страни в процеса на вземане на решения и структуриране на различните финансови инструменти; 
· Налице е демаркация и допълващ лостов ефект между финансовите инструменти по ОПИК и другите инвестиционни фондове;
· Налице припокриване на целевите групи на безвъзмездна финансова помощ по ОП РЧР и финансовия инструмент за микропредприятията; 
· Търсенето на комбинирано финансиране се увеличава. В същото време, екосистемата е възприела и ФМФИБ се е утвърдил като ключов участник в създаване и укрепване на екосистемата. Представителите на бизнеса и потенциални крайни получатели реално вече осъзнават нарастващото значение и предимствата на алтернативните на грантовите форми на подпомагане. Увеличава се броя на организациите, занимаващи се с акселераторски програми за стартиращи фирми и обучения. ангажиращи увеличаваща се маса участници и поддръжници.


5.4. [bookmark: _Toc34052363][bookmark: _Hlk34208456]Дейност 4 Изготвяне на Първи тригодишен доклад по наблюдението и контрола на въздействието върху околната среда при прилагането на ОПИК 2014-2020, включително на  мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата върху околната среда и човешкото здраве за периода 2015-2017 г.

В рамките на цялостния процес по програмиране на процедурите за предоставяне на безвъзмездна финансова помощ по Приоритетите оси на ОПИК 2014-2020, оценка на подадените от кандидатите  проектни предложения и мониторинга на сключените договори за безвъзмездна помощ, се спазват и отчитат мерките и препоръките за предотвратяване, намаляване или възможно най-пълно отстраняване на предполагаемите неблагоприятни последствия върху околната среда от изпълнението на оперативната програма.
Във всички обявени до момента процедури за предоставяне на безвъзмездна финансова помощ се предвижда постигане на цели, свързани с изпълнението на хоризонталните политики на ЕС, една от които е именно опазването на околната среда.
По-доброто управление на околната среда може да намали разходите чрез подобряване на енергийната и ресурсната ефективност. Процедурите за покриване на международно признати стандарти насърчават фирмите да въвеждат екологични стандарти. 
Целта на процедурите е да се насърчи развитието на стартиращи предприятия с висок иновативен потенциал като им се предостави подкрепа в етапа на разработване на иновативни продукти, процеси и услуги (включително такива, свързани с опазване на околната среда) и тяхното последващо внедряване в икономиката.
Съответствието с хоризонталните политики на ЕС, въвеждането на екологични стандарти, приоритизацията на областите, които се финансират със средства от програмата, подкрепата за въвеждане на енергоспестяващи технологии от предприятията ясно показват екологичната насоченост на ОПИК и процедурите за предоставяне на безвъзмездна финансова помощ, които се обявяват и предстои да бъдат обявени.
Мерките предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата върху околната среда и човешкото здраве за периода 2015-2017 г., постановени в там, където е приложимо. (вж. т. 7 от настоящия доклад).
При реализирането на ОПИК 2014-2020 г. се очаква предвидените в приоритетни оси 1, 2, 3 и 4 дейности да доведат до редуциране емисиите на парникови газове и намаляване на атмосферното замърсяване. Това от своя страна е предпоставка за редуциране на топлинното замърсяване на градската атмосфера и подобряване на микроклимата в населените места, което ще окаже положително въздействие върху климатичните фактори и ще забави изменението на климата.
Въздействието на ОПИК 2014-2020 г. върху водите като цяло е с комплексен положителен характер, тъй като реализирането на приоритетните оси ще доведе до подобряване общото състояние на повърхностните и подземните води в България.
Въздействието на ОПИК 2014-2020 г. върху геоложката основа ще е незначително. Изграждането на София Тех Парк и междусистемната газова връзка България-Сърбия ще доведе до незначителни въздействия върху геоложката основа. Останалите дейности, на нивото на подробност, на което са формулирани в програмата, не са свързани с въздействие върху геоложката основа.
Въздействието на ОПИК 2014-2020 г. върху почвите и земеползването ще е незначително. Изграждането на София Тех Парк и междусистемната газова връзка България-Сърбия ще доведе до пряко въздействия върху почвите, за ограничаването на което следва да се изпълняват мерките и условията от постановените решения и актове по оценка на въздействието върху околната среда и оценка за съвместимост с предмета и целите на опазване на защитените зони.
Като цяло въздействието на ОПИК върху флората, растителността и фауната ще бъде с положителен характер, вторично, постоянно. При спазване на българското и европейско законодателство не се очаква негативно въздействие върху флората и растителността. Не се очаква негативно въздействие върху защитените зони, съгласно Закона за биологичното разнообразие и защитените територии съгласно Закона за защитените територии.
Не се очакват значими отрицателни въздействия върху ландшафта. Изпълнението на дейностите по приоритети ще подобрят естетическите качества на ландшафта, визуално и обемно-пространствено.
Прилагането на ОПИК 2014-2020 ще има положително въздействие върху материалните активи, тъй като приоритетните оси, инвестиционните приоритети и специфичните цели на програмата са свързани със създаването на нови предприятия и модернизация на съществуващи такива.
Прилагането на ОПИК 2014-2020 ще допринесе за подобряване на средата на живот и жизнения стандарт на населението, което от своя страна ще допринесе до подобряване на здравно-хигиенните аспекти на околната среда и качеството на живот.
Прилагането на ОПИК 2014-2020 ще допринесе пряко и косвено до намаляване на шумовите нива.
ОПИК 2014-2012 г. предвижда дейности и възможности за потенциалните бенефициенти да развиват иновативна и конкурентноспособна икономическа дейност, която няма да оказва отрицателно въздействие върху околната среда. Нещо повече, в областта на отпадъците се стимулират действия за ефективна и алтернативно ресурсно обезпечена дейност, защото отпадъците са суровинен и енергиен ресурс, който следва да се използва, за да се обезпечи устойчиво развитие на страната ни. По отношение на отпадъците ще има положително, дългосрочно и постоянно въздействие, защото дава възможност за реализация на индустриална симбиоза между предприятията, за внедряване на нови иновативни технологии с минимални количества отпадъци или безотпадъчни, както и за внедряване на екологосъобразни технологии за третиране на отпадъците, които ще доведат до „Край на отпадъка”.
При разработването на процедурите по ОПИК 2014-2020 г. са взети предвид Насоките за интегриране на Политиката по околна среда и политиката по изменение на климата в ЕСИФ, там където е приложимо.
На този етап не е необходимо оптимизиране на прилагането на насоките за ПОС и ПИК и не е необходимо предприемане на коригиращи мерки с цел предотвратяване, намаляване и ограничаване на отрицателното въздействие върху околната среда и човешкото здраве. Като цяло от прилагане на ОПИК не се очакват значителни отрицателни, в т.ч. кумулативни и трансгранични въздействия, а предимно положителни въздействия върху околната среда и човешкото здраве на територията на страната.
Индикаторите, заложени за изпълнение в Становище за ЕО 5-4/2014 г. на МОСВ са релевантни и са заложени в процедурите по приоритетните оси. Насочени са към намаляване на водопотреблението, намаляване на количеството на отпадъците за депониране, внедряване на еко-иновации и въвеждане на системи за управление на околната среда. Зададено е отчитането им да се изпълнява чрез сравнение на стойности преди и след реализирането на проектите, което реално ще покаже въздействието им върху околната среда и как въведените мерки ще допринесат за опазването й. Предприятията бенефициенти по процедурите за предоставяне на безвъзмездна финансова помощ са заложили базови стойности, спрямо които да се отчитат посочените индикатори, поради което данните за индикаторите за въздействие върху околната среда при приключване на проектите ще могат да бъдат регистрирани.
Като цяло, от прилагане на оперативната програма не се очакват значителни отрицателни, в т.ч. кумулативни и трансгранични въздействия, а предимно положителни въздействия върху околната среда и човешкото здраве на територията на страната.




6. [bookmark: _Toc34052364]ПРЕПОРЪКИ ЗА ОПТИМИЗИРАНЕ НА ВСЯКА ОТ КОНСТАТИРАНИТЕ ПРОБЛЕМНИ ОБЛАСТИ

Оценителният екип представя своите препоръки по всяка от основните дейности в обхвата на извършената МО на ОПИК.

6.1. [bookmark: _Toc34052365]Дейност 1 Анализ и оценка на ефективността и ефикасността на изпълнението на ОПИК

[bookmark: _Hlk34208522]Анализ и оценка на съответствието на обявените процедури със специфичните цели и приоритети на ОПИК 2014-2020
Екипът не отправя препоръки по отношение на съответствието на предоставената подкрепа на специфичните цели и приоритети, съгласно Стратегията на ОПИК 2014-2020, тъй като е констатирано високо ниво на съответствие между обявените процедури и Стратегическата рамка на програмата.
По отношение на оценката на съответствието на обявените процедури с нуждите на целевите групи и съответствието на предоставената подкрепа на потребностите, състоянието и развитието на бенефициентите на програмата (реални и потенциални бенефициенти), оценителният екип отправя следните препоръки: 
· Подкрепа през следващия програмен период е необходимо да се фокусира отново в процедури за подкрепа на ефективно сътрудничеството между различните участници в НИРД, инвестиции в НИРД и иновации, подобряване на производствения капацитет в МСП, поощряване на предприемачеството, повишаване на енергийната ефективност на предприятията и опазване на околната среда;
· Акцент следва да се постави и върху насърчаване на дигиталната трансформация на предприятията, интернационализация, комерсиализация на нови продукти и услуги, създаване и развитие на индустриални зони и преминаване от традиционна към кръгова икономика – посоки за развитие, произтичащи от идентифицирани нужди през българската икономика за периода 2014-2020 г.;
· Поради тяхната значимост за успешното изпълнение на програмата, актуални за програмен период 2021-2027 г. са и нуждите по отношение на: 
· Ефективно, ефикасно и правилно изпълнение на ОПИК;
· Информираност и прозрачност на процеса на изпълнение на ОПИК;
· Развитие на капацитета на бенефициентите. 
УО на ОПИК следва да продължи инвестициите в дейности по обучения на служителите на УО, анализи и проучвания (вкл. и на нуждите и очакванията на отделните групи кандидати), необходими за правилното програмиране и фокусиране на новата оперативна програма, подкрепа на процесите на оценка и подбор на проекти, организиране на публични и информационни събития, анализи и допитвания до общественото мнение по отношение на изпълнението на програмата, обучения в подкрепа повишаване на капацитета на кандидати и бенефициенти.
Условията за кандидатстване по процедури, които съответстват в по-ниска степен на потребностите и/или състоянието и възможностите и/или развитието на бенефициентите, следва да се преразгледат и дискутират с представители на съответните целеви групи с цел усвояване на планирания финансов ресурс по процедурата и удовлетворяване на идентифицирана потребност на целевата група. 

Анализ и оценка на съответствието на обявените процедури с предвидените за финансиране типове дейности в рамките на съответния инвестиционен приоритет
Обхватът на предвидените типове дейности, които се подкрепят по ОПИК, следва да продължи  да се съобразява с европейската и национална нормативна и стратегическа рамка.
Обхватът на типовете дейности, които ще се подкрепят през програмен период 2021-2027 г., следва да се съобразява с европейската и национална нормативна и стратегическа рамка, относима за съответния период.

[bookmark: _Hlk34208549]Оценка на ефективността и ефикасността при изпълнението на ОПИК от гледна точка на постигнатите резултати, индикатори и цели на ниво приоритетна ос и оперативна програма
В системата за наблюдение на ОПИК са налице индикатори, които следва да се отчитат на ежегоден базис от НСИ, но са с нулеви стойности. Това показва, че е налице проблем в информационното осигуряване на основни измерители, имащи отношение към текущото наблюдение на програмата.  В тази връзка препоръчваме извършването на ревизия на тези индикатори или на техните дефиниции с оглед преодоляване на този проблем;
На база констатираното преизпълнение на част от индикаторите се препоръчва по-реалистично, основано на анализ, планиране на целевите стойности на индикаторите за следващия програмен период.

Оценка на ефекта от изпълнението на ОПИК за развитието на бизнес средата, иновациите и конкурентоспособността

Основната препоръка е свързана най-вече с необходимостта от прилагането на по-прецизен фокус по отношение на подкрепата за иновации. Този фокус следва да бъде както по отношение на избора на конкретни сектори, така и в избора на територии в които да се концентрира подкрепа;
Необходимо е надграждане на постигнатите резултати, включително и като подготовка за следващия програмен период – с акцент върху интервенции, свързани с постигане на заложените цели:
· Инвестиции в предприятия, осъществяващи икономически дейности с висока добавена стойност;
· Иновации и по-тясна връзка на науката и образованието с бизнеса (в демаркация с други програми);
· Насърчаване на дигиталната трансформация на предприятията;
· Изграждане и обособяване на индустриални зони;
· По-интензивно насърчаване на комерсиализацията и интернационализацията на дейностите и бизнеса чрез въвеждане на нови продукти, услуги, които биха могли да стимулират икономическия растеж.
· Засилване подкрепата за енергийна и ресурсна ефективност и преминаване от традиционна към кръгова икономика и подкрепа на зелени иновации и технологии (в контекста на приоритетите на ЕС за следващият програмен период). 




[bookmark: _Hlk34208569]Оценка на ефекта от изпълнението на инвестиционната стратегия и бизнес план на ФМФИБ
Препоръката е свързана с осъществяване на наблюдение върху влиянието на външните фактори, вкл. на влиянието на промяната на пазарната среда, в която се изпълняват инвестиционната програма и бизнес плановете на финансовите посредници. 
Проследяване постигането на целите и индикаторите за изпълнение на ФИ по ОПИК е необходимо с цел набиране на необходимата информация за анализ и последваща оценка на изпълнението на финансовите инструменти.

6.2. [bookmark: _Toc34052366]Дейност 2 Анализ и оценка на приноса на ОПИК за постигане целите на стратегически документи

[bookmark: _Hlk34208608]Анализ и оценка на приноса на ОПИК за постигане на националните цели от Стратегия Европа 2020 за интелигентен, устойчив и приобщаващ растеж
Основната препоръка в рамките на тази част от оценъчната процедура е свързана с реализирането на конкретни мерки, свързани с подобряване на системата от индикатори, залегнали в системата за наблюдение на ОПИК, които са насочени към повишаване на нивото на конкретика при определяне на ефекта от прилаганите мерки и приноса към изпълнението на тези мерки по отношение определените националните цели, залегнали в основните стратегически документи в ЕС и страната.
Внимание трябва да се обърне и на стриктното спазване на  принципите за обективност, измеримост и сравнимост за всеки един индикатор (за резултат или изпълнение). Ако индикатори се отчитат на ниво проект, то следва да има ясни инструкции към бенефициентите как да попълват информацията за тези индикатори по унифицирани и стандартизирани методики. 
Необходимо е  да се направи преглед на заложените в програмата твърде консервативни целеви стойности на някои от индикаторите, които очевидно се постигат още в средата на нейното изпълнение (например по отношение намаляване емисиите от парникови газове).
За да се оцени реалният принос на ОПИК към постигането на целите на основните стратегически документи е необходимо да са намали нивото на субективност на отчитаните индикатори в определени области, където мерките на програмата се очакват да има съществен и конкретен ефект. В това отношение особено внимание трябва да се обърне на възможността за оценка на ефекта на програмата върху заетостта, който се генерира от подкрепените субекти от ОПИК и за приноса на генерираната заетост по отношение на националните цели в тази област.  

Анализ и оценка на приноса на ОПИК за постигане целите на Националната стратегия за насърчаване на малките и средните предприятия
Препоръките, с оглед момента на извършване на настоящата оценка, са преди всичко насочени към бъдещия програмен период поради ограниченото време на действие на настоящата програма:
· По отношение на бъдещата програма за повишаване на конкурентоспособността и иновационния потенциал на българската икономика през следващия програмен период, е необходимо продължаване на настоящата линия на подкрепа основно на малки и средни предприятия, докато при микропредприятията е необходимо определянето на много ясен обхват и конкретизация  на подкрепата. Основанията за това са свързани с обстоятелството, че независимо, че микропредприятията са най-големият по брой контингент икономически субекти, същите са с ограничен потенциал, сравнително неустойчиви във времето и основно концентрирани в области на дейност, която е без висока добавена стойност и/или с потенциал за генериране на висок и приобщаващ растеж;
· Необходим е по-стеснен фокус на подкрепата в МСП, като се инвестира приоритетно в малки и средни предприятия, които са в приоритетни направления, имащи потенциал за генериране на висок растеж, които би могъл да се превърне в акселератор в развитието на  други свързани  икономически дейности, в търсенето на положителен синергичен ефект за националната и регионални икономики. В това отношение акцентът може да бъде поставен върху развитието на Информационните и комуникационни технологии, чистите производствени технологии, автомобилостроенето, развойната и иновационни дейности и др.
· Би могло да се помисли за засилване на акцента по отношение на околната среда, където освен в енергийна ефективност, е целесъобразно да се подкрепят МСП, развиващи дейности в областта на смекчаване и адаптиране към климатичните промени (ИКТ, строителни технологии, иновативни материали и др.) и развитието на ресурсно-ефективни и „зелени“ производства;
· Необходими са по-директни усилия в подпомагането на МСП в посока достъп до нови пазари и интернационализация, което понастоящем е адресирано изключително чрез косвени мерки;

[bookmark: _Toc32845447]Анализ и оценка на приноса на ОПИК за преодоляване на икономическите, социалните и териториални различия
Основната препоръка към програмата е свързана с необходимостта от много по-гъвкав и фокусиран подход и механизъм за регионална/териториална приоритизация, която да отразява в по-голяма степен местните, а не регионални специфики.
Инструментите, които ще се прилагат е необходимо да бъдат основани на сравнителните предимства и потенциали на районите, които да се използват за адресиране на проблемите, като се отчита икономическия профил на местните икономики и се идентифицират субектите и дейностите, които да са обект на подкрепа. Същите следва да се селектират на базата на конкретни критерии, като с най-голяма важност е потенциалът на субектите и дейностите да генерират приобщаващ растеж и да формират местни и регионални „вериги“ от свързани дейности и субекти, с цел постигането на синергичен положителен ефект в икономическото развитие на изостаналите райони.
Следва да се помисли за механизъм за смекчаване на диспритетите, които се наблюдават вследствие на тежката доминация на Столичния регион в Националното пространство. В него е необходимо да се прилага по-скоро подкрепа на дейности, които не са в състояние да се само .развиват и/или имат потенциал да генерират висок и приобщаващ растеж, имащ ефект върху териториите извън този регион. 
Има резон в дефинирането на конкретни мерки, насочени  приоритетно развитие на МСП в Северна България и пограничните райони, но само в области с потенциал за генериране на растеж и със структуроопределящ характер.

[bookmark: _Toc32845448]Анализ и оценка на приноса на осъществените по ОПИК интервенции към макроикономическите показатели и конкретно: инвестиции, производство, заетост, внос, износ
Към настоящия момент няма съществени препоръки в тази тематична област от настоящия оценъчен доклад.

[bookmark: _Toc32845449]Анализ и оценка на приноса на ОПИК за прилагане на хоризонталните политики/принципи на Общността (определени в членове 7 и 8 от Регламент 1303/2013) и на подкрепата, използвана за постигане на целите във връзка с борбата срещу изменението на климата
През този и през следващия програмен период да продължи използването на механизма за приоритизация на предприятия, в които работят хора с увреждания, когато това е възможно.

[bookmark: _Hlk34208765]Оценка на изпълнението при прилагането на мерките за интегрирания подход за териториално развитие - Водено от Общностите местно развитие; оценка на изпълнението с цел справяне с демографските предизвикателства на райони, засегнати от сериозни и постоянни неблагоприятни природни или демографски условия
Препоръките по отношение на прилагането на мерките за интегрирания подход за териториално развитие – ВОМР, са следните:
· Разработване на унифицирани правила и процедури за прилагане на всеки един от включените фондове;
· За следващия програмен периода препоръчваме да се анализира интереса и нагласите на бенефициентите към подхода ВОМР, от една страна, и наличието на капацитет за прилагане от МИГ, от друга, особено възможността за създаване на координационен механизъм за управлението му на национално ниво;
· УО/МИГ да анализира причините за слабата заинтересованост от страна на бенефициентите за кандидатстване по обявените процедури, финансирани от ОПИК: напр. липса на капацитет не бенефициента, сложна процедура за кандидатстване, неефективност на провежданите информационни кампании от МИГ и др. възможни.

[bookmark: _Toc32845451][bookmark: _Hlk34208790]Оценка на ролята на партньорите, посочени в член 5 от Регламент 1303/2013
Препоръките по отношение на ролята на партньорите при  изпълнението на ОПИК са две:
· Да продължи активното прилагане на създадените добри практики за търсене на диалог и постигане на консенсус сред максимално широк кръг партньори в процеса на изпълнение на ОПИК, включително чрез създаване на работни групи, провеждане на онлайн консултации, срещи по региони с различни групи заинтересовани страни, поддържане на обществената информираност чрез кампании, специални събития, пресконференции, излъчвания и публикации в медиите и насърчаване на диалога чрез поддържане на създадените канали за получаване на обратна връзка;
· Да се запази създадената практика за активно участие на членовете на КН в изпълнението на програмата, включително чрез редовно представяне и дискутиране на информация за цялостното изпълнение на ОПИК и на изпълнението на конкретни проекти, както и активно търсене на тяхното мнение и експертиза по ключови за изпълнението на програмата теми.  

[bookmark: _Toc32845452]Оценка на изпълнението на механизмите за координация и съгласуваност с други програми и инструменти за финансиране на национално ниво и на ниво ЕС
Няма

6.3. [bookmark: _Toc34052367]Дейност 3 Анализ и оценка на промените в нуждите на развитието

[bookmark: _Hlk34208837]Анализ и оценка на релевантността на стратегическата и правната рамка за изпълнение на ОПИК
Препоръката е насочена към проследяване чрез постоянна обратна връзка, оценка на влиянието и рисковете и информиране на бенефициентите от страна на УО на ОПИК по отношение на промени в стратегическата и правната рамка за изпълнение на програмата.

Анализ и оценка на очакваното въздействие на евентуални промени в програмата върху стратегията на ЕС за интелигентен, устойчив и приобщаващ растеж и върху специфичните цели на ОПИК като се отчитат Регламент (ЕС) № 1303/2013, правилата на ЕФРР и хоризонталните принципи
Резултатите от оценката на програмата показват, че УО на ОПИК има няколко възможности да отговори на нуждите от промяна. Изборът на отговор на идентифицираните нужди ще даде и рамката на въздействието на промяната върху Стратегията на ЕС и специфичните цели на ОПИК. Изводите, описани по-горе дават следните основни препоръки към УО, които очертават и очакваното въздействието от промени:
· С цел повишаване на резултатите и ефектите от изпълнението на ПО „Технологично развитие и иновации“ е препоръчително изграждане на партньорска мрежа с представители на научните организации, при спазване на демаркацията с ОП НОИР. 
Идентифицираните нужди от промени и тяхното въздействие са разгледани в приложение 2 към доклада. За отговор на оценителния въпрос идентифицираните нужди са разгледани в трите работни хипотези, описани в началото, а именно:
· ситуация без промени;
· ситуация с конкретни малки промени, които не водят до промяна в цялостния подход по програмата;
· ситуация с големи промени, които ще доведат до промени в програмата и нейното изпълнение.
Оценката на въздействието на промените във всяка от трите хипотези е разработена при идентифициране на предимствата, недостатъците, необходимите действия и очаквания ефект. 
Схематичният преглед на предимствата, недостатъците и очаквания ефект от всяка от трите ситуации показва, че към момента най-подходяща за реализация е ситуация с конкретни малки промени, които не водят до промяна в цялостния подход по програмата. Такава ситуация не създава предпоставки за голяма промяна в предварително планирания график за обявяване на процедурите за финансова подкрепа и не изисква предприемане на бавни административни процедури по промяна на програмата. В същото време, тя отговаря на нуждите от промяна, идентифицирани от бенефициентите като допринася за разширяване на кръга на допустимите бенефициенти, увеличаване на дела на подкрепените развиващи се предприятия и подобряване на условията за развитие на иновациите. Реализацията на ситуацията с малки промени, които не водят до промяна в цялостния подход по програмата ще допринесе за повишаване на приноса на ОПИК за изпълнение на целите на Европа 2020 чрез създаване на нови работни места в увеличения брой подкрепени развиващи се предприятия, тъй като те са по-сигурен и дългосрочен работодател от стартиращите такива; ще повиши знанията и технологичния трансфер, чрез подобряване на условията за развитие на икономика, основана на знанието и ще отговори на нуждите на бизнеса и стратегическите цели на Европа 2020 чрез прилагане на хоризонталните принципи по отношение на изграждането на партньорски мрежи и прилагане на мерки за устойчиво развитие.  

[bookmark: _Hlk34208860]Анализ и оценка на релевантността на идентифицираните в процеса на програмиране нужди на целевите групи
Практиката на УО да се информира за нуждите на бенефициентите чрез обратна връзка от КН и обществените обсъждания на планираните процедури, и да предприема промени в условията за кандидатстване на база добре обосновани нужди, следва да продължи.
Регионалните сектори на УО са подходящите структури, които регулярно да информират УО за нуждите на предприятията на съответното регионално ниво.
Извършване на регулярни независими оценки на нуждите на бенефициентите. Например: предварителна оценка на нуждите при подготовка на програмата за периода 2021-2027, междинна оценка на нуждите на бенефициентите, като част от междинната оценка за изпълнението на програмата.
Подкрепа през следващия програмен период е необходимо да се фокусира отново в процедури за подкрепа на ефективно сътрудничеството между различните участници в НИРД, инвестиции в НИД и иновации, подобряване на производствения капацитет в МСП, поощряване на предприемачеството, повишаване на енергийната ефективност на предприятията и за опазване на околната среда.

[bookmark: _Hlk34208882]Анализ и оценка на релевантността на методологията за определяне на индикаторите за продукт и резултат и техните целеви стойности
· За по-добър ефект от подпомагането на програмата въвеждане на по-фокусирано насочване на интервенциите към икономически дейности с висока добавена стойност; 
· Предвид динамичното развитие в сферата на бизнеса, за избягване на рискове при изпълнението на ОПИК, се препоръчва като особено подходящ – инструментът на текущата оценка, който осигурява наличието на възможно най-актуалната информация за вземане на решения във всеки един момент;
· Надграждане на резултатите в следващия програмен период за засилването на сътрудничеството и обвързаността между оперативните програми, които да създадат баланс между търсенето и предлагането на квалифицирана работна ръка;
· Въвеждане на допълнителни стимули за ефективно усвояване на ресурса за проекти на местно ниво по инструмента ВОМР;
· увеличаване на информационните кампании в райони с нисък процент на сключени договори по ОПИК 2014-2020.
· Въвеждане на мерки за постигането на целта за ЕЕ: инвестиции в мерки за енергийни спестявания от предприятия, включително сгради, инсталации и процеси, както и надграждане на капацитета за прилагане и оценка на политиките и мерките за ЕЕ.
· Прецизиране на индикаторите за следващия период и избор на такива, които са ясно измерими и подкрепени с официална статистика;
· Поставяне на по-реалистични целеви стойности на индикаторите за следващия програмен период, предвид преизпълнението на някои индикатори, видно от стойностите им и % на изпълнение към 2018 г.  

[bookmark: _Hlk34208904]Анализ и оценка на социално-икономическата среда и влиянието ѝ за изпълнението на ОПИК
[bookmark: _GoBack]Предвид етапа на изпълнение на програмата, препоръките са приложими към следващия програмен период – създаване на условия, които следващата програма да надгради с оглед отразяването на промените и тенденциите в социално-икономическата среда, най-вече по отношение на:
· Подобряване на капацитета за научни изследвания и иновации и увеличаване внедряването на актуални технологии чрез регионална специализация и насърчаване на взаимодействието между науката, образованието и бизнеса и инвестициите в иновации;
· Насърчаване на растежа, конкурентоспособността и развитието на умения за предприятията чрез създаване на нови и растеж на предприятия чрез финансови инструменти и инвестиции в нематериални активи, мрежи за сътрудничество и клъстери; насърчаване на предприемачеството на регионално ниво;
· Дигитализация на предприятията – по отношение на въвеждане на ИКТ и индустрия 4.0 – дигитализиране на всички процеси;
· Насърчаване на енергийната и ресурсна ефективност на предприятията и прехода от линейна към кръгова икономика;
· Подкрепа и фокусиране върху регионалното и местно развитие, включително и чрез подхода ВОМР.

Актуалността на Инвестиционната стратегия на ОПИК и оценка на приложението на финансовите инструменти
Въз основа на направените проучвания и изведените в резултат от тях изводи, могат да бъдат направени следните основни препоръки:
· Осъществяване на допълнителен анализ на демаркацията между мерките за безвъзмездна финансова помощ и предимствата на финансовите инструменти, тъй като е налице припокриване на целевите групи (нужда от проследяване) на безвъзмездна финансова помощ по ОП РЧР и финансовия инструмент за микропредприятията;
· Осъществяване на наблюдение върху влиянието на външните фактори, вкл. на влиянието на промяната на пазарната среда, в която се изпълняват инвестиционната програма и бизнес плановете на финансовите посредници;
· Мониторинг на изпълнението на бизнес плановете на финансовите посредници и предприемане на коригиращи действия в случаи на констатирани отклонения;
· Проследяване постигането на целите и индикаторите за изпълнение на ФИ по ОПИК, с цел набиране на необходимата информация за анализ и последваща оценка на изпълнението на финансовите инструменти. 


6.4. [bookmark: _Toc34052368][bookmark: _Hlk34208928]Дейност 4 Изготвяне на Първи тригодишен доклад по наблюдението и контрола на въздействието върху околната среда при прилагането на ОПИК 2014-2020, включително на  мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата върху околната среда и човешкото здраве за периода 2015-2017 г.

Предвид гореизложените изводи и заключения и това, че мерките, заложени в Становище за ЕО 5-4/2014 г. на МОСВ се изпълняват стриктно, препоръки на този етап не са необходими. 

7. [bookmark: _Toc34052369]ПРИЛОЖЕНИЯ 

Приложение 1 Оценка на съответствието на обявените процедури по ОПИК със Стратегията на ОПИК 2014-2020, Специфични цели и приоритети на оперативната програма и предвидените типове дейности
Приложение 2 Нужди на целевите групи 
Приложение 3 Инвестиционни приоритети на ОПИК 2014-2020 и предвидените за финансиране по тях типове дейности 
Приложение 4 Изпълнение на ОПИК 2014-2020 към 31.12.2018 г. - Изпълнение на индикатори











Документът е създаден с финансовата подкрепа на Оперативна програма „Иновации и конкурентоспособност“ 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от ДЗЗД „ОПИК Евалюейшън Консулт“ и при никакви обстоятелства не може да се приема, че неговото съдържание отразява официалното становище на Европейския съюз и Управляващия  орган.

Документът е създаден по бюджетна линия BG16RFOP002-5.005-0001: „Подкрепа за ефективно и ефикасно изпълнение на дейностите, свързани с програмирането, управлението, наблюдението, оценката и контрола на ОПИК и ОПИМСП съгласно действащото законодателство и съществуващите добри практики”, по Приоритетна ос 5 „Техническа помощ” на ОПИК 2014-2020, съфинансирана от ЕС чрез ЕФРР

